What congress got Nehru birthday conference - Anandabazar\nWhat congress got Nehru birthday conference\nনেহরু-সম্মেলনে পেলাম কী, ক্ষোভ কংগ্রেসেই\nনয়াদিল্লি ২০ নভেম্বর ২০১৪ ০২:৪৩\nনিরাপত্তার দমবন্ধ আঁটুনিতে মাছি গলারও উপায় ছিল না রাজধানীর বিজ্ঞান ভবনে। সেখানে দু’দিন ধরে জওহরলাল নেহরুর স্মরণে আন্তর্জাতিক সম্মেলন করে কী পেল কংগ্রেস? ধর্মনিরপেক্ষতার প্রশ্নে সনিয়া-রাহুল কী বললেন, তা দেশবাসী তো পরের কথা, দলের কর্মীরা কি জানতে পারলেন! তাঁদের অনেকে তো ভেতরেই ঢুকতে পাননি। আর নেহরুর যে সমাজতন্ত্র নিয়ে গম্ভীর আলোচনা হল, তা শুনতেই বা সমাজের বিভিন্ন স্তর থেকে কী প্রতিনিধিত্ব ছিল?\nসম্মেলন মিটতেই এ সব প্রশ্ন উঠছে কংগ্রেসেরই অন্দরে! সূত্রের খবর, সম্মেলন নিয়ে ঘরোয়া আলোচনায় দিগ্বিজয় সিংহ, শাকিল আহমেদ, আহমেদ পটেলের মতো নেতারা ক্ষুব্ধ। তাঁদের আক্ষেপ, প্রধানমন্ত্রী নরেন্দ্র মোদী যখন স্বচ্ছতা অভিযানের মতো বিষয় নিয়ে আরও বেশি আম আদমির কাছে পৌঁছচ্ছেন, তখন ঘরে ঢুকে যাচ্ছে কংগ্রেস। অথচ নেহরুর ১২৫ বর্ষপূর্তি ঘিরে তো মানুষের কাছে পৌঁছনো যেত!\nএই কাজিয়ার নেপথ্যে অভ্যন্তরীণ রাজনীতি অবশ্য রয়েছে। আনন্দ শর্মা, মুকুল ওয়াসনিক, শীলা দীক্ষিত, মণিশঙ্কর আইয়ারের মতো নেতারা যখন আয়োজনের কুশীলব, তখন বিরোধী গোষ্ঠীর দিগ্বিজয়, আহমেদ পটেলদের তা পছন্দ না হওয়াই স্বাভাবিক। তবে ক্ষোভের কারণটাও অগ্রাহ্য করার মতো নয়। ওয়ার্কিং কমিটির এক নেতা আজ বলেন, হাইকম্যান্ডকে প্রস্তাব দেওয়া হয়, নেহরুর জন্মদিনে ইন্ডিয়া গেটে মানব-শৃঙ্খল গড়ার ডাক দিন সনিয়া-রাহুল। ধর্মনিরপেক্ষতার বদলে জাতীয় ঐক্য ও অখণ্ডতা ‘থিম’ হোক। মোদী স্বচ্ছতা অভিযানে বলিউডকে নামাচ্ছেন। জাতীয় ঐক্যে কংগ্রেসও মানব-শৃঙ্খলে সামিল করুক সচিন তেন্ডুলকর, শাহরুখ-আমির-সলমন খানদের। সব রাজ্যেই এমন শৃঙ্খল গড়া হোক। কিন্তু সময়ের কারণে দেখিয়ে প্রস্তাব আনন্দ শর্মা-রা খারিজ করে দেন।\nকংগ্রেসের ওই নেতার কথায়, বিজ্ঞান ভবনের সম্মেলন কেন সংবাদমাধ্যমে প্রচার পেল না, তা নিয়ে এখন কান্নাকাটি চলছে। কিন্তু সচিন-শাহরুখরা যদি মানব-শৃঙ্খলে হাত ধরাধরি করে দাঁড়াতেন, মিডিয়া কি অগ্রাহ্য করতে পারত? নেহরুর সমাজতন্ত্র নিয়ে আফ্রিকার প্রাক্তন প্রেসিডেন্ট কী ব্যাখ্যা দিচ্ছেন তা টিভি চ্যানেল কেন দেখাবে! আসলে সনিয়া-রাহুল এমন সব পরামর্শদাতা নিয়ে চলছেন, যাঁদের ভাবনার গণ্ডী আন্তর্জাতিক সম্মেলন আয়োজনেই সীমাবদ্ধ! দিগ্বিজয়-শাকিলদের মতে, মোদীর বিপণন কৌশলের মোকাবিলা যে এ ভাবে হবে না, তা বুঝছেন না রাহুল। ঘরে বসে সম্মেলন না করে সামনে থেকে আন্দোলন-সমাবেশে নেতৃত্ব দিতে হবে। বিহার, উত্তরপ্রদেশ থেকে আসা দলীয় কর্মীরাই সে দিন বিজ্ঞান ভবনে প্রবেশাধিকার পাননি বলে ঘরোয়া আলোচনায় অভিযোগ করেন দিগ্বিজয়। মমতা বন্দ্যোপাধ্যায়কে ফোন করে সম্মেলনে আমন্ত্রণ জানান আহমেদ পটেল। প্রকাশ কারাট, সীতারাম ইয়েচুরি, রামগোপাল যাদব, এইচ ডি দেবগৌড়া, শরদ যাদবদের নিমন্ত্রণ করা হয়। সম্মেলনের দিন আহমেদ পটেল, দিগ্বিজয়, অম্বিকা সোনি-রা এই নেতা-নেত্রীদের অভ্যর্থনা করে ভিতরে নিয়ে যান। কিন্তু সনিয়া বা রাহুল তাঁদের সঙ্গে আলাদা করে কথা পর্যন্ত বলেননি। রাহুল তাঁর পাশে বসা কারাটের সঙ্গে কথা বলেন। কিন্তু মমতা, ইয়েচুরি বা শরদ যাদবের সঙ্গে একটা কথাও বলেননি। কংগ্রেসের এক নেতার কথায়, “এটা কি বিভিন্ন দলের নেতাদের ডেকে অপমান করা নয়?” নেতাদের মতে, বিদেশি নেতাদের ডেকে আন্তর্জাতিক সম্মেলন করলে সেই মঞ্চ থেকে খোলাখুলি রাজনৈতিক বার্তা দেওয়া সম্ভব নয়। সেখানে শাসক দলকে সরাসরি নিশানা করাও যায় না। কিন্তু সেটাই তো সময়ের দাবি ছিল। পরিবর্তে দু’দিন ধরে শুধু ভারী আলোচনা হল। আর একটা প্রস্তাব গৃহীত হল, যা ২৪ আকবর রোডের কোনও এক দেরাজে ইতিহাসের দলিল হয়ে পড়ে থাকবে মাত্র। কিন্তু তাতে রাজনৈতিক ভাবে কী লাভ হল কংগ্রেসের!\nএই নিয়েই কটাক্ষ করেছিলেন বিজেপির এক নেতা। মাসের গোড়ায় কংগ্রেস নেতারা অভিযোগ তোলেন, বিজ্ঞান ভবনের অনুষ্ঠানে ভাঙচি দিচ্ছে বিজেপি। তখন শাসক দলের ওই নেতা বলেন, “কংগ্রেসের ক’জন নেতা বসে ওই সব ভারী ভারী কথা শোনেন, আমরাও দেখব!” তবু রাহুল কি শুনছেন এ সব? কী করছেন তিনি? সূত্রের খবর, নেহরুর নামে প্রস্তাব গ্রহণের পর কংগ্রেস সহ-সভাপতি এখন একটি নতুন ‘দলিল রচনা’য় ব্যস্ত। মোদী সরকারের তিরিশটি ব্যর্থতা নিয়ে সেই পুস্তিকা সংসদের অধিবেশন শুরুর আগে প্রকাশ করবে কংগ্রেস।\nSankhadip Das Nehru Congress 125th Anniversary Congress Got Anger Sonia Gandhi Bjp Vote National News Online News


কোটা ফ্যাক্টরি সিজন টু: সাদাকালো জীবনের গল্প কি রঙিন হবে এবার?\nজিতু ভাইয়া নানাবিধ অংকের অর্থের প্রলোভন পাবার পরেও, সবকিছুকে উপেক্ষা করে 'প্রডিজি' ছেড়েছেন। তিনি এখন নিজের প্রতিষ্ঠান খোলার স্বপ্নে বিভোর। তার খোলা প্রতিষ্ঠান কী টেক্কা দিতে পারবে প্রডিজি কিংবা মহেশ্বরী ইন্সটিটিউটকে? জিতু ভাইয়ার প্রিয় ছাত্রছাত্রীরাও কী সামিল হবে তার এই উদ্যোগে? গত বছরের জিতু ভাইয়া কী এবারেও সমান জনপ্রিয় থাকবেন?\nভারতে 'ওয়েব কন্টেন্ট' এর এখন দারুণ সময় চলছে। একের পর এক দুর্দান্ত কাজ আসছে। সেগুলো জনপ্রিয় হচ্ছে। গুনগত মানেও উতরে যাচ্ছে। নেটফ্লিক্স, অ্যামাজন প্রাইম, সনি লিভ, জিফাইভে দারুণ দারুণ সব কন্টেন্ট এলেও সবাইকে ছাড়িয়ে যাচ্ছে আবার টিভিএফ (দ্য ভাইরাল ফিভার)। অবশ্য, তারা ভালো করবে, এটাই প্রাসঙ্গিক। ভারতে ওয়েব কন্টেন্টের এই মাতামাতি শুরু যারা করেছে, তারাই এগিয়ে থাকবে, এটাই উচিত। সবচেয়ে গুরুত্বপূর্ণ বিষয়, সময়ের ব্যবধানে তাদের কন্টেন্টের মান কমেনি মোটেও, বরং কাজগুলো তুমুল জনপ্রিয় হয়েছে, চিন্তার খোরাক যুগিয়েছে, সমালোচকদের স্নেহদৃষ্টি পেয়েছে। এখনও আইএমডিবিতে কেউ খুঁজতে চাইলে লক্ষ্য করবেন, ভারতের শীর্ষ দশটি ওয়েব সিরিজের মধ্যে ছয়টিই দখল করে রেখেছে টিভিএফ। এতটাই আগ্রাসীভাবে তারা দখল করে রেখেছে তাদের সুনাম!\nটিভিএফ এর অরিজিনাল কন্টেন্টগুলোর মধ্যে কোনটি সবচেয়ে বেশি জনপ্রিয়, তা নিয়ে গবেষণা করতে বসলে গলদঘর্ম হতেই হবে। হাড্ডাহাড্ডি লড়াই হবে ত্রয়ী অর্থাৎ টিভিএফ পিচার্স, কোটা ফ্যাক্টরি এবং অ্যাসপির‍্যান্টস এর মধ্যে। তবে একটু ব্যবধানে হলেও হয়তো এখানে এগিয়ে থাকবে কোটা ফ্যাক্টরি। কেন? সেটাই খুলে বলি বরং।\n'কোটা ফ্যাক্টরি' তে মোটাদাগে আমরা পেয়েছিলাম একদল ছেলেমেয়ের গল্প, যারা আইআইটি'তে পড়ার সুযোগ পাওয়ার জন্যে মরিয়া। 'কোটা' নামের এক শহরে বনবাসী হয়ে তারা ভর্তিপরীক্ষার দক্ষ যোদ্ধা হওয়ার সমরে আদা-জল খেয়ে নামে। সংকীর্ণ কামরা, বইয়ের স্তুপ, পরিবারবিহীন বিষণ্ণ সময় এবং সময়ের সাথে টেক্কা দিয়ে ইঁদুরদৌড়...ভর্তিপরীক্ষার্থীদের ভীতসন্ত্রস্ত মুখাবয়ব এবং নাজুক ত্রস্ত পদক্ষেপে গিজগিজ করে কোটার পরিসর-অপরিসর রাস্তা। 'কোটা' ক্রমশ রপান্তরিত হয় শহর থেকে ফ্যাক্টরিতে, যে ফ্যাক্টরিতে তৈরী করা হচ্ছে কিছু পণ্য, সেসব পণ্য যদি মানোত্তীর্ণ হয়, তাহলে তারা সুযোগ পাবে আইআইটি নামক বানিজ্যালয়ে। আর যদি না হয়, তবে নাম উঠবে বাতিলের দস্তাবেজে।\n'কোটা ফ্যাক্টরি' অর্থোডক্স জীবনের গল্প বলে!\nবৈভব পাণ্ডে এরকমই এক তরুণ। যে মানোত্তীর্ণ ঝকমকে পণ্যে রূপান্তরিত হতে চায়। সে কাঁচামাল হয়ে আসে 'কোটা ফ্যাক্টরি'র অন্দরে। পরিচয় হয় কিছু মানুষের সাথে। জিতু ভাইয়া, ভার্তিকা, মিনা, উদয়...সবার সাথে দেখা, কথা, সখ্যতা। সেখান থেকেই গল্পে আসে নানারকম মোড়, অপ্রত্যাশিত মোচড়... ইত্যাদি।\n'কোটা ফ্যাক্টরি'র আগে আমরা সিনেমা-সিরিজে আকছার দেখেছি, যারা পড়াশোনা করে না, যারা কলেজে ড্রপআউট হয়, যারা লাফাংগামি করে...তারাই হিরো। তারাই বিদ্রোহী। তারাই আদর্শ। ঠিক এখানে এসে 'কোটা ফ্যাক্টরি' খুব রূঢ়ভাবে বুঝিয়ে দেয়, জীবন এরকম না। জীবন আসলে সেটাই, যেটা কোটা ফ্যাক্টরির অভ্যন্তরে গড়পড়তা ছেলেমেয়েরা করে। 'কোটা ফ্যাক্টরি' সাদা-কালো তে করার পেছনে হয়তো এটাও কারণ, বোঝানো, জীবন এরকমই; ধূসর, সাদা-কালো। ঠিক এভাবেই দুর্দান্ত এই ওয়েব সিরিজ অনেক আঙ্গিকে, অনেক রকমে, অনেক মেটাফোরের আদলে টনক নড়িয়েছিলো। দুর্দান্ত কনসেপ্ট, দারুণ সিনেম্যাটোগ্রাফী এবং রিয়েলিস্টিক ক্যারেক্টার এবং ডায়লগ...'কোটা ফ্যাক্টরি' মুগ্ধ করেছেও বিস্তর।\nতবে যে অংশে গিয়ে ঠিক যেভাবে শেষ হয়েছিলো 'কোটা ফ্যাক্টরি', তা খানিকটা অপ্রত্যাশিতই ছিলো। এটা ঠিক, গল্প নানাভাবে শেষ হতে পারে। তবে এ গল্প ঠিক কোনো দিকেই তৃপ্তির ঢেঁকুর তুলতে দেয় নি। রবীন্দ্রনাথের 'শেষ হইয়াও হইলো না শেষ'কে হ্যাশট্যাগ বানিয়ে যেভাবে শেষ হয় 'কোটা ফ্যাক্টরি', তা হতাশার। সেখান থেকে যখন জানা গেলো, 'কোটা ফ্যাক্টরি টু' আসবে, স্বস্তির নিশ্বাসই ফেলেছি।\nনেটফ্লিক্সে আগামী সেপ্টেম্বরে আসবে 'কোটা ফ্যাক্টরি'র দ্বিতীয় কিস্তি। কী হতে পারে সেখানে? সেগুলো নিয়ে সাতপাঁচ ভাবতে গিয়ে প্রথমেই মগজে আসে সিরিজের শেষ কিছু সময়। অতীতে গিয়ে দেখতে পাই, প্রোটাগনিস্ট বৈভব পাণ্ডে প্রডিজির কোচিং, প্রেমিকা, বন্ধু, জিতু ভাইয়াকে ছেড়ে চলে এসেছে 'মহেশ্বেরী ইন্সটিটিউট' এ। প্রশ্ন রয়ে যায়, এই সিজনেও সে কী সেখানেই থাকবে? নতুন বন্ধু, নতুন স্বপ্ন জুটিয়ে নেবে? নাকি সে ফিরে আসবে প্রডিজি তে? আবার শুরু থেকে শুরু হবে সব?\nবৈভবের বান্ধবী ভার্তিকার কী এখনও মন খারাপ হয় বৈভবের জন্যে? যদি বৈভব ফিরে আসে আবার, তাহলে কি সে আবারও মেনে নেবে বৈভবকে? নাকি, এতদিনে সেও গুছিয়ে নিয়েছে নিজেকে? পেয়ে গিয়েছে অন্য কাউকে? নাকি, সম্পর্কে জড়ানোর চেয়েও নিজের ক্যারিয়ারে ফোকাস করাই এখন তার কাছে বেশি গুরুত্বপূর্ণ? এখানেও বিস্তর প্রশ্ন।\nজিতু ভাইয়া নানাবিধ অংকের অর্থের প্রলোভন পাবার পরেও, সবকিছুকে উপেক্ষা করে 'প্রডিজি' ছেড়েছেন। তিনি এখন নিজের প্রতিষ্ঠান খুলবেন। তার খোলা প্রতিষ্ঠান কী টেক্কা দিতে পারবে প্রডিজি কিংবা মহেশ্বরী ইন্সটিটিউট কে? জিতু ভাইয়ার প্রিয় ছাত্রছাত্রীরাও কী সামিল হবে তার এই উদ্যোগে? গত বছরের জিতু ভাইয়া কী এবারেও জনপ্রিয় থাকবেন?\nজনপ্রিয় জিতু ভাইয়া!\nমিনা এবং উদয়ের কী হবে? 'কোটা ফ্যাক্টরি'র প্রাণ এই দুই মানুষের জীবনে নতুন কী কী ঘটনা ঘটবে? তারা কি বৈভবের সহচর হয়েই থাকবে? নাকি সফল হয়ে ভিন্ন ভিন্ন রাস্তা ধরবে? নতুন কোনো চরিত্র কি যুক্ত হবে এবারের সিজনে? যে চরিত্র দাগ কাটবে, যার অভিনয়ের রেশ মুছবে না সহজে?\nঅনেক প্রশ্ন। সেগুলোর উত্তর মিলবে মাসখানেকের মাথায়। তবে যেটাই হোক না কেন, 'কোটা ফ্যাক্টরি' যে আবার ফিরছে, সেটাই স্বস্তির। অনেকগুলো প্রশ্ন করার পরেও লেখার একেবারে শেষে এসে তাই শেষ প্রশ্ন করেই ফেলি।\nসাদা-কালো মলাটে জীবনের গল্প!\n'কোটা ফ্যাক্টরি' এবারেও কী সাদা-কালোই থাকবে? নাকি রঙের বাটি থেকে খানিকটা রঙ ছলকে উঠবে চরিত্রগুলোর মানচিত্রে?\nকোটা ফ্যাক্টরি সিজন টু জিতু ভাইয়া বৈভব ভার্তিকা মিনা উদয় টিভিএফ নেটফ্লিক্স


নিজেকে আলাদা দেখাও… | Techtunes | টেকটিউনস\nসকল প্রশংসা অবশ্যই আল্লাহ্ তা‘আলারই জন্য। আমরা তাঁর প্রশংসা করি, তাঁর নিকট ক্ষমা প্রার্থনা করি এবং তাঁর নিকট-ই সাহায্য চাই। আমরা মনের কুমন্ত্রনা ও মন্দ আমল থেকে আল্লাহর নিকট আশ্রায় চাই। আল্লাহ্ তা’আলা যাকে হেদায়েত দান করেন, তাকে কেউ পথভ্রষ্ট করতে পারে না। পক্ষান্তরে যাকে তিনি বিপথগামী করেন তাকে কেউ হেদায়েত দিতে পারে না। আল্লাহ্‌র নিকট কামনা করি এমন ঈমান, যার পশ্চাতে কুফরী নেই; সত্যেও উপর এমন দৃঢ়তা, যার পাছে বিচ্যুতি নেই; আরো কামনা করি উপকারী সে ইলম, যার পর মুর্খতা নেই। আমি সাক্ষ্য দিচ্ছি আল্লাহ্ ছাড়া সত্যিকার কোন মা’বুদ নেই এবং আরো সাক্ষ্য দিচ্ছি মুহাম্মাদ সাল−লাল−লাহু আলাইহি ওয়াসাল−লাম তাঁর বান্দা ও রাসুল। আল্লাহ্ তা’আলা তাঁর উপর, তাঁর পরিবার-পরিজন ও সাহাবীদেও উপর রহমত ও শান্তি বর্ষণ করুন।\nএটি একটি ক্ষুদ্র রচনা। এর আলোচ্য বিষয় ‘ কাফেরদের অনুকরণ।’ আল্লাহ্ তা’আলার নিকট কামনা করি, তিনি যেন এর আলোচ্য বিষয় দ্বারা বিপুল সংখ্যক জ্ঞানপিপাসুদের তৃষ্ণা মেটান।\nআজকের পৃথিবী নানা মতবাদ, শ্লোগান এবং মানুষের তৈরী বিভিন্ন বিধি-বিধানে ছেয়ে গেছে এই দাবি করে যে, তারা সাম্য ও স্বাধীনতা অর্জন করছে। আসলে তারা তাদেরকে মুক্ত করেছে আল্লাহ্ ও তাঁর দ্বীন (জীবন ব্যাবস্থা) থেকে; কিন্তু তা আর কত দিনের জন্য? আর কত দিন তারা এভাবে চলবে? আল্লাহ্্র শপথ, অবশ্যই তারা মৃত্য বরণ করবে এবং বিচারের দিন তাদেরকে আল্লাহ্‌র মুখোমুখি হতে হবে। দুনিয়াতে ও আখেরাতে একমাত্র মুক্তি, একমাত্র শান্তি হল ‘লা ইলাহা ইল্লাল্লাহ্’-এর প্রতিষ্ঠা।\nতাওহীদের বাস্তবায়নই সমাজের পরিবর্তন আনতে পারে যেমনটি হয়েছিল পূর্ববতী নবীদের সময়, আরও হয়েছিল নবী মুহাম্মাদ (সাঃ) এবং তার সাহাবাদের সময়ে। এই ছোট বাক্যটি সকল বন্ধন ভেঙ্গে ফেলেছিল, ছিন্ন করেছিল সকল সম্পর্ক; কিন্তু তারা ব্যতিত যারা কেবলমাত্র ঈমানের দাবীতে, আল্লাহ্ ও তাঁর রাসূলের ভালবাসার কারণে ভ্রাতৃত্বের বন্ধনে আবদ্ধ ।\nআমরা বলি,‘আমরা মুসলিম’।আমরা বলি,‘আমরা ইসলাম ভালবাসি’; আমাদের অবশ্যই বোঝা দরকার আমরা যা বলি তা অত্যন্ত গুরুত্বপূর্ণ বক্তব্য। যখন আমরা বলি যে ‘আমরা মুসলিম’ তখন আমরা অবশ্যই জিজ্ঞাসিত হব যে ‘মুসলিম হিসাবে আমরা কিভাবে কাজ করেছি?’\nকেউ বলতে পারে না যে, সে মুসলিম যতক্ষন না সে শত্রুটা ঘোষনা করে তাদের বিরদ্ধে যারা ইসলাম ঘৃণা করে, যারা ইসলামের বিরুদ্ধে যুদ্ধ করে , যারা আল্লাহ্ (সুবঃ) এবং নবী (সাঃ)-কে ঘৃণা করে আর ঘৃণা করে মুসলিমদের।\nএটি আমার কথা নয়। এটি কোন ইমাম, শায়খ কিংবা জ্ঞানীর কথা নয়। এটি পৃথিবীর কোন ব্যক্তির কথাও নয়। এটি সর্বশক্তিমান আল্লাহ্‌রও কথা।\nযারা আল্লাহ্ ও আখিরাতের প্রতি ঈমান রাখে তাদেরকে আপনি এমন লোকের সাথে বন্ধুত্ব করতে দেখবেন না; যারা আল্লাহ্‌র ও তাঁর রাসূলের বিরোধিতা করে । যদিও তারা তাদের পিতা অথবা তাদের পুত্র অথবা তাদের ভ্রাতা অথবা তাদের জ্ঞাতি গোষ্ঠি হোক না কেন। [সূরা মুজাদিলা (৫৮ঃ২২)]\nআল্লাহ্ (সুবঃ) আমাদের বলছেন যে, যারা আল্লাহ্ ও তাঁর রাসূল(সঃ)-কে ভালবাসে তাদের মাঝে আমরা এমন কাউকে পাবনা যারা দয়া, সহানুভূতি,ভালবাসা,ক্ষমা প্রদর্শন করে এমন কাউকে যারা আল্লাহ্ ও তাঁর রাসূলকে অস্বীকার করে যদিও সে তার বাবা, সন্তান ,ভাই অথবা ঘনিষ্ট আত্মীয়ও হয়।\nঅথচ আমরা আজকে প্রত্যক্ষ করছি যে, সারা পৃথিবীতে এর বিপরীতে কাজ হচ্ছে। মুসলিমরা আজ কাফেরদের সাথে বসবাস করতে এত আারাম ও স্বাচ্ছন্দ্যবোধ করে যে তারা সে সকল বৈশিষ্ট সম্পর্কে আর মোটেই সচেতন নেই যা মুসলিম ও কাফেরদের মাঝে পার্থক্য তৈরী করে।\nআল্লাহ্‌র শপথ! তথাকথিত সভ্য সমাজে? বসবাসরত মুসলিমরদের বিশ্বাস এত দুর্বল হয়ে পড়েছে যে, তারা এমন আচরণে অভ্যস্ত হয়ে পরেছে যা একজন বিশ্বাসী মুসলিমের আচরণের সম্পূর্ণ বিপরীত এবং তার প্রতি বিদ্বেষমূলক । এটি মুসলিমদের জন্য ভয়াবহ একটি দূর্যোগ। কাফেরদের সাদৃশ্যতা অবলম্বন, তাদের আচরণে ও রীতি-নীতির অনুকরণ ইসলামের শিক্ষার লঙ্ঘন ।\nআল্লাহ্ (সুবঃ) তা‘আলা আমাদের কাফেরদের কর্মপন্থার অনুসরণ, অনুকরণ ও সাদৃশ্য করতে কঠোরভাবে সতর্ক করেছেন। মোহাম্মদ (সাঃ) এটিকে কেয়ামতের একটি ছোট চিহ্ন বলে চিহ্নিত করেছেন।\nআবু হুরায়রা (রাঃ) বর্ননা করেছেন , নবী (সাঃ) বলেছেন ,“ততদিন কেয়ামত আসবে না যতদিন আমার উম্মত পূর্ববর্তী জাতির কাজগুলো করবে এবং তাদের অনুসরণ করবে বিঘত বিঘত করে, গজ গজ করে (ইঞ্চি ইঞ্চি করে)।” তাকে বলা হল, “হে আল্লাহ্‌র নবী (সাঃ)! আপনি কি পারসীয় ও রোমানদের কথা বলছেন?” নবী (সাঃ) বললেন, ” তারা ছাড়া আর কেইবা হতে পারে?” (বুখারী)\nআবু সাঈদ আল খুদরী বর্ণনা করেছেন, নবী (সাঃ) বলেছেন , “তোমরা ঐ সব জাতিকে বিঘত বিঘত করে , গজ গজ করে (ইঞ্চি ইঞ্চি করে) এত বেশি অনুকরণ করবে যে তারা যদি গুইসাপের গর্তেও ঢোকে তোমরা তবুও তাদের অনুসরণ করবে।” আমরা বললাম, ”হে আল্লাহ্ নবী (সাঃ)! আপনি কি ইহুদি ও খ্রীষ্টানদের কথা বলছেন?” তিনি বললেন , ”তারা ব্যতিত আর কারা ?” (বুখারী)\nপ্রিয় নবী (সাঃ) এর কথা “তোমরা ঐ সব জাতিকে বিঘত বিঘত করে , গজ গজ করে (ইঞ্চি ইঞ্চি করে) এত বেশি অনুকরণ করবে যে তারা যদি গুইসাপের গর্তেও ঢোকে তোমরা তবুও তাদের অনুসরণ করবে।” মুসলিমদের উপর ইহুদি ও খ্রিষ্টানদের প্রবল প্রভাব নির্দেশ করে।\nএকারণেই প্রত্যেক সালাতের প্রত্যেক রাকাতে আমরা একটি অতি গুরুত্ব পূর্ণ দোয়া করি ;\n“গাইরিল মাগদুবি আলাইহিম”\nআদি বিন হাতিম (রাঃ) বলেন, আমি নবী (সাঃ) কে আল্লাহ্র এই আয়াত “গাইরিল মাগদুবি আলাইহিম” সম্পর্কে জিজ্ঞাসা করলাম। তিনি উত্তরে বললেন,“এরা হল ইহুদী” আর “ওলাদ্দো আল্লীন,” তিনি উত্তরে বললেন,“এরা হল খ্রীষ্টান আর তারা হল পথভ্রষ্ট।” ( তিরমিজি , আবু দাউদ)\nআমরা প্রত্যেক সালাতে একথা বলছি অথচ এই আয়াতের সাথে সাংঘর্ষিকরূপে কাফেরদের অনুকরণ, অনুসরণ ও ইহুদী খ্রীষ্টানদের জীবন প্রনালী অনুযায়ী জীবন যাপন করছি।\nকাফেরদের অনুকরণ করা থেকে বিরত থাকা এবং তাদের থেকে দূরে থাকার আল্লাহ্‌র এই আদেশের কারণ খুবই পরিস্কার। কারণ যদি আমরা তাদেরকে বাহ্যিক ভাবে অনুসরণ ও অনুকরণ করি তাহলে সময়ের সাথে সাথে আমরা আভ্যন্তরীণ ব্যাপারেও তাদের অনুসরণ ও অনুকরণ করা শুরু করব। যার ফলে আমরা তাদের নীতি-নৈতিকতা, কার্যাবলী এবং তাদেও জীবন ব্যবস্থা অনুসরণ করব । আল্লাহ্র শপথ! তা অবশ্যই আমাদের চরম ধ্বংসের দিকে নিয়ে যাবে । পরিণামে আমরা তাদের কুফর ও শিরকের অনুসরণ করব।\nআল্লাহ্ (সুবঃ) এ সম্পর্কে আমাদের পরিস্কারভাবে সতর্ক করে দিয়েছেন । আমাদের সে সকল সতর্ক বাণীর দিকে মনোযোগী হওয়া উচিত।\n“হে মুমিণগণ! তোমরা ইহুদী ও খ্রীষ্টানদেরকে বন্ধু হিসাবে গ্রহণ করো না। তারা একে অপরের বন্ধু। তোমাদের মধ্যে যে তাদের সাথে বন্ধুত্ব করবে, সে তাদেরই অন্তর্ভুক্ত। নিশ্চয় আল্লাহ্ জালেমদেরকে পথ প্রদর্শন করেন না।” [সূরা মায়িদা (৫ঃ৫১)]\n“মু’মিনগন যেন অন্য মু'মিনকে ছেড়ে কোন কাফেরকে বন্ধুরূপে গ্রহণ না করে। যারা এরূপ করবে আল্লাহ্র সাথে তাদের কোন সম্পর্ক থাকবে না ...। ” [সূরা আল ইমরান (৩ঃ২৮)]\nএবং আমাদের সামনে রয়েছে নবীদের পিতা আল্লাহ্‌র খলিল ইব্রাহিম (আঃ) এর সর্বোত্তম উদাহরণ ঃ\n“তোমাদের জন্যে ইবরাহীম ও তাঁর সঙ্গীগণের মধ্যে চমৎকার আদর্শ রয়েছে। তারা তাদের সম্প্রদায়কে বলেছিল: তোমাদের সাথে এবং তোমরা আল্লাহর পরিবর্তে যার এবাদত কর, তার সাথে আমাদের কোন সম্পর্ক নেই। আমরা তোমাদের মানি না। তোমরা এক আল্লাহ্র প্রতি বিশ্বাস স্থাপন না করলে তোমাদের মধ্যে ও আমাদের মধ্যে চিরশত্রুতা থাকবে... ।” [সূরা মুমতাহিনা (৬০ঃ৪)]\nসূতরাং আমরা এই আয়াত থেকে শিখলাম যে, যাকে আল্লাহ্ উৎকৃষ্ট উদাহরণ হিসেবে উল্লেখ করেছেন তা হল, আমরা কাফেরদের সাথে বন্ধুত্ব, তাদের অনুকরণ, অনুসরণ ও তাদেরকে ভালবাসতে পারব না । আসুন আমরা ইসলামের শিক্ষা অনুসরণ করি! আসুন আমরা বাহ্যিক ও অভ্যন্তরীণ উভয়ভাবেই মুসলিম হই! আমাদের খাওয়া, হাটা , ঘুম, কথা-বার্তা, পোষাক, মৃত্যু সবই হোক মুসলিমের মত। আল্লাহর রহমতে আমরা মুসলিম । আলহামদুলিল্লাহ্ , আমরা কাফের নই। সুতরাং আসুন আমরা তাদেরকে অনুকরণ করা থেকে বিরত হই!\nআমাদের এটি চিন্তা করা শোভা পায় না যে আমরা কাফেরদের থেকে নীচু কিংবা তারা আমাদের থেকে সম্মানিত। আল্লাহ্ (সুবঃ) আমাদেরকে সম্মানিত করেছেন আর তাদেরকে অভিশাপ দিয়েছেন । অভিশপ্ত কাফেরদের অনুকরণ করে, বা দুনিয়ার কিছু দিয়ে সম্মান খোঁজা আমাদের উচিত নয় ।\nযারা মুসলমানদের বর্জন করে কাফেরদেরকে নিজেদের বন্ধু বানিয়ে নেয়। তারা কি তাদের কাছে সম্মান প্রত্যাশা করে? অথচ "যাবতীয় সম্মান শুধুমাত্র আল্লাহ্‌রই জন্য।” [সূরা নিসা (৪ঃ১৩৯)]\n“....... সম্মান ও প্রতিপত্তি তো একমাত্র আল্লাহ্, তাঁর রাসূলের ও মুমিনদের জন্য; কিন্তু মুনাফিকরা তা জানে না ।” [সূরা মুনাফিকুন (৬৩ঃ৮)]\n“তোমরাই হলে সর্বোত্তম উম্মত, মানবজাতির কল্যানের জন্যেই তোমাদের উদ্ভব ঘটানো হয়েছে। তোমরা সৎকাজের নির্দেশ দান করবে ও অন্যায় কাজে বাধা দেবে এবং আল্লাহর প্রতি ঈমান আনবে .. .. .. ।” [সূরা আল ইমরান (৩ঃ১১০)]\n“....... তারা চতুষ্পদ জন্তুর মত; বরং তাদের চেয়েও নিকৃষ্টতর। তারাই হল গাফেল, শৈথিল্যপরায়ণ।” [সূরা আ’রাফ (৭ঃ১৭৯)]\n“... তারা তো চতুষ্পদ জন্তুর মত; বরং আরও পথভ্রষ্ট।” [সূরা ফুরক্বান (২৫ঃ৪৪)]\n“নিশ্চয় যারা আহলে কিতাবদের মধ্যে থেকে কুফরী করেছে এবং মুশরিকরা অনন্তকাল জাহান্নামে থাকবে । এরাই সৃষ্টির মধ্যে নিকৃষ্টতম।" [সূরা বাইয়্যিনাহ (৯৮ঃ৬)]\nযদিও আল্লাহ্ সুবহানাহু ওয়া তা’আলা বলেছেন, মুসলিমরা হল সর্বশ্রেষ্ঠ জাতি আর অবিশ্বাসীরা হল সৃষ্টির নিকৃষ্টতম জাতি, তারপরেও কিছু কিছু মুসলিম পরগাছার মত কাফেরদের নিয়মনীতির অনুসরণ করছে । এটি কি একটি বৈপরীত্বমূলক বিষয় নয়? আমরা কি তাদের দলভুক্ত হতে চাই যাদের আল্লাহ্ সর্বশ্রেষ্ঠ জাতি বলেছেন নাকি তাদের দলভুক্ত হতে চাই আল্লাহ্ যাদেরকে নিকৃষ্টতম সৃষ্টি এমনকি চতুস্পদ জন্তুর চেয়েও নিকৃষ্ট বলেছেন?\nঅনেক মুসলিমই আজ শত্রুদের ফাঁদে পা দিয়েছে। তাদের মাঝে কেউ কেউ আবার তাদের কুফরীকেও গ্রহণ করেছে। কত নামধারী মুসলিম আছে যারা মানবরচিত আইন মেনে নিচ্ছে ও এর মাধ্যমে বিচার ফয়সালা চাচ্ছে, অথচ আল্লাহর আইন বাস্তবায়নের কোন ইচ্ছাই প্রকাশ করছে না?\nকত মুসলিম কাফেরদের পোশাক, তাদের আচর-আচরণ নকল করছে? অনেক পুরুষই সোনার মালা, কানে দুল আর ব্রেসলেট ব্যবহার করছে অথচ গর্বের সাথে বলছে যে তারা মুসলিম? (মুসলিম পুরূষদের জন্য সোনার কিছু পরিধান করা হারাম)।মুহাম্মাদ সাল−লাল−লাহু আলাইহি ওয়াসাল−লাম-এর আদেশের বিরুদ্ধে যাচ্ছে আর দাঁড়ি কামিয়ে ফেলেছে। আবার এই মানুষগুলোই পশ্চিমা খেলোয়াড় ও তারকাদের নতুন নতুন ফ্যাশন আর চুলের স্টাইল নকল করছে। তারা পৃথিবীর সর্বশ্রেষ্ঠ মানুষের “সুন্নাহ” ছেড়ে দিয়ে নিকৃষ্ট জাতির অনুসরণ করছে। তারা মুখে বলে আমরা রাসূল (সাঃ)-কে ভালবাসি, অথচ তাদের কাজ প্রমাণ করে, যে তারা কাফেরদের আরো অনেক বেশি ভালবাসে।\nকত মহিলা হিজাব ত্যাগ করে নিজেদের প্রদর্শন করছে? তারা আঁটোশাঁটো ও খোলামেলা পোশাক পড়তে পছন্দ করে। কত মুসলিম নারী রয়েছে যারা বাহিরে যাবার সময় মেকাপ করছে ও সুগন্ধি ব্যবহার করছে? মূলতঃ এরা কাফেরদের অনুসরণ ছাড়া আর কিছুই করছে না । তারা নৈতিকতা বিবর্জিত অবিশ্বাসী নারীদের সর্বাত্মকভাবে অনুকরণ করছে ।\nকত মুসলিম আছে যারা কথাবার্তায় কাফেরদের অনুকরণ করছে? আপনারা দেখবেন যে তারা পরস্পরের সাথে দেখা হলে জান্নাতের ভাষা “আসসালামু আলাইকুম” এর পরিবর্তে Yo! man ,wazzup (what`s up)? যখন তারা কোন কঠিন সময়ের মুখোমুখি হয় তখন কিছু নামধারী মুসলিম অদ্ভুত সব শপথ করে যদিও আল্লাহ্ আমাদের অন্য কিছু বলার শিক্ষা দিয়েছেন। যেমন,“সুবহানাল্লাহ” বা “ইন্না লিল্লাহি ওয়া ইন্না ইলাইহি রাজিউন” অথবা “ক্বদ্দারাল্লাহু ওয়া মা শাআ‘ ফাআল” ।\nযখন কোন আনন্দজনক ঘটনা ঘটে ও সফলতা প্রাপ্তি ঘটে তখন অনেক তথাকথিত মুসলিম আল্লাহ্‌র প্রশংসা সূচক “আল্লাহু আকবর” অথবা “আলহামদুলিল্লাহ” না বলে বলে Yessss! অথবা “আমিই এটি করেছি”। কত মুসলিম হাঁচির পরে “আলহামদুলিল্লাহ” বলতে ভুলে যায়। যদিও বা তাদের মনে পড়ে তবুও তারা তা বলতে লজ্জা পায় কিন্তু কাফেরদের অনুকরণে “এক্সকিউজ মি বা Sorry” বলতে দ্বিধা করে না।\nকত মুসলিম আছে যারা কাফেরদের অনুসরণ করে তাদের আনন্দ-উৎসবে অংশ গ্রহণ করে আর তাদের ঐতিহ্য ও সংস্কৃতি পালন করে। এসবের মধ্যে রয়েছে বড় দিন(X-mas Day), ভ্যালেন্টাইন ডে,April Fool, নববর্ষ , হ্যাপী নিউ ইয়ার ,জন্মদিন ,বাবা দিবস, মা দিবস, বন্ধু দিবস ইত্যাদি।\nকত মুসলিম আছে যারা কাফেরদের অনুকরণে কবরের চারপাশে সাজ-সজ্জা করছে এবং কবর পাকা করছে? জাবির (রাঃ) বলেন, “আল্লাহ্‌র রাসুল (সাঃ) কবর পাকা করতে, বসার স্থান হিসেবে ব্যবহার করতে এবং কবরের উপর দালান বানাতে নিষেধ করেছেন।” (মুসলিম)\nকত নামধারী মুসলিম রয়েছে যারা আল্লাহ্‌র আইন বাদ দিয়ে মানুষের তৈরী আইন দ্বারা মুসলিম দেশগুলোকে শাসন করছে?\n“তবে কি তাহারা জাহেলী যুগের বিধান কামনা করে ? দৃঢ় বিশ্বাসী লোকদের জন্য আল্লাহ্‌র চাইতে বিধান প্রদানে আর কে উত্তম ।” [সূরা মায়েদা (৫ঃ৫০)]\nইসলাম পূর্ণাঙ্গ, এবং আমরা আমাদের পূর্ণাঙ্গ জীবন ব্যবস্থা পেয়েছি ইসলাম থেকে যা আল্লাহ্ আমাদের জন্য পরিপুর্ণ করেও দিয়েছেন। আমরা এর শিক্ষাতে কিছুই যোগ দিতে পারব না বা এর থেকে কিছুই বাদ দিতে পারব না। রাসূল (সাঃ) বলেছেন, “যা তোমাদেরকে জান্নাতের দিকে নিয়ে যাবে বা যা তোমাদেরকে জাহান্নামের দিকে তার সবকিছুই আমি তোমাদেরকে স্পষ্ট কওে দিয়েছি।” (মুসনাদ আহমাদ)\nরাসূল (সাঃ) অনেক হাদীসে কাফেরদের অনুকরণ করতে নিষেধ করেছেন। তিনি বলেন, “যে কোন জাতিকে অনুকর করে সে তাদের অর্ন্তগত।” (আবু দাউদ, মুসনাদ আহমাদ)\nইসলামের একটি গুরুত্বপূর্ণ মূলনীতি হল কাফেরদের থেকে পৃথক থাকা। আল্লাহ্ কর্তৃক অভিশপ্তদের পথ অনুসরণ করা ইসলামের অংশ হতে পারে না। ক্বুরআন ও সুন্নাহ্ এর আলোকে যে কেউ এটি অনুধাবন করতে পারে।\nবাইতুল মাকদিস থেকে কিবলা পরিবর্তন করে মক্কার দিকে করা হয়েছিল কেননা ইহুদীরা বাইতুল মাকদিস এর দিকে ফিরে ইবাদত করে।\nইবন উমর (রাঃ) বলেছেন, নবী (সাঃ) বলেছেন, “তোমরা মুশরিকদের থেকে ভিন্ন থাক এবং তোমাদের দাঁড়িকে ছেড়ে দাও এবং গোফ ছোট রাখো।” (বুখারী)\nআবু হুরাইরা (রাঃ) বর্ণনা করেন, নবী (সাঃ) বলেছেন, “ইহুদী খ্রিষ্টানরা তাদের চুল রং করে না । তাই তোমরা তাদের থেকে ভিন্ন থাক।” (বুখারী, মুসলিম)\nইবনে আব্বাস (রাঃ) বর্ণনা করেছেন, “আশুরার দিনে রোজা রাখো এবং এর একদিন আগে অথবা একদিন পরে রোজা রাখার মাধ্যমে ইহুদীদের থেকে ভিন্ন থাক । (আহমদ)\nসূর্যোদয়ের সময় এবং সূর্যাস্তের সময় ইবাদত না করা কেননা এই সময় অমুসলিমরা উপাসনা করে থাকে।\nকাফেরদের অনুকরণ দুই প্রকার হতে পারে । হারাম জিনিসের অনুসরণ আর হালাল জিনিসের অনুকরণ।\nপ্রথম প্রকার হল এমন অনুকরণ যা হারাম ঃ- এর অর্থ হল জেনে শুনে কাফেরদের ধমের্র এমন সতন্ত্র বৈশিষ্ট অনুসরণ করা যা আমাদের ধর্মে নেই । এটি করা হারাম এবং বড় গুনাহ্। কিছু কিছু ক্ষেত্রে এগুলো করার মাধ্যমে একজন মুসলিম, কাফের হয়ে যেতে পারে । যদিও তা করে কাফেরদের সাথে একমত হওয়ায়, তাদের খেয়াল খুশি অনুযায়ী অথবা এমন ভিত্তিহীন যুক্তি দ্বারা যার কারণে সে বিশ্বাস করে যে এটি করলে তার দুনিয়ায় ও আখেরাতে উপকার হবে। যদি প্রশ্ন করা হয়, কেউ যদি অজ্ঞতাবশতঃ এটি করে যেমন বড়দিন পালন করে, সে কি গুনাহগার হবে? এটির উত্তর হল, সে গুনাহগার হবে না কেননা সে জানতনা। তবে তাকে এ ব্যাপারে জানাতে হবে, তবুও যদি সে এটি পুনরায় করে তবে সে গুনাহগার হবে।\nদ্বিতীয় প্রকার হল এমন অনুকরণ যার অনুমতি আছেঃ- এর অর্থ হল এমন জিনিস করা যা প্রকৃত পক্ষে কাফেরদের থেকে নেওয়া হয়নি যদিও তাদের কেউ কেউ এটি করে । এটির অর্থ তাদের অনুসরণ করা নয় কিন্তু এটি করলে সে কাফেরদের থেকে ভিন্ন থাকার উপকারিতা থেকে বঞ্চিত হবে।\nনিম্নলিখিত শর্তপূরণ সাপেক্ষে দুনিয়াবী বিষয়ে ইহুদী, খ্রিষ্টান বা অন্যান্য ধর্মাবলম্বীদের অনুকরণ করা বা তাদের সদৃশ হওয়া অনুমোদনযোগ্য।\nতাদের পরিচয় বহন করে এরূপ কোন প্রকার আচার-অনুষ্ঠান বা উপাসনা অনুকরণ করা যাবে না।\nতাদের ধর্মের কোন অংশ পালন করা যাবে না ।\nএমন কাজ করা যাবেনা যা সম্পর্কে ইসলামে বিধান রয়েছে। যদি এ সম্পর্কে ইসলামে কোন বিধান পাওয়া যায়, যা এই কাজ অনুমোদন করে বা করে না; তাহলে আমাদের অবশ্যই ইসলামের বিধানের অনুসরণ করতে হবে।\nএমন কোন কাজ করা যাবে না যা শারিয়াহ্ এর বিপরীতে যায় ।\nতাদের কোন উৎসব পালন করা যাবে না\nপ্রয়োজনের অতিরিক্ত সাদৃশ্য অবলম্বন করা যাবে না।\nএ প্রবন্ধ থেকে যদি ভাল কিছু হয় তাহলে তা আল্লাহ্র পক্ষ থেকে আর যদি কোন ভুল হয় তবে তা প্রবন্ধকার ও শয়তানের পক্ষ থেকে। আল্লাহ তাআ‘লা আমাদের উপকারী জ্ঞান দান করুন এবং ঐ জ্ঞানের উপর আমল করার তৌফিক দান করুন। আল্লাহ্ তাঁর নির্দেশ মত দলীল অনুসারে আমাদেরকে তাঁর দ্বীন পালনের তৌফিক দান করুন । আমিন!\n( তথ্যঃ ইন্টারনটে, আল-কুর’আন ও আল-হাদীস)\n3 December, 2020 at 10:42 pm


নিজে নিজে ডাক্তারি নয়, ভুল ওষুধে ক্ষতি হয়! - DEHO\nফোঁড়া কাদের বেশি হয়? হলে কী করবেন? আরো পড়ুন\nনারীদের জন্যও রয়েছে কনডম (শুধুমাত্র নারীরা পড়বেন) আরো পড়ুন\nDate2 years and2weeks ago Views 252By deho.tv\nছেলে বুড়ো সবাই জানে, ভয় নেই রক্তদানে!দুপুরে খাওয়ার পর আলসেমি, কী করবেন?স্মার্ট ফুড এবং জাঙ্ক ফুড নিয়ে কিছু কথাঅতিরিক্ত ঘাম হলে কী করবেনআকারে ছোট পুষ্টিতে বড় কোয়েল পাখির ডিমউগ্র আচরণ যখন অভ্যাসে পরিণত হয়\nঅসুখ হলে ওষুধ খেতে হয়—এ কথা আমরা সবাই জানি। কিন্তু সঠিক নিয়মে ওষুধ খাওয়ার প্রয়োজনীয়তা অনেকেই অনুভব করি না। ওষুধ খেতে আমরা যতটা তৎপর, ওষুধ খাওয়ার নিয়ম মানতে ততটাই উদাসীন। আমাদের এই অবহেলা জীবন রক্ষাকারী ওষুধকে করে তুলতে পারে জীবনবিনাশী বিষ।\nএই অবস্থা থেকে উত্তরণের জন্য রোগীদের যা মেনে চলা উচিত তা হলো—\n৫. সামান্য কারণেই ব্যথার ওষুধ বা অ্যান্টিবায়োটিক চিকিৎসকের পরামর্শ ছাড়াই খাওয়া শুরু করবেন না।\nডাক্তারের কাছ থেকে প্রেসক্রিপশন নেয়ার পর রোগীর দায়িত্ব ওষুধগুলো সঠিকভাবে সেবন করা; কিন্তু বাস্তবে তা সম্ভব হচ্ছে না। আমেরিকার এক গবেষণায় দেখা গেছে ৪২ শতাংশ মানুষ ওষুধ সেবনে ভুল করে। ভুল ওষুধ সেবন মানুষ নিজে নিজেই করে অথবা বন্ধু বা আত্মীয়স্বজনের প্রভাবে হয়ে থাকে এবং আমেরিকায় ১৩১ জনে একজন ভুল ওষুধ সেবনে মারা যায়। আমেরিকার মতো উন্নত দেশে যদি এ অবস্থা হয়, তাহলে আমরা খুব সহজেই অনুমান করতে পারি আমাদের দেশের অবস্থা সম্পর্কে। প্রকৃতপক্ষে বাংলাদেশে নিজেই নিজের চিকিৎসা বা ভুল চিকিৎসা সম্পর্কে শিক্ষিত সমাজের মধ্যেও ভ্রান্ত ধারণা প্রচলিত।\n২০০৭ সালে মোঃ সাইফুলের গবেষণার রিপোর্টে (ইন্টারন্যাশনাল জার্নাল অব হেলথে) দেখা যায়, ৪৩ শতাংশ মানুষ নিজের পরিবারের সবার জন্য একই ওষুধ ব্যবহার করে। ৭৭ শতাংশ মানুষ সাধারণ ঠান্ড-জ্বর, অ্যালার্জি ও ডায়রিয়ার ক্ষেত্রে ওষুধ বিক্রেতার পরামর্শ প্রাধান্য দেয়। ৭০ শতাংশের অধিক মানুষ ওটিসি ওষুধ সম্পর্কে জানে না এবং ৪০ শতাংশ মানুষ মনে করে, ডাক্তারের পরামর্শ ছাড়া সব ওষুধ কেনা উচিত নয়। ৬৭ শতাংশ মানুষের ওষুধের যৌক্তিক ব্যবহার সম্পর্কে কোনো ধারণা নেই। আর যেসব ওষুধ লোকজন ডাক্তারের পরামর্শ ছাড়া কেনে, তা হলো ক্লোরামফেনিকল, ওমেপ্রাজল, রেনিটিডিন, অ্যান্টাসিড, মেট্রোনিডাজল, ভিটামিন-সি ও মাল্টিভিটামিন।\nআমাদের দেশে ওষুধ সহজলভ্য হওয়ায় ও ফার্মেসির দোকানে ওষুধের ওপর নিয়ন্ত্রণ না থাকায় আমরা ইচ্ছেমতো ওষুধ কিনি এবং জেনে বা না জেনে তা সেবন করি, এটা উচিত নয়। একটি রিপোর্টে দেখা গেছে, এশিয়া অঞ্চলে চার মিলিয়ন মানুষ ভুল ওষুধ সেবন করে যেখানে বাংলাদেশে এর সংখ্যা অর্ধমিলিয়নের বেশি। আমরা ওষুধের কোর্স সম্পূর্ণ করার সময় কখনও কখনও ওষুধ খেতে ভুলে যাই। হঠাৎ করে ওষুধ খেতে ভুলে গেলে বা ডোজ বিফল হয়ে গেলে শরীরে ওষুধের কার্যকর ঘনত্ব হ্রাস পায়, তাই ওষুধের কার্যকারিতায় ব্যাঘাত ঘটে। ডোজ বিফল হওয়ায় রোগের উপসর্গ আবার দেখা দেয়। তাই ডোজ ভুলে গেলে কী করতে হবে, তা আমাদের জানা উচিত। কিছু কিছু ওষুধ যেমন জন্মনিয়ন্ত্রণ ট্যাবলেট, ডায়াবেটিসে ব্যবহৃত ইনসুলিন, মৃগী রোগের ওষুধ এবং রক্তচাপ নিয়ন্ত্রণের ওষুধগুলোর ডোজ কখনও ভুলে যাওয়া উচিত নয়। অনেকে ওষুধ খেতে ভুলে গেলে পরবর্তী সময়ে একসঙ্গে দুইটি ওষুধ খেয়ে ফেলে, যা উপকারের চেয়ে বরং ক্ষতি করে। গবেষণায় দেখা গেছে, ৮০ শতাংশ মানুষ সঠিকভাবে ওষুধ খেতে ভুলে যায়। অ্যান্টিবায়োটিকগুলো সাধারণত দৈনিক একটি থেকে চারটি পর্যন্ত খাওয়া হয়, এক্ষেত্রে দিনে কয়বার খেতে হবে, তার চেয়ে কত ঘণ্টা অন্তর অন্তর খেতে হবে, তা নির্ধারণ করে খাওয়া জরুরি। দিনে তিনবার খাওয়া মানে হলো, প্রতি আট ঘণ্টা অন্তর অন্তর খাওয়া অথচ আমরা সময়ের চেয়ে খাওয়াটাকে প্রাধান্য বেশি দিই।\nআমাদের মনে রাখতে হবে, আমরা আট ঘণ্টা অন্তর অন্তর খাবার খাই না কিন্তু ওষুধ সেবনের জন্য ঘড়ি ধরে সময় নির্ধারণ করে খাওয়ার পর খাওয়া উচিত। যদি সঠিকভাবে অ্যান্টিবায়োটিক না খাই তবে মানবদেহে রেজিস্ট্যান্স হওয়ার কারণে পরবর্তী সময়ে এ ওষুধটি অকার্যকর হয়ে পড়বে। তাই ডোজ ভুলে গেলে ডাক্তার বা ফার্মাসিস্টের পরামর্শ নিন এবং ওষুধের কোর্স সম্পূর্ণ করার সময় কখনও যেন ডোজ বিফলে না যায়, সেদিকে বিশেষ সতর্ক থাকুন। \nওষুধ সেবনে সতর্কতা\nরোগ সারাতে ওষুধ খেতেই হয়। কিছু কিছু ওষুধ দীর্ঘদিনের জন্য সেবন করতে হয়। যেমন : উচ্চ রক্তচাপের ওষুধ, ডায়াবেটিসের ওষুধ। ওষুধ সেবনের জন্য আমাদের মনে বেশ কিছু প্রশ্ন ঘুরপাক খায়। কোন ওষুধ কখন সেবন করতে হবে? খাবারের আগে না পরে?\nকিছু কিছু ওষুধ আছে, যেগুলো খাবারের আগে সেবন করা একেবারেই মানা। এমন ওষুধের মধ্যে ব্যথানাশক ওষুধ অন্যতম। ব্যথানাশক ওষুধ, যেমন—ডাইক্লোফেনাক সোডিয়াম, ন্যাপ্রোক্সেন, আইবুপ্রোফেন, অ্যাসপিরিন, কিটোরোলাক। কিটোরোলাক খালি পেটে গ্রহণ করলে অন্ত্র ফুটো হয়ে যেতে পারে। এ ওষুধগুলো তাই খাবারের পর গ্রহণ করাই শ্রেয়।\nআবার ব্যথানাশক ওষুধের সঙ্গে সেবন করতে হবে প্রোটন পাম্প ইনহেবিটরজাতীয় ওষুধ। যেমন : ওমিপ্রাজল, প্যান্টোপ্রাজল, ইসোমেপ্রাজল। তবে এসব ওষুধ সেবন করতে হবে খাবারের আগে।\nআবার ঠান্ডা-সর্দি বা অ্যালার্জিজনিত রোগে নির্দেশিত ব্যবস্থাপত্র অ্যান্টিহিস্টামিন খেতে হয়। যেমন : লোরাটাডিন, সেটিরিজিন, ফেক্সোফেনাডিন এগুলো খালি পেটে গ্রহণ করলে এর কার্যকারিতা বেশি হয়। অ্যান্টাসিড খাবারের পরপরই না খেয়ে ৩০ মিনিট পর খেলে ভালো ফল পাওয়া যায়।\nসিপ্রোফ্লোক্সাসিন সেবন করেননি এমন লোকের সংখ্যা কম। এটি খাওয়ার দুই ঘণ্টা পরে পর্যাপ্ত পরিমাণ পানি দিয়ে সেবন করাই ভালো। সিপ্রোফ্লোক্সাসিন গ্রহণের দুই ঘণ্টার মধ্যে দুগ্ধজাত খাবার বা ক্যালসিয়াম, ম্যাগনেশিয়াম, অ্যালুমিনিয়াম, আয়রন বা জিংকযুক্ত খাবার না খাওয়াই ভালো।\nকারণ, এসব উপাদানের সঙ্গে আন্তক্রিয়ার কারণে রক্তে ওষুধের মাত্রা কমে যায়। ফলে কাঙ্ক্ষিত ফল পাওয়া যায় না। এ কারণে ক্যালসিয়াম ট্যাবলেট, আয়রন ট্যাবলেট, মাল্টিভিটামিন সিপ্রোফ্লোক্সাসিন সেবনের বেশ কয়েক ঘণ্টা আগে বা পরে সেবন করতে পারেন।\nআবার পেনিসিলিন খালি পেটে সেবন করাই ভালো। অতিরিক্ত প্রোটিনযুক্ত খাবার রক্তে প্রোপ্রানোললের শোষণ ও মাত্রা বাড়িয়ে দেয়। তাই কাঙ্ক্ষিত মাত্রার চেয়ে বেশি শোষণের ফলে বিরূপ প্রতিক্রিয়া হতে পারে। আবার গ্রাইসিওফালভিন (একটি অ্যান্টিফাঙ্গাল ওষুধ) উচ্চ চর্বিজাতীয় খাবারের সঙ্গে গ্রহণ করলে এর শোষণমাত্রা বহুলাংশে বেড়ে যায়। তাই চর্বিজাতীয় খাবারের সঙ্গে এটি গ্রহণ করলে বেশি কাজে আসে। কিছু ওষুধ, যেমন—কোট্রিম সেবন করলে বেশি পরিমাণে পানি পান করতে হবে। না হলে এটি কিডনিতে পাথর তৈরি করে সমস্যা করতে হবে।\nবেশি সমস্যা হয় একসঙ্গে বেশ কয়েকটি ওষুধ সেবন করলে। এতে ওষুধের মধ্যে প্রতিক্রিয়ায় কোনো কোনো ক্ষেত্রে ওষুধের কার্যকারিতা কমতে পারে, আবার কোনো কোনো ক্ষেত্রে ওষুধের কার্যকারিতা বাড়তে পারে। এ দুটোই বেশ ক্ষতিকর। তাই এ ক্ষেত্রে অবশ্যই চিকিৎসকের পরামর্শ মানতে হবে। হাঁপানি আছে এমন ব্যক্তিদের ব্যথানাশক ওষুধ, বেটা ব্লকার-এটেনোলল, প্রোপানোলল সেবন করা থেকে বিরত থাকতে হবে।\nকিছু ওষুধ রয়েছে, যেগুলো গর্ভাবস্থায় সেবন করলে ভ্রূণের ওপর ক্ষতিকর প্রভাব ফেলতে পারে। থ্যালিডোমাইড, রেটিনয়েড, ক্যান্সারের ওষুধ সেবন করলে গর্ভস্থ শিশুর ক্ষতি হতে পারে। গর্ভকালীন টেট্রাসাইক্লিন শিশুর দাঁত ও হাড়ের গঠনে বাধা দেয়। গর্ভকালীন ডায়াবেটিসের ওষুধ শিশুর হাইপোগ্লাইসেমিয়া করে মারাত্মক ক্ষতি করতে পারে। তাই এ সময় ইনসুলিন নিতে হয়।\nওষুধ সেবন করে আমাদের বাঁচতে হয়। একটু এদিক-ওদিক হলে তা উল্টো ক্ষতির কারণ হতে পারে। তাই ওষুধ সেবনের ব্যাপারে অবশ্যই খেয়াল রাখতে হবে, প্রয়োজনে চিকিৎসকের কাছ থেকে জিজ্ঞেস করে জানতে হবে। \n অধ্যাপক ডা. এ বি এম আবদুল্লাহ, ডিন, মেডিসিন অনুষদ, বঙ্গবন্ধু শেখ মুজিব মেডিকেল বিশ্ববিদ্যালয়।\n মোঃ আরিফুর রহমান ফাহিম, সহকারী অধ্যাপক, ফার্মেসি বিভাগ, ড্যাফোডিল ইন্টারন্যাশনাল ইউনিভার্সিটি।\n ডা. হুমায়ুন কবীর হিমু, মেডিকেল অফিসার, ঢাকা মেডিকেল কলেজ।\n2 years ago By deho.tvViews 28346\n2 years ago By deho.tvViews 26442\n2 years ago By deho.tvViews 21908\n29 ℃5.1 mp/h83 %\n2 years ago By deho.tvViews 139


ঢাকা-ম্যানিলা সরাসরি বিমান চান ব্যবসায়ীরা | 306381|| Bangladesh Pratidin\nউদ্বিগ্ন চীনের প্রেসিডেন্ট, বললেন 'ভয়াবহ পরিস্থিতি' মোকাবিলা করছি\nবেজোসের গোপন তথ্য ফাঁস করেছে বান্ধবী!\nআপলোড : ১৪ ফেব্রুয়ারি, ২০১৮ ০২:২৪\nব্যবসা-বাণিজ্য সম্প্রসারণে ঢাকা ও ম্যানিলার মধ্যে আকাশপথে যোগাযোগের জন্য সরাসরি বিমানসেবা চালুর দাবি জানিয়েছে ঢাকা চেম্বার অব কমার্স অ্যান্ড ইন্ডাস্ট্রি (ডিসিসিআই)। সংগঠনটি বলেছে, বর্তমানে ঢাকা ও ম্যানিলার মধ্যে সরাসরি বিমান যোগাযোগ নেই। ফলে ব্যবসা-বাণিজ্য সম্প্রসারণে কিছুটা হলেও প্রতিবন্ধকতার সৃষ্টি হচ্ছে। গতকাল মতিঝিলের চেম্বার ভবনে বাংলাদেশে নিযুক্ত ফিলিপাইনের রাষ্ট্রদূত ভিসেনটি ভিভেনকো টি. বেনডিলোর সঙ্গে দ্বিপক্ষীয় সাক্ষাতে এসব কথা বলেন ডিসিসিআইর সভাপতি আবুল কাসেম খান।\nএ সময় উপস্থিত ছিলেন ডিসিসিআইর সহসভাপতি রিয়াদ হোসেন, পরিচালক হোসেন এ সিকদার, হুমায়ুন রশিদ, খন্দকার রাশেদুল আহসান, আলাউদ্দিন মালিক, ওয়াকার আহমদ চৌধুরী প্রমুখ।\nফিলিপাইনের রাষ্ট্রদূত ভিসেনটি ভিভেনকো টি. বেনডিলো বলেন, ফিলিপাইনের উদ্যোক্তাদের বাংলাদেশে তথ্যপ্রযুক্তি, পর্যটন ও পরিবহন, কৃষি, মত্স্য ও খাদ্য প্রক্রিয়াজাতকরণ খাতে বিনিয়োগে প্রচুর সম্ভাবনা রয়েছে। প্রযুক্তিগত জ্ঞানের আদান-প্রদান ও গবেষণা কার্যক্রম পরিচালনা এবং পর্যটন খাতের উন্নয়নে ফিলিপাইন ও বাংলাদেশ যৌথভাবে কাজ করার যথেষ্ট সুযোগ রয়েছে।\nরাষ্ট্রদূত বলেন, বাংলাদেশি ব্যবসায়ীদের এশিয়া অঞ্চলে পণ্য সরবরাহ ও ব্যাণিজ্য সম্প্রসারণে ফিলিপাইন একটি গুরুত্বপূর্ণ গেটওয়ে হিসেবে ভূমিকা রাখতে পারে।\nডিসিসিআই সভাপতি আবুল কাসেম খান বলেন, বাংলাদেশের অবকাঠামো খাতের উন্নয়নে এ খাতে বিদেশি বিনিয়োগের খুবই প্রয়োজন। ফিলিপাইন প্রতি বছর ইলেকট্রনিক পণ্য, যোগাযোগ মেশিনারিজ, রড ও স্টিল, টেক্সটাইল ফেব্রিক্স, কেমিক্যাল, প্লাস্টিক প্রভৃতি পণ্য প্রচুর আমদানি করে। তিনি বাংলাদেশ থেকে এসব পণ্য আমদানির জন্য ফিলিপাইনের ব্যবসায়ীদের প্রতি আহ্বান জানান।


ব্রাউজার এর কাজ কি? কম্পিউটারের কোন ব্রাউজার কার জন্য? - Bracket Post\nব্রাউজার এর কাজ কি? কম্পিউটারের কোন ব্রাউজার কার জন্য?0982\nPrevious Articleঅলসতা এড়াবেন যে ৮ উপায়েNext Articleসকালে তাড়াতাড়ি ঘুম থেকে ওঠার উপকারিতা\n‘আজীবন’ ঘরে বসে কাজ করতে পারবেন টুইটার কর্মীরা0289\nব্রাউজার এর কাজ কি? কম্পিউটারের কোন ব্রাউজার কার জন্য? 982


Feelgood ক্যালেন্ডার: প্রথম তিনমাসের | গর্ভাবস্থা - 2015\nপ্রথম কয়েক দিন\nআপনার সেরা বন্ধুদের সাথে একটি দিন কাটাতে, আপনি কিছু যে তীব্র organis সঙ্গে উপভোগ করুন গর্ভাবস্থা সুন্দর করে।\nPoint Sublime: Refused Blood Transfusion / Thief Has Change of Heart / New Year's Eve Show (জুলাই 2019).\nশুরু থেকে ডান থেকে শান্ত হও …\nনিজের ইচ্ছামত নিজেকে প্রকাশ করানোর চেষ্টা করুন। কিছু মোমবাতি হালকা করার জন্য সপ্তাহে এক সন্ধ্যায় সংরক্ষণের জন্য কীভাবে গরম স্নান পান এবং সুগন্ধযুক্ত শ্যাম্পু দিয়ে সমৃদ্ধ করুন?\nতারপর আপনার ত্বক চমত্কার নরম এবং গন্ধ অনুভব করতে কোকো মাখন ব্যবহার করুন। সন্ধ্যায় শিথিল করার জন্য একটি নতুন, সিল্কী পোশাক এবং একটি ভাল বই কিনুন।\nএকটি সুস্থ গর্ভধারণের জন্য আমাদের 10 টি পদক্ষেপ পড়ুন এবং পরবর্তী9মাসের মধ্যে একটি উজ্জ্বল সূচনা পেতে!\nEscape বিশেষ করে\nতারা খুব প্রারম্ভে তাই এটি একটি ভাল ধারণা যদি আপনি এবং আপনার সঙ্গী একটি রোমান্টিক ছুটির ট্রিপ পরিকল্পনা করা হয় আগে আপনি পরিবার উদ্বোধন হয়। আপনার তিনটি আগে একসঙ্গে সময় উপভোগ করুন। আপনি ইতিমধ্যে একটি শিশু থাকে, তাহলে আপনি হয়তো কয়েক চমৎকার জিনিস আগে আপনি দুইবার শিশুদের জামাকাপড় পরিমাণ গ্রহণ করতে হবে যে আপনার একটি পরিবার হিসাবে কি করতে পারেন সঙ্গে আসা পর্যন্ত হতে পারে।\nএকটি প্রবন্ধ হিসাবে গর্ভাবস্থায় ভ্রমণ আমাদের প্রবন্ধটি পড়ুন।\nএকটি জার্নাল লিখুন\nআপনি কি কখনও আপনার গর্ভাবস্থার একটি জার্নাল পালন সম্পর্কে চিন্তা করেছেন? আপনি আপনার চিন্তা রেকর্ড করতে চান যখন আপনি সবসময় হাতে আছে একটি সুন্দর বই কিনুন। আপনার অনুভূতি সম্বন্ধে লিখতে খুব থেরাপিউটিক এবং সন্তোষজনক হতে পারে - এবং একটি সম্পূর্ণ লগ পরে বছর আপনার সন্তানকে একটি খুব বিশেষ উপহার জন্য হতে হবে। আপনি মাথাব্যথা, যা হরমোন বৃদ্ধি কারণে ভোগা\nপান, অথবা আপনি শিথিল করার জন্য সহায়তা প্রয়োজন হলে, নিজেকে একটি ম্যাসেজ করতে আচরণ। যদি এটি সম্ভব না হয়, তাহলে আপনার সঙ্গীকে জিজ্ঞাসা করুন ধীরে ধীরে আপনার পিঠ, কাঁধ এবং মাথার চাপ টানতে হবে।\nশুরুর দিকে ঘুমাতে যাওয়া উপভোগ করুন\nআপনি এখন খুব ক্লান্ত এবং ক্লান্ত বোধ করতে পারেন। সপ্তাহের একটি নির্দিষ্ট সন্ধ্যায় কমপক্ষে, প্রথম দিকে ঘুমাতে যাওয়ার চেষ্টা করুন। এমনকি যদি আপনি কেবল পরেই ঘুমিয়ে থাকতে পারেন, তবে বই বা মুভির সাথে ঝলসানো দিনটি থেকে পুনরুদ্ধার করতে সাহায্য করে। আপনার ফোন বন্ধ করুন, আপনার কাজ সম্পর্কে ভুলে যান এবং নিজেকে বলুন যে এটি আপনার সময়। যখন বাচ্চা আসে, তখন ঘুম অনেক মূল্যবান হয় - যতদিন আপনি এখনও পারেন ততক্ষণ এটি উপভোগ করুন।\nমধ্যে অন্যান্য ইতিবাচক কিছু তাজা বাতাস করছে আপনি আপনার গর্ভাবস্থার এই পর্যায়ে খেলাধুলা:\nVerabreden এই সপ্তাহে, গ্রামাঞ্চলে একটি দীর্ঘ অব্যাহত হাঁটার জন্য একটি প্রিয়জনের পছন্দ যোগদান।\nব্যায়াম আপনাকে জন্মের পরে আরও দ্রুত আপনার আকৃতি ফিরে পেতে সাহায্য করতে পারে - এবং এটি ক্লান্তিকর হতে হবে না। গর্ভাবস্থায় খেলাধুলার উপকারিতা সম্পর্কে পড়ুন এবং প্রস্তাবিত ক্রীড়াগুলির সাথে নিজেকে পরিচায়ক করুন\nআপনার নখ পুষ্টিকর\nআপনার নখের রংটি আপনার পছন্দ মতো একটি নতুন উজ্জ্বল রঙে আঁকুন। আপনার পায়ের আঙ্গুল উপেক্ষা না - আঁকা toenails আপনার ফুট আরো আকর্ষণীয় চেহারা হবে। আপনি যদি আরও সূক্ষ্ম বর্ণন পছন্দ করেন, তাহলে একটি ফ্যাকাশে গোলাপী বা নিরপেক্ষ বেইজ ব্যবহার করুন, বা পরিবর্তে একটি পরিষ্কার ত্বকের জন্য বেছে নিন।\nআপনাকে ঠান্ডা চলমান পানির নিচে আপনার নখ রাখা যখন পেইন্ট একটু এখনও আঠাল, এই শোষক প্রক্রিয়া দ্রুত সম্পন্ন করা।\nনখ কাটা অনেক সহজ এবং স্নান মধ্যে soaked যখন cuticles সহজে ফিরে ধাক্কা।\nহাস্য নিজে আনতে\nঅর্ডার আপনার এলাকায় একটি কমেডি জন্য টিকেট আতিথ্য এবং নিজেকে এবং সন্ধ্যার জন্য আপনার সঙ্গী করুক। এটা আশ্চর্যজনক কিভাবে বাস্তব হাসি টান মুক্তি এবং আপনি অনুভূতিপূর্ণ এবং সম্পূর্ণ ইতিবাচক হচ্ছে অনুভূতি দিতে পারেন।\nগর্ভাবস্থায় আমাদের পুষ্টি টিপস জানতে পান এবং তোমার দিকে আপনার গর্ভাবস্থা ভাল খাদ্যাভাস এই প্রাথমিক পর্যায়ে আছে। পুষ্টি ও ভিটামিন আমাদের নিবন্ধটি আপনাকে শক্তিশালী ও সুস্থ থাকার জন্য যে খাবারগুলি গুরুত্বপূর্ণ তা তুলে ধরে।\nসুন্দর নতুন আন্ডারওয়্যার কিনুন\nআপনার স্তন এখন দ্রুত বৃদ্ধি পেতে পারে এবং সংবেদনশীল বা ব্যথা অনুভব করতে পারে। এটি একটি নতুন ব্রা বিনিয়োগ করার জন্য একটি ভাল মুহূর্ত। একটি ডিপার্টমেন্ট স্টোর বা অন্তর্বাস ব্যবসা একটি উপযুক্ত ফিটিং আপনি অনুকূল সমর্থন সঙ্গে আদর্শ আকার খুঁজে পেতে সক্ষম হবে। আপনি যদি সেখানে থাকেন, তবে আপনি আপনার সাথে মিলে চটকদার সাথে নিজেকেও আচরণ করা উচিত।\nআমাদের নিবন্ধ পড়ুন কিনা এটা গর্ভাবস্থায় Underwired Bras পরেন এবং প্রসূতি জামাকাপড় আমাদের নিবন্ধটি দেখুন, যেখানে আপনি আন্ডারওয়্যার কিনতে পারবেন তার কিছু ধারনা পেতে করা নিরাপদ।\nএকটি মুখ মাস্ক\nকোন যারা বিরক্তিকর হরমোন দাগ কারণ যখন আপনি বন্ধ পর্দা দ্বারা আপনার ত্বক পুনরুজ্জীবিত ব্যবহার করুন, আপনার দরজা বন্ধ রাখুন এবং একটি মুখ মাস্ক আধা ঘন্টার ব্যয়। আপনি একটি উদার মেজাজে হলে, একটি মুখের জন্য সাইন আপ করুন।\nআপনাকে সম্ভবত ক্লান্ত এবং অফিসে স্বাভাবিক দিন হয়ে উঠছে ম্যারাথন মত হতে পারে দ্বারা এই সপ্তাহে বোধ। ধারণা, কেডস বের করে আনা অথবা আপনার সাঁতারের পোষাক মধ্যে ঠুসা, ভয়ানক হতে পারে, কিন্তু যদি আপনি কিছু ব্যায়াম করতে সহ্য করতে পারেন নিরাপদ উপায়ে কিভাবে আপনার পেশী, এটি গর্ভাবস্থায় আমাদের ফিটনেস ফিরে যেতে আপনার শক্তি এবং ধৈর্য প্রচার করতে পারেন। একটি সামান্য ব্যায়াম আপনার পতনশীল শক্তি স্তর উন্নত এবং আপনার শারীরিক চেহারা বাড়াতে পারে।\nএকটি অবকাশ বুক করুন\nআপনার দ্বিতীয় ত্রৈমাসিক ছুটিতে যেতে ভাল সময়। কি কারণ এখন গর্ভাবস্থায় পরবর্তী সময়ের জন্য একটি ছুটির দিন বুক করতে যখন আপনার শক্তি স্তর কম এবং আপনি আর অসুস্থ তাই প্রায়ই করতে পারেন? গর্ভাবস্থায় ভ্রমণের বিষয়ে শিশুর কেন্দ্রের প্রচুর সহায়ক তথ্য রয়েছে। প্রধান সফর পৃষ্ঠায় যান। আরও নিবন্ধ আছে এবং গর্ভাবস্থায় ভ্রমণ সম্পর্কে প্রায়শই জিজ্ঞাসিত প্রশ্নাবলী।\nনতুন জুতা কিনতে\nআপনি কি কখনো নতুন জুতা কিনতে একটি অজুহাত ব্যবহার করেছেন, তাহলে আপনি এটি এখন আছে! আপনার পা ক্লান্ত বোধ এবং ত্বক এবং উচ্চ হিল ঠিক সহায়ক নয়। অনেক পোষাক মিলিত হবে মার্জিত ফ্ল্যাট জুতা একটি জুড়ি চয়ন করুন। লেদার ব্যালে ফ্ল্যাটের অনেক রং আসা এবং তারা স্কার্ট, প্যান্ট বা জিন্স সঙ্গে মহান চেহারা কিন্তু আরামদায়ক সোয়েড্ চামড়া বুট ঠিক যেমন বহুমুখী হয়। অ্যাথলেটিক জুতা মধ্যে রয়েছে কেতাদুরস্ত রূপগুলো, যা সাধারণত সঠিক প্রশিক্ষণ জুতা তুলনায় অনেক কল্পনাকারী চেহারা এবং তারা দীর্ঘ পেশা জন্য অথবা উইকএন্ডের জন্য নিখুঁত।\nভাল পদধ্বনি আউট জুতা জন্য ধরে রাখুন - আপনি এত সহজে চিলতা করা হবে না যখন এটি আর্দ্র বা কর্দমাক্ত হয়।\nপ্রাকৃতিক উপকরণ আপনার ফুট যেমন কৃত্রিম থেকে ""শ্বাস ফেলা"" উল্টোদিকে অনুমতি দেয়।\nবিকেলে জুতা কিনুন। আহমেদ আপনি সকালে চেষ্টা, হয়তো পরে যখন তোমাদের পা ফোলা হয় সুবিধাজনক না মনে।\nএটা প্রয়োজনীয় নয় যে জুতা সম্পূর্ণরূপে ফ্ল্যাট। আপনি সম্ভবত pfennig বা Stiletto উল্টো পায়ে stöckeln প্রায় চান, কিন্তু যদি আপনি প্রতিদিন বিভিন্ন অনুচ্ছেদের পরেন আপনার পিছনে অত্যধিক চাপ প্রতিরোধ করতে পারি যে।\nআশ্চর্যের কিছু ভোগ\nযদি আপনি মনে করেন যে আপনি আপনার গর্ভাবস্থা ভরা খেতে বেশি দ্বারা স্ফীত হয়, তাহলে আপনি দ্রুতগামী পড়তে ""কেন এটা দারুন 50 কারণে গর্ভবতী হতে থেকে"" আমাদের নিবন্ধ, এবং আবিষ্কার কেন একটি দিন girlfriends পর্ণ\nযখন সেখানে শিশু আছে একটি যাদুঘর বা গ্যালারি দেখুন, কেনাকাটা করার জন্য যেতে, একটি স্পা বা অবসর কেন্দ্রে যান, আপনি, লাঞ্চ থাকবে থিয়েটার যান - যাই হোক না কেন আপনি চান!এটি ব্যয়বহুল হতে হবে না। শুধু আপনি এটি সব ভোগ এবং এটা মনে রাখবেন নিশ্চিত করুন।\nপ্রতি কয়েক ঘন্টার বিশ্রাম এবং তাজা ফল এবং অন্যান্য ছোট ছোট খাবারের সাথে আপনার রক্তের শর্করার মাত্রা স্থির রাখুন।\nসাতার কাটতে যাই\nসাঁতার গর্ভাবস্থায় খুব ভাল কারণ এটি রেলগাড়ি আপনার অস্ত্র ও পায়ে, কার্ডিওভাসকুলার সিস্টেম শক্তিশালী এবং আপনি জলে গুরুত্বহীন মনে করার মঞ্জুরি দেয়। আপনি যদি মনে করেন, এই সপ্তাহে আপনার কাছাকাছি পুলের মধ্যে ব্যাপকভাবে সাঁতার এবং একটি সুস্বাদু জলখাবার সঙ্গে নিজেকে পুরস্কৃত।\nভবিষ্যতের মাের ভূমিকা হিসাবে আপনি ব্যবহার করতে পারেন, আপনি যে আপনি ওজন হত্তন এবং আপনার মুখ আকৃতি সামান্য পরিবর্তন করা হয় খুঁজে পেতে পারেন। তাই উদ্বেগের বদলে, আপনি এই গ্রহণ করা উচিত! আপনার নতুন curves এবং décolleté উপর জোর দেওয়া এবং নিজেকে আপনি কতটা সুন্দর বলতে।\nBabyCenter এ একজন মা বিশ্বাস করে: ""যদি আপনি সম্ভব হিসাবে হিসাবে ভাল চেহারা, সেখানে একটি সর্বদা একটি ভাল বোধ এবং অন্যান্য ব্যক্তি, যেটা ঘুরে ফিরে আপনি একটি ভাল অনুভূতি দিতে থেকে চমৎকার মন্তব্যের উৎপন্ন হয়। ""এটা সত্য। কিন্তু যদি আপনি সাজাইয়া এবং পরিষ্কার মত মনে হয় না, এটি করবেন না। ভাল এবং খুশি মনে এটা আপনি আরামদায়ক মনে হয়, এমনকি আরামদায়ক পোশাক এমনকি গুরুত্বপূর্ণ।\nএকটি চুল কন্ডিশনার করুন\nএই সপ্তাহে একটি বিশেষভাবে পুষ্টিকর চুল কন্ডিশনার সঙ্গে আপনার চুল পাকানো।\nআপনি এটি আপনার নিয়মিত শ্যাম্পু পরে ব্যবহার করতে পারেন। আপনার চুল যুক্ত করুন এবং কন্ডিশনার কয়েক মিনিটের জন্য ফ্লাশ যাক। আপনার চুল সাবধানে ধুয়ে এবং সুন্দর সিল্কি শীণ প্রশংসার।\nএই সপ্তাহে আবিষ্কার করুন, আপনি কিছু সময় নতুন সঙ্গীত জন্য আপনার প্রিয় দোকান ব্রাউজ করুন, অথবা একটি অ্যালবাম আপনি একটি দীর্ঘ সময়ের জন্য চেয়েছিলেন নিচে পেতে রাখি পারে। নিজেকে বলুন যে আপনি বসতে এবং শিথিল করার সময় সর্বদা এটি শুনতে চান। কিছু মোমবাতি আলো, সঙ্গীত বাজানো যখন নিজেকে আরামদায়ক করা - এটি বন্ধ সুইচ করার একটি ভাল উপায়। এবং পরবর্তী বছরগুলোতে, যখন আপনি আবার এই গানগুলি শুনতে পান, তখন আপনার গর্ভাবস্থার বিশেষ বিশেষ সপ্তাহগুলি সবসময় মনে রাখবেন।\nআপনি যদি এখন প্রচুর অর্থ ব্যয় করতে না পারেন, আপনি একটি লাইব্রেরিতে একটি সিডি বিনামূল্যে বা সামান্য অর্থের জন্য ধার করতে পারেন।\nকি একটু সুন্দর করুন\nপরের বার আপনি যখন শহরে, আপনি একটি ডিপার্টমেন্ট স্টোর এর প্রসাধনী বিভাগে যান পারে এবং একটি বিনামূল্যে ভূষণ সঙ্গে কাউকে 20 মিনিট আদর হতে পারে। আরো ব্যয়বহুল প্রসাধন বিভাগ সাধারণত একটি বিক্রেতাদের যারা পণ্য আপনি পরিচয় করিয়ে দেবে, এবং কিছু কিনতে কোন বাধ্যবাধকতা নেই।এটা শুধু আপনার রুটিন পরিবর্তন বা আপনার সেরা গুণাবলী জোর কিভাবে একটি প্রস্তাব দিতে পারে।\nঅনুভূতি ভাল ক্যালেন্ডার: ২ য় ত্রৈমাসিক\nঅনুভূতি ভাল ক্যালেন্ডার:3য় ত্রৈমাসিক\nআপনার গর্ভাবস্থার প্রতিদিনের আকর্ষণীয় তথ্য জন্য আমাদের বিনামূল্যে অ্যাপ্লিকেশন ডাউনলোড করতে ভুলবেন না। ""আমার বাচ্চা আজ"" আপনাকে সব বিশেষজ্ঞ-পরীক্ষিত উত্তর দেয় যা আপনার প্রয়োজন - সর্বদা হাতে!


কোনোকিছু ভাইরাল হবার পেছনে কী কী ব্যাপার কাজ করে?\nবর্তমানে বাংলাদেশের শতকরা ৪৯ ভাগ মানুষ ইন্টারনেট ব্যবহার করছে। তাদের মধ্যে বেশিরভাগেরই বয়স ১৫-৩০ এর মধ্যে। তাদের জগতের একটা বড় অংশ জুড়ে রয়েছে ভাইরাল কন্টেন্ট। ইন্টারনেটের কোনো এক কোনায় কেউ কিছু লিখলো, বা তৈরি করলো কোনো ছবি বা ভিডিও। তা রাতারাতি ছড়িয়ে পড়লো বিভিন্ন সাইটে, অনেক অনেক মানুষ তা দেখলো, পছন্দ করলো কিংবা অনেক বেশি সমালোচনার ঝড়ে মাতলো- এ ব্যাপারটিকেই বলে কন্টেন্ট ভাইরাল হওয়া। আজ অল্পবয়সী ইন্টারনেট ব্যবহারকারীরা ভাইরাল কন্টেন্টের আশপাশে থাকতেই স্ক্রিন চাপছে ঘণ্টার পর ঘণ্টা। কিন্তু কেন কিছু জিনিস ভাইরাল হচ্ছে? কিছু জিনিস হচ্ছে না? তা কি আমরা ভেবেছি কখনো?\nকখন কোনো জিনিস ভাইরাল হয়?\nকেন কোনোকিছু ভাইরাল হয়, তা নিয়ে তেমন একটা গবেষণা পারতপক্ষে হয়নি। কারণ ইন্টারনেট ব্যাপারটা দ্রুত ছড়িয়ে গেলেও, মানবসভ্যতার ইতিহাসের তুলনায় ইন্টারনেট কিন্তু বেশ নতুন। তাই এখনো ইন্টারনেটের প্রযুক্তিকে বাদ দিয়ে এর ভেতরের যুক্তি বা দর্শন নিয়ে কাজ করবার ঝোঁক মানুষের মাঝে পুরোপুরি আসেনি। তবে ইন্টারনেটের মাঝে কিছু শেয়ার করা অনেকটা সামাজিকভাবে তথ্য ছড়িয়ে যাওয়ার ব্যাপারটার মতোই। সভ্যতার শুরু থেকেই গুজব আর শ্রুতিকথাগুলো ছড়িয়ে পড়ছে দাবানলের মতো। এই তথ্য ভাগ করে নেওয়াই এখন রূপ নিয়েছে ইন্টারনেটের শেয়ারে। এ ধরনের তথ্য ছড়িয়ে যাওয়ার পেছনে সবচেয়ে বড় প্রভাবক ছিল মানুষের আবেগ। এই আবেগ কিন্তু ইন্টারনেটেও আমরা কম দেখি না।\nকোনোকিছু কেন ভাইরাল হয়, তা নিয়ে গবেষণা করে আমেরিকার পত্রিকা 'দ্য নিউ ইয়র্ক টাইমস'; image source: wired.com\nএই ভাবনাটি থেকেই ২০০৮ সালে একটি গবেষক দল নিউ ইয়র্ক টাইমসের প্রায় ৭০০০ প্রবন্ধ নিয়ে গবেষণা করে তিন মাস ধরে। প্রবন্ধের কোন বৈশিষ্ট্য সেই প্রবন্ধটিকে সর্বোচ্চ শেয়ারের দিকে নিয়ে যায়, তা দেখাই ছিল এই দলটির লক্ষ্য। তারা নিজেরাও ব্যাপারটার সুরাহা করার চেষ্টা করলেন, আবার একটি শব্দভাণ্ডার ভিত্তিক কম্পিউটার অ্যালগরিদম বানিয়েও দেখার চেষ্টা করলেন ফলাফল। দু’ক্ষেত্রেই দেখলেন, আবেগই উত্তর।\nহ্যাঁ, ইন্টারনেটকে নেতিবাচকতার আড্ডাখানা মনে হতে পারে বটে, কিন্তু গবেষকরা দেখলেন, ইতিবাচক আবেগ উৎসারিত করা লেখা নেতিবাচকগুলোর তুলনায় অনেক বেশি শেয়ার হয়। তবে একটি প্রবন্ধ যদি বেশ নেতিবাচক হয়, আর আরেকটি যদি হয় কিছুটা ইতিবাচক, তবে সেই দৌড়ে নেতিবাচকটাই এগিয়ে থাকবে।\nতাই বোঝা গেল, শুধু ইতিবাচক বা নেতিবাচক আবেগই এখানে কারণ নয়, সেই আবেগের প্রকটতাও ব্যাপার এখানে। সেই আবেগটা আপনাকে কতটুকু উত্তেজিত করবে, সেটাও দেখার বিষয়। আপনার ফুসফুস যত পাম্প করবে, হৃদস্পন্দন যত দ্রুত হবে, ততই সম্ভাবনা বাড়বে আপনার সেই প্রবন্ধটি শেয়ার করার। এটা বোঝার পর শুধুমাত্র উত্তেজনার উপরই গবেষকরা আরেকটি বিষয়ে অধ্যয়ন করলেন।\n৯৩ জন শিক্ষার্থীকে নিয়ে তারা তাদের কিছু ভিডিও দেখালেন। ভিডিওগুলোর চার ধরনের আবেগ উৎসারিত করে- সন্তুষ্টি, আনন্দ, বিষণ্ণতা এবং উদ্বেগ। আনন্দ আর উদ্বেগকে ধরা হয় বেশি উত্তেজনাকর আবেগ, আর সন্তুষ্টি, বিষণ্ণতা এগুলো কম উত্তেজনার। সেখানে দেখা গেল, উঁচু উত্তেজনার একটি ভিডিও দেখার পর পরবর্তী কোনো সাধারণ প্রবন্ধ বা ভিডিও শেয়ার করার প্রবণতাও একজনের মাঝে বেড়ে যায়।\nআরেকটি পরীক্ষায় ৪০ জন মানুষকে তারা শুধু দৌড়াতে বললেন, কারণ দৌড়ালে উত্তেজনা তৈরি হয় শরীরে। এরপর দেখা গেল এক অবাক করা বিষয়, শুধুমাত্র দৌড়ানোর কারণেই মানুষজন আর্টিকেল বা ভিডিও বেশি শেয়ার দিচ্ছে!\nএ কারণেই হয়তো উত্তেজনাকর শিরোনামওয়ালা ক্লিকবেইট লেখাগুলো এত ভালো ব্যবসা করে। আর্টিকেলে যা-ই থাকুক, শিরোনাম পড়েই আমরা উত্তেজিত হয়ে যাই, আর আমাদের মাধ্যমেই ছড়িয়ে যায় তখন এই লেখাগুলো। তবে কোনোকিছু বেশি শেয়ার হবার পেছনে অন্যান্য কারণকেও দেখেছেন এই গবেষকরাই। যেমন লেখার বিষয়বস্তু কতটুকু প্রয়োজনীয়, এটাও দেখার বিষয়।\nএভাবে আমরা দেখলাম কোন কোন ব্যাপার থাকলে আমাদের কিছু শেয়ার করার প্রবণতা বাড়ে।\nকিন্তু আমরা যখন কিছু শেয়ার দিই, আমাদের মনে তখন প্রেরণা হিসেবে কী থাকে? এই শেয়ার দেয়ার মাধ্যমে আমরা আসলে কী অর্জন করার চেষ্টা করি?\nসোশ্যাল মিডিয়ার কিছু শেয়ার করবার মাধ্যমে আমরা নিজেদেরকে প্রকাশ করি ; image source: amworldgroup.com\nআমরা কেন কোনো কিছু 'শেয়ার' দিই?\nএই বিস্তৃত গবেষণাটি থেকে বিজ্ঞানীরা শেষপর্যন্ত পাঁচটি নির্দিষ্ট প্রেরণা বের করেছেন। আমরা কোনোকিছু শেয়ার করি-\n১. বিভিন্ন জ্ঞানগর্ভ এবং বিনোদনকারী ব্যাপারগুলোকে আমাদের প্রিয় মানুষগুলোর জীবনের অংশ বানানোর জন্য\n২. নিজেদেরকে অন্যদের সামনে সংজ্ঞায়িত করার জন্য\n৩. আমাদের জীবনে থাকা সম্পর্কগুলোকে শক্ত এবং বিকশিত করার জন্য\n৪. আত্মতৃপ্তি লাভের জন্য\n৫. আমাদের বিশ্বাসকে মানুষের মাঝে ছড়িয়ে দেবার জন্য\nএই ব্যাপারগুলোই আমাদের বিভিন্ন লেখা বা ছবি বা ভিডিও শেয়ার করবার জন্য প্রণোদনা দেয়\nবিভিন্ন সময়ে ভাইরাল হওয়া কিছু মিম ছবি; image source: sachsmedia.com\nব্যাপারটা আমাদের জন্য উপকারী না অপকারী?\nহাস্যকর শিরোনামের সাথে একটি কার্টুন চরিত্রের ছবি আরেকজনের সাথে শেয়ার করার ব্যাপারটি বাইরের থেকে হাস্যকর মনে হতে পারে, সত্য। কিন্তু এটা করার মাধ্যমে আমরা আসলে নিজেদেরকে প্রকাশ করছি, আর যাদেরকে দেখাচ্ছি, তাদেরকে নিয়ে একটি সামাজিক অভিজ্ঞতার অংশ হচ্ছি। তাই শুধু একটু হাসার জন্যই কিন্তু এই সোশ্যাল মিডিয়ায় বসে মিম দেখা কার্যকর নয়, সোশ্যাল মিডিয়ায় সময় কাটানো কিন্তু আপনাকে সমাজের সদস্য হিসেবে দক্ষ বানাতে পারে!\nসাম্প্রতিক একটি মনস্তাত্ত্বিক গবেষণায় দেখা গেছে, এভাবে সোশ্যাল নেটওয়ার্কগুলোতে সময় কাটানো এবং চ্যাটিং বা ম্যাসেজিংয়ে অংশগ্রহণ করা আপনার সহমর্মিতা বৃদ্ধি করতে পারে, মানুষকে আরো ভালোমতো বোঝার ক্ষমতা তৈরি করতে পারে!\nআর এভাবে স্ক্রিন আর নেটওয়ার্কের মধ্য দিয়ে সহমর্মিতা ছড়ানোর দক্ষতা কিন্তু প্রত্যক্ষ জীবনেও আপনাকে একজন সহানুভূতিশীল মানুষ হিসেবে তৈরি করতে পারে।\nএছাড়াও আমাদের সোশ্যাল মিডিয়া আর ভাইরাল কন্টেন্টের প্রতি এই আচ্ছন্নতার ফায়দা নিয়ে আরো গবেষণা হয়েছে। একটি গবেষণায় বলা হচ্ছে সামাজিক মাধ্যমের সাইটগুলোতে পোস্ট করার মাধ্যমে আমাদের একাকিত্বের অনুভূতিও কমতে পারে।\nএই গবেষণায় অংশগ্রহণকারীদেরকে তাদের অজান্তেই সামাজিক মাধ্যমে পোস্টিং বাড়াতে প্রভাবিত করা হয়েছিল। দেখা গেল, যখন তারা তাদের স্ট্যাটাস আপডেট সক্রিয়তা বাড়িয়ে দিচ্ছে, তাদের একাকিত্বও কমে যাচ্ছে। এই একাকিত্ব কমার কারণ ছিল তাদের বন্ধু এবং পরিচিতিদের সাথে নিয়মিত সম্পৃক্ততার অনুভূতি। আপনি যখন আপনার বিভ্রান্তি সামাজিক মাধ্যমে শেয়ার করেন, আপনার বন্ধুরা, কিংবা ইন্টারনেটের অনেক র‍্যান্ডম মানুষ উপলব্ধি করতে পারে, তার অনুভূতিটি তার একার নয়। তারা আর একা অনুভব করে না, এভাবে ভার্চুয়াল জগতেই তৈরি হয় এক বিস্তৃত সংযোগ।\nঅবশ্য অনেক অধ্যয়নে অনেক গবেষক নেতিবাচক সিদ্ধান্তেও পৌঁছেছেন। তারা বলছেন সামাজিক মাধ্যমে অতিরিক্ত সময় কাটালে বিপরীত প্রভাবও পড়তে পারে, প্রত্যক্ষ জগত থেকে সংযুক্তিও হারিয়ে ফেলতে পারে মানুষ। কারণ প্রযুক্তির জগত থেকে যে সম্পৃক্ততার অনুভূতি, সহমর্মিতার শিক্ষা আমরা নিব, সামনাসামনি যদি তা ব্যবহার না করি, তবে তা ভার্চুয়ালই থেকে যাবে, বাস্তব আর হবে না। একসময় দেখা যাবে, সামাজিক মাধ্যমে হাজার হাজার যোগাযোগ থাকা সত্ত্বেও বাস্তবিক অর্থে যে সেই মানুষটি একা, সেই অনুভূতি তাকে তাড়া করে বেড়াচ্ছে।\nসবমিলিয়ে বলতে গেলে, এই ভাইরাল কন্টেন্টের সংস্কৃতি আসলে সামাজিক জীব হিসেবে আমাদের স্বাভাবিক প্রবৃত্তিরই অংশ। এর ইতিবাচক নেতিবাচক সবদিকই আছে। ইতিবাচককে গ্রহণ করে নেতিবাচককে আমরা ত্যাগ করতে পারবো, এই সংস্কৃতিতে নিয়ন্ত্রিতভাবে অংশগ্রহণ করবার মাধ্যমে।\nফিচার ইমেজ: anthillonline.com


ঘুমানোর উপকারিতা :রাত জাগলে মৃত্যুর ঝুঁকি কতো ভাগ বেড়ে যায় জানেন? » সবার খবর\nHome / শরীর স্বাস্থ্য / ঘুমানোর উপকারিতা :রাত জাগলে মৃত্যুর ঝুঁকি কতো ভাগ বেড়ে যায় জানেন?\nadmin শরীর স্বাস্থ্য Leaveacomment 1,700 Views\nসবার খবর, হেল্থ ডেস্ক: ঘুমানোর উপকারিতা অনেক। সুস্থ থাকতে রাতে সময় মতো ঘুমাতে যাওয়া এবং খুব সকালে ওঠা খুবই জরুরী। ব্রিটিশ একদল গবেষক জানাচ্ছেন, যেসব মানুষ রাতে জাগার মতো বদ অভ্যাস তৈরি করছেন তাদের মধ্যে প্রায় নব্বই ভাগ মানুষ মানসিক রোগের শিকার হচ্ছেন। আর যাদের সকালে দেরি করে ঘুম ভাঙে তাদের অকাল মৃত্যুর ঝুঁকি কয়েকগুণ বেশি। এই গবেষণাটি চার লক্ষ মানুষের ওপর করা হয়েছে।\nআমাদের দেশেও প্রবাদ আছে জলদি ঘুমাতে যাওয়া এবং জলদি ঘুম থেকে ওঠা শরীরের পক্ষে উপকারি। এমনকি স্মৃতি শক্তি বাড়াতেও সাহায্য করে নিয়মিত ঘুম।\nক্রোনোলজি বিভাগের সারে বিশ্ববিদ্যালয়ের অধ্যাপক জন রিচার্ডসন জানাচ্ছেন, আমারা দেখেছি যারা দেরি করে ঘুম থেকে ওঠেন এবং দেরি করে ঘুমাতে যান তারা বিভিন্ন ধরনের মানসিক রোগে আক্রান্ত হন। এমনকি তাদের গড় আয়ু নিয়মিত ঘুমাতে যাওয়া এবং ঘুম থেকে ওঠা ব্যক্তির চাইতে সাড়ে ছয় বছর কমে যায়।\nনিয়মিত সকালে ওঠেন, নিয়মিত রাত জাগেন, মাঝে মাঝে সকালে ওঠেন এবং নিয়মিত সকালে দেরি করে ওঠেন এই চার ধরনের ৩৮ থেকে ৭৩ বছর বয়স্ক প্রায় চার লক্ষ তেত্রিশ হাজার মানুষের ওপর গবেষণাটি চালানো হয়।\nগবেষকরা আরও জানাচ্ছেন, দেরি করে সকালে উঠলে ডায়বেটিস রোগে আক্রান্ত হওয়া সম্ভবনা শতকরা ৩০ ভাগ।\nতাই সঠিক সময়ে ঘুমানোর উপকারিতা আপনাকে সুস্থতা দিবে। এবং খুব সকালে ঘুম থেকে ওঠা এবং ঘুমের সময় ল্যাপটপ বা মোবাইল ইউজ না করার পরামর্শ দেন গবেষকরা।\nRead More: ৯৪তম জন্মদিনে ৩০০০ ফুট উচ্চতা থেকে লাফ ! দেখুন ভিডিও\nTags অতিরিক্ত ঘুম আসার কারণ অতিরিক্ত ঘুম কমানোর উপায় অতিরিক্ত ঘুমের কারণ কি অতিরিক্ত ঘুমের কারন কি ইসলামে ঘুমানোর নিয়ম ঘুম বেশি আসে কেন ঘুম বেশি হওয়ার কারন ঘুমানোর উপকারিতা ডান কাত হয়ে ঘুমানো দিনে ঘুমানোর উপকারিতা দিনে ঘুমালে কি হয় দুপুরে ঘুমানোর উপকারিতা নেংটা হয়ে ঘুমানোর উপকারিতা বেশি ঘুমালে কি হয় রাত জাগার উপকারিতা শোবার নিয়ম\nPingback: এবার ব্যাঙ্গালর টু দক্ষিণ কোরিয়া ওল বুক ! ভাড়া কতো চেক করুন - সবার খবর


রাজনীতিবিদরা কে কোথায় ঈদ করবেন – ONLINENEWSPAPER\nরাজনীতিবিদরা কে কোথায় ঈদ করবেন\nমহামারী করোনার কারণে রোজার ঈদের মতো এবার কোরবানি ঈদেও রাজনীতিবিদরা ঢাকায় অবস্থান করবেন। করোনার আগে অন্যান্য ঈদে রাজনীতিবিদদের অধিকাংশই গ্রামের বাড়িতে ঈদ করেছেন। কিন্তু এখন আর তা হচ্ছে না। ঢাকাতেই ঈদ করতে হচ্ছে অধিকাংশকে। তবে কয়েকজন রাজনীতিবিদ নিজ এলাকায় ঈদ করবেন বলে জানা গেছে।\nসাধারণত ঈদ হচ্ছে গ্রামের তৃণমূলের নেতাকর্মীদের সঙ্গে কেন্দ্রীয় নেতাদের সাক্ষাতের একটা বড় উপলক্ষ। ঈদ আসলে ঢাকার বিশেষ করে ক্ষমতাসীন ও বিরোধী দলের কেন্দ্রীয় নেতারা গ্রামের বাড়িতে যান এবং সেই সুযোগে তৃণমূল নেতাকর্মীরা তাদের সঙ্গে সাক্ষাত করেন, শুভেচ্ছা বিনিময় করেন। নেতাদের কাছে তাদের সুখ-দুঃখ, সুবিধা-অসুবিধার কথা জানান। কিন্তু এনিয়ে টানা দুই ঈদে কেন্দ্রীয় নেতাদের দেখা পাচ্ছেন না তৃণমূল নেতাকর্মীরা।ঢাকায় ঈদ করছেন আওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের।\nঢাকায় ঈদ করছেন আওয়ামী লীগের উপদেষ্টা পরিষদের সদস্য আমির হোসেন আমু, তোফায়েল আহমেদ, সভাপতিমণ্ডলীর সদস্য সাজেদা চৌধুরী, শেখ ফজলুল করিম সেলিম, মতিয়া চৌধুরী, ড. আবদুর রাজ্জাক, জাহাঙ্গীর কবির নানক, আবদুর রহমান, যুগ্ম সাধারণ সম্পাদক ডা. দীপু মনি, ড. হাছান মাহমুদ ও আ ফ ম বাহাউদ্দিন নাছিম। এছাড়া দলের আরেক যুগ্ম সাধারণ সম্পাদক মাহাবুবউল-আলম হানিফ পরিবারের সঙ্গে কানাডায় আছেন।\nএদিকে বিএনপি চেয়ারপারসন খালেদা জিয়া কারামুক্ত হওয়ার পর থেকে গুলশানের বাসভবন ‘ফিরোজা’য় রয়েছেন। সেখানে বোন সেলিমা ইসলাম ও ভাই শামীম এস্কান্দারসহ পরিবারের কয়েকজন সদস্যদের নিয়েই ঈদ কাটাবেন তিনি।\nবিএনপির মহাসচিব মির্জা ফখরুল ইসলাম আলমগীরও ঢাকায়ই ঈদ করছেন বলে জানা গেছে। এছাড়া ঢাকায় ঈদ করছেন বিএনপির স্থায়ী কমিটির সদস্য ড. খন্দকার মোশাররফ হোসেন, ব্যারিস্টার মওদুদ আহমদ, ব্যারিস্টার জমির উদ্দিন সরকার, মির্জা আব্বাস, আবদুল মঈন খান, নজরুল ইসলাম খান, সেলিমা রহমান, ইকবাল হাসান মাহমুদ টুকু।\nতবে বিএনপির স্থায়ী কমিটির সদস্য আমীর খসরু মাহমুদ চৌধুরী চট্টগ্রামে নিজ নির্বাচনী এলাকায় ঈদ উদযাপন করবেন বলে জানা গেছে।\nদলের ভাইস চেয়ারম্যানদের মধ্যে মো. শাহজাহান, আবদুল আউয়াল মিন্টুসহ অনেকে ঢাকায় আছেন। তবে দলের ভাইস চেয়ারম্যান বরকতউল্লাহ বুলু নোয়াখালী নিজের নির্বাচনী এলাকায় ঈদ করবেন। করোনার প্রাদুর্ভাব শুরুর পর থেকেই তিনি এলাকায় রয়েছেন।\nএদিকে জাতীয় পার্টির প্রধান পৃষ্ঠপোষক রওশন এরশাদও ঢাকায় ঈদ করছেন। তার গুলশানের ‘কমান্ড হাউজ’র বাড়িতে ঈদ কাটাবেন তিনি। তবে পার্টির চেয়ারম্যান জিএম কাদের লালমনিরহাটে ঈদ উদযাপন করবেন বলে জানা গেছে।\nএছাড়া দেশের অন্যান্য রাজনৈতিক দলের অধিকাংশ নেতারাই ঢাকায় ঈদ করছেন। এরমধ্যে রয়েছেন জাতীয় ঐক্যফ্রন্টের শীর্ষ নেতা ও গণফোরামের সভাপতি ড. কামাল হোসেন, বিকল্পধারা বাংলাদেশের সভাপতি বি. চৌধুরী, সিপিবির সভাপতি মুজাহিদুল ইসলাম সেলিম, ওয়ার্কার্স পার্টির সভাপতি রাশেদ খান মেনন, জেএসডির সভাপতি আ স ম আবদুর রব, জাসদের সভাপতি হাসানুল হক ইনু, নাগরিক ঐক্যের আহ্বায়ক মাহমুদুর রহমান মান্না, কল্যাণ পার্টির সভাপতি সৈয়দ মুহাম্মদ ইব্রাহিম এবং এলডিপির সভাপতি কর্নেল (অব.) অলি আহমেদও ঢাকায় ঈদ উদযাপন করবেন।\nPrevious কাঁঠাল খেলে কেন করো’না হবে না – সময়ের সেরা ওষুধ\nঈদ শেষে ঢাকায় ফিরছেন কর্মজীবী মানুষ\nএকাদশে ভর্তিতে কমছে উন্নয়ন ফি\nএই পাঁচ রকম খাবার শরীরের রোগ প্রতিরোধ ক্ষমতা কমায়!\nমাস্কের দাম সাড়ে ৪ লাখ টাকা


রমজান নাকি রামাদান – চ্যানেল আই অনলাইন\n- শান্তা তাওহিদা ২৬ এপ্রিল, ২০২০ ২১:২৫\nবাঙালিসহ ভারতীয় উপমহাদেশের মুসলিমরা প্রায় আবহমানকাল থেকেই রোজার মাসকে ‘রমজান’ বলে এসেছেন। কিন্তু সাম্প্রতিক সময়ে সামাজিক যোগাযোগ মাধ্যমে ও শুভেচ্ছা বার্তায় ‘রামাদান’ বলার প্রবণতা লক্ষ্য করা যাচ্ছে!\nরমজান না রামাদান কোনটি সঠিক তা বলতে গেলে এ আলোচনা কেবল বাংলাদেশের বাংলায় সীমাবদ্ধ রাখা রাখা যাবে না। ভারতীয়_উপমহাদেশের মুসলিম সম্প্রদায়ের অন্যান্য ভাষা প্রসঙ্গ এখানে আলোচনায় আসবে!\nরমজান শব্দটির অর্থগত দিক নিয়ে কোন বিতর্ক নেই। তাই এই আলোচনা কেবল শব্দ ও উচ্চারণে সীমাবদ্ধ রাখছি!\nভারতীয় উপমহাদেশে ইসলামের মূল স্রোত যখন প্রথম আসে, তখন তা পারস্য ভাবধারায় প্রভাবিত ছিল! ফার্সিতে যেহেতু শব্দটা রমজান – যেখানে /জ/ য়ের উচ্চারণটা /Z/ র মতো! রমজান বা রামাদান আরবিতে : رمضان রামাদ্বান্ (সূরা বাকারা: ১৮৫) উল্লেখ করা আছে ; ফার্সিতে যা : رمضان র‍্যাম্‌জ্‌ন ! বাংলায় /Z/ উচ্চারণটা নেই বলে বাঙালি মুসলিম রমজান উচ্চারণ করত।\nকিন্তু গত এক-দেড়শো বছর ধরেই উপমহাদেশের ইসলামে আরবিকরণের একটা প্রক্রিয়া শুরু হয়েছে। আরবিতে /জ/উচ্চারণটা নেই, তার জায়গায় /ধ/ আর /Z/ র মাঝামাঝি উচ্চারণ করা হত- আর সেটা অনুসরণ করে ইদানীং রামাদান বলা হয়।\n#ভারত ও পাকিস্তানের উর্দু ভাষী মুসলিমরা রামাদানের বদলে ‘রমজান’ বলা উচিত এটা আবার কারো কারো যুক্তি! কারণ উর্দুতে মূল শব্দটা রমজান। কিছুতেই রামাদান নয়।\nতাহলে রমজান না কি রামাদান – মুসলিমদের জন্য কোনটা সঠিক/ বেশি সঠিক?\nকেউ কেউ মত দিয়েছেন, কোরানে তো রামাদান-ই বলা আছে, কাজেই ওটাই ঠিক মানতে হয়। সাধারণত ইসলামে শিক্ষিত লোকজন রামাদানই বলেন! তবে রমজান না বলে রামাদান বলাটা ক্রমবর্ধমান আরবি প্রভাবের চেয়ে বরং একটা ‘শুদ্ধিকরণের প্রবণতা’! আসলে আরবি ভাষায় /জ/ শব্দটাই নেই – ওই জায়গায় তারা যেটা বলে সেটা অনেকটা /ধ/ এর কাছাকাছি!\nবাঙালিরা যেভাবে রমজান বলে সেখানে /জ/ য়ের উচ্চারণ হওয়া উচিত /Z/ র মতো, যে কারণে অনেকে আবার রমযান লেখেন। তবে শুদ্ধ আরবিতে বলতে গেলে ‘রামাধান’-ই বলা উচিত, কারণ ওটাই সবচেয়ে কাছাকাছি উচ্চারণ!\nআরেকটি মত হল- আরবিতে সোয়াদ এর /দ/- /দ/ উচ্চারণ নয় আবার /য/ এরও নয়, মাঝামাঝি একটি উচ্চারণ রয়েছে! বিতর্কিত উচ্চারণের উদাহরণ দেই- দোয়ল্লিন ও যোয়াল্লিন দুটিই উচ্চারণ ( /দ/ /য/ নরম করে উচ্চারণ) করা হয়, যা বাংলায় মাঝামাঝি উচ্চারণ!\nঅনুরূপ রমযান এর আরবি /দ/ নরম করে /দ/ ও /য/ এর মাঝামাঝি উচ্চারণ হয়!\nগন্ডগোলের আরো একটা জায়গা আছে- ইংরেজিতে Ramadan শব্দটা লেখা হলেও বাংলায় ‘রামাদান’ শুদ্ধ নয়। কারণ আরবিতে /আ/ র কোনও বালাই নেই, যারা রামাদান লিখছে তারা ইংরেজি বানান অনুসরণ করে লিখলে সেটা সঠিক হয় না!\nতবে বিদেশি উৎস ভাষার উচ্চারণের বাইরে সাধারণ মানুষের একটা নিজস্ব ভাষা মুখে মুখে তৈরি হয়ে যায়, তাতে যে ভাষার ব্যাকরণগত শুদ্ধতা সব সময় থাকে তা নয়। বাংলা ভাষার পরিভাষা তৈরিতে রমযান/রমজান শব্দটাও সেভাবেই সাধারণের কাছে গ্রহণযোগ্যতা পেয়েছে!\nউচ্চারণের দিক থেকে বাংলায় রমযান ও রমজান এক হলেও বানানে গিয়ে আবার /জ/ ও /য/ দুটি হরফ দিয়েই লেখার চল আছে! তবে সম্ভবত রমজান /জ/ দিয়ে লেখার চলটা জাতীয় কবি কাজী নজরুলের “রমজানের ঐ রোজার শেষে এলো খুশির ঈদ” থেকে বেশি গ্রহণযোগ্যতা পেয়েছে! এই গানের /ঈদ/ /ই/ দিয়ে হবে নাকি /ঈ/ হবে তা আপাতত বাদ রাখলাম!\nসুতারাং রমজান, রমযান, রামাদান, রামাধান কোনটিই ভুল নয়!\nআপনাকে আমাদের প্রিয় বাংলা ভাষায় মাহে রমজানের শুভেচ্ছা! সৃষ্টিকর্তা নিশ্চয়ই তার বান্দার ভাষা বুঝেন!\n‘১০ টাকার সদাই’ কিংবা নজিমুদ্দিনের ভিক্ষার টাকা\nকরোনাভাইরাস: চীন-ইউরোপের চেয়ে ভালো, ভারত-যুক্তরাষ্ট্রের চেয়ে খারাপ\nকবিগুরুর শিলাইদহ কুঠিবাড়িতে একদিন\nধর্মীয় মিছিলে ছাত্রলীগ কেন?\nকাজী আরেফ: যে আদর্শের মৃত্যু নেই\nরক্ত ঢেলে এনেছি বাংলা: এ দেশ ছাড়বো নাকো


এপ্রিল 17, 2016 বাইনারি বিকল্প ফরেক্স কী লেখক রোকসানা খান 53746 দর্শকরা\nক্লাউড মাইনিং - কম্পিউটার সরঞ্জাম ভাড়া এক ধরনের, যা ভাড়াটিয়া সুবিধা নিয়ে আসবে। কিন্তু ব্যবহারকারীদের কীভাবে am Main, সব সরঞ্জাম যেমন তার বর্তমান মালিকদের অক্ষুণ্ণ থাকবে চিন্তা করতে হবে না। পাউন্ড স্টার্লিং 148 পয়েন্ট দ্বারা মূল্য বৃদ্ধি। একই সময়ে, বেশিরভাগ মুদ্রা জোড়া অস্থিতিশীলতা হ্রাস করে, এবং পাউন্ড এটি বৃদ্ধি করতে অনুমতি দেয়। আজ, বিনিয়োগকারীদের পরিকল্পনায় কিছু পরিবর্তন আশা ইন্সটাফরেক্সের ভবিষ্যৎ রোবট করা যেতে পারে, তবে আপনি যদি শুধুমাত্র বৃহৎ অর্থনৈতিক পরিসংখ্যানগুলিতেই বিশ্বাস করেন, তাহলে কালকের মুদ্রা বৃদ্ধির সুযোগটি ফলপ্রসূ হবে। অতএব, আমরা আজ ডলার জন্য একটি বৃদ্ধি চাহিদা আশা করতে পারেন।\nইরি, PA, ডিসেম্বর 19, 2014 – (PR.com) -. অটোমেশন ডিভাইস, ইনক (আদি), একটি ঝাঁকি শাখানদী এবং অংশ সিস্টেম উপাদান প্রস্তুতকারকের, কারখানা, সংস্থার মধ্যে বিভিন্ন অবস্থান পরিবর্তন করে ছাপানো হয়\nঅধিক নির্ভুল বিশ্লেষণের জন্য তালিকাতে নির্দেশক এবং অপসিলারস ইন্সটাফরেক্সের ভবিষ্যৎ রোবট যোগ করুন। নিয়েন্ডারথাল নামে আমাদের যে আত্মীয় বিলুপ্ত হয়ে গেছে, যারা ছ’লাখ বছর আগেও পৃথিবীতে বেঁচে ছিল, তাদের দিকে তাকালে দেখা যাবে যে তাদের স্পাইনাল কলামও প্রশস্ত ছিল।\nআমি বেশি আট ইন্সটাফরেক্সের ভবিষ্যৎ রোবট বছর আছি, আমি বাইনারি বিকল্প, রোবট, এবং সংকেত মধ্যে বিশেষজ্ঞ। সাদা বেস বেস সেট করুন। দেখানো হিসাবে, ছাত্রদের উপর ডাবল ক্লিক করুন।\nঃ ‘প্রথম আলো’ ইতিহাস বই নয় উপন্যাস, আর সুনীলও কোন ইতিহাসবিদ নন। (ইমতিয়াজকে থামিয়ে দেয়ার চেষ্টা করল আমীন)\n“খনির” তাদের ক্রমবর্ধমান কঠিন হয়ে যায়. এই স্ব-প্রচার ঘাটতি চাহিদা চলতে দেওয়া, আপ bitcoin প্রতিটি মান ড্রাইভ.\nফলাফল দাঁড়াল, যখন আমরা অতীতের সেরা কাজগুলোর হিসেব নিতে বসি তখন আমাদের প্রায়শঃ তাদের কাজগুলোই নির্বাচন করতে হয়, যারা নন্দনতত্ত্ব নিয়ে অতটা মাথা ঘামায় নি। সেটি হতে পারে কোনও বাণিজ্যিক ‘দাগরেটাইপ’ আমলের পোট্রেট, গৃহযুদ্ধের প্রামাণ্য ছবি, কিংবা আমেরিকার যুদ্বক্ষেত্রের ছবি। মোট কথা, সেই সব শখের কিংবা পেশাদারি আলোকচিত্রীরা কাজ করেছিলেন তাদের আপন তাগিদে, আলোকচিত্র মাধ্যমটি আদতে কোনও শিল্পমাধ্যম কিনা তা নিয়ে তারা মোটেই বিচলিত ছিলেন না। ফলে সেই যুগ থেকে আমরা এমন কাজ খুঁজে পাই যা সমকালীন সেরা কাজের মধ্যেও টিকে থাকতে পারে। এই শিল্পে সারাদেশে চার হাজারের বেশি কারখানায় ৪০ লাখের মতো শ্রমিক কাজ করেন। শ্রমিকদের দীর্ঘসময়ের দাবির প্রেক্ষাপটে সরকার মাসখানেক আগে একটি ত্রিপক্ষীয় কমিটি গঠন করেছে ট্রেড ইউনিয়নের অধিকার দেওয়ার প্রশ্নে।\nKworks.ru - একটি অনন্য স্থান যেখানে আপনি একটি নির্দিষ্ট মূল্য জন্য কিনতে বা আপনার পরিষেবার বিক্রি করতে পারেন - 500 রুবেল। বস্তুত - এই দোকান ফ্রিল্যান্স সেবা। Dermosayt - শ্রেষ্ঠ স্টুডিওর একটি খাড়া সাইটের একটি উদাহরণ\nআজকের অস্থির বাজারগুলিতে এটি একটি স্বপ্নের মতো মনে হতে পারে, তবে অন্যদের কাছে অর্থ ধার করে আপনি আপনার বিনিয়োগের উপর একটি ভাল মুনাফা ফেরত দিতে এবং অন্যদের সাহায্য করতে পারেন। ধারণা সম্প্রদায় ঋণ বলা হয়; ধারণা যে কেউ একটি ঋণ প্রয়োজন এবং সম্প্রদায় এটি তহবিল সাহায্য করে। ধারনা হল যে উভয় পক্ষই বিজয়ী হিসাবে একটি ঋণগ্রহীতা একটি ভালো হার পায় যা একটি ঐতিহ্যগত ব্যাংক দিতে পারে না এবং আপনি সহায়তা প্রয়োজন এমন কাউকে সহায়তা করতে পারেন, প্লাস আপনি আপনার অর্থের উপর ভাল আয় পাবেন। একটি হ্যাশ সূচক এর অসুবিধা\nব্র্যান্ড গড়ার টিপস ৮: ব্র্যান্ড এবং কর্পোরেট ব্র্যান্ড\n‘কুক… কুক…কুউক…!’ একটা ঘুঘু শিশুগাছের মগডাল থেকে উত্তর নেয়। NVIDIA এর EGL বাস্তবায়ন ইন্সটাফরেক্সের ভবিষ্যৎ রোবট চালানোর জন্য ওয়েল্যান্ড কম্পোজিটર્સ সক্ষম করতে এবং\nWedges - একটি উলটাপালটা অন্যান্য লক্ষণ। তারা স্বল্প সময়সীমার জন্য ব্যবহার করা যেতে পারে, এবং আর মেয়াদে। আমি ব্যক্তিগতভাবে স্বল্প মেয়াদী অবস্থার জন্য টানেল তাদের ট্র্যাক রাখতে পছন্দ করি। এক্সেলের স্প্রেডশিটে বিভিন্ন তথ্য সন্নিবেশিত করে তা বিশ্লেষণ করা হয়। কাজ করার পর ভবিষ্যতে ব্যবহারের জন্য কোন নামে সংরক্ষণ করা যায়। সংরক্ষিত স্প্রেডশীটকে ফাইল বা ওয়ার্কবুক বলা হয়।\nসাবসিডিয়ারি ইন্সটাফরেক্সের ভবিষ্যৎ রোবট OlympTrade প্ল্যাটফর্ম অ্যাপ্লিকেশন যেখানে আপনি নিম্নলিখিত বিভাগে পাবেন। পিভট পয়েন্ট চার্টে দেখায় আলাদা আলাদা রেজিস্ট্যান্স ও সাপোর্ট লাইনগুলি, যখন PP-লািন হল সবচেয়ে গুরুত্বপূর্ণ সাপোর্ট ও রেজিস্ট্যান্স লাইন।\n(চ) গ্যাস ও তেল অনুসন্ধান, নতুন গ্যাস ও তেলক্ষেত্র আবিষ্কার এবং উত্তোলনে জাতীয় প্রতিষ্ঠান ‘বাপেক্স’কে আরও শক্তিশালী করা হবে, কমানো হবে বিদেশ-নির্ভরতা। উৎপাদন ও সরবরাহে বলিষ্ঠ ভূমিকা রাখার জন্য প্রতিষ্ঠানটিকে ঢেলে সাজানো হবে। এজন্য যথোপয্ক্তু এবং দক্ষ জনবল ও প্রযুক্তিগত সহায়তা নিশ্চিত করা হবে। ৯৪। স্বল্প পাল্লার রকেট ক্ষেপণাস্ত্রের আঘাত থেকে রক্ষার জন্য Iron Dome Missile Defense system স্থাপন করেছে কোন দেশ?


ফজলুর রহমান পটল আর নেই ! শোক – দৈনিক সিলেটের দিনকাল\nফজলুর রহমান পটল আর নেই ! শোক\nপ্রকাশিত: ১:৪১ অপরাহ্ণ, আগস্ট ১২, ২০১৬\nফজলুর রহমান পটলের ইন্তেকাল নিজস্ব প্রতিবেদক ১২ আগস্ট ২০১৬,শুক্রবার, ০০:৫৫ প্রিন্ট সাবেক যুব ও ক্রীড়া প্রতিমন্ত্রী এবং বিএনপি চেয়ারপারসনের উপদেষ্টা ফজলুর রহমান পটল ভারতে চিকিৎসাধীন অবস্থায় ইন্তেকাল করেছেন। ইন্না লিল্লাহি ওয়া ইন্না ইলাইহি রাজিউন। তিনি বেশ কিছু দিন ধরেই কিডনি জটিলতাসহ নানা রোগে ভুগছিলেন। কিছু দিন আগে তিনি চিকিৎসার জন্য কলকাতার রবীন্দ্রনাথ ঠাকুর হাসপাতালে ভর্তি হন। গত রাত ৯টায় চিকিৎসাধীন অবস্থায় তিনি মারা যান। তার বয়স হয়েছিল ৬৬ বছর। তিনি স্ত্রী, দুই ছেলে ও দুই মেয়েসহ অসংখ্য গুণগ্রাহী রেখে গেছেন। ফজলুর রহমান পটলের সংসদীয় এলাকা নাটোরের লালপুরে। তিনি রাকসুর ভিপি ছিলেন। পরিবারের একজন সদস্য জানিয়েছেন, হাসপাতালের দাফতরিক প্রক্রিয়া শেষে আজ শুক্রবার অথবা আগামীকাল শনিবার তার লাশ ঢাকায় আনা হবে। ফজলুর রহমান পটলের মৃত্যুতে শোক প্রকাশ করেছেন বিএনপি চেয়ারপারসন বেগম খালেদা জিয়া। এক শোকবার্তায় তিনি বলেন, ফজলুর রহমান পটলের মৃত্যুতে বিএনপি একজন জাতীয়তাবাদী নেতাকে হারাল। এ ক্ষতি অপূরণীয়। তিনি মরহুমের রুহের মাগফিরাত কামনা করেন এবং তার পরিবারের সদস্যদের প্রতি আন্তরিক সমবেদনা প্রকাশ করেন। দলের মহাসচিব মির্জা ফখরুল ইসলাম আলমগীরও গভীর শোক প্রকাশ করেছেন। আরো শোক প্রকাশ করেছেন দলের স্থায়ী কমিটির সদস্য তরিকুল ইসলাম। তিনি এক শোকবার্তায় পটলের মৃত্যুতে গভীর শোক প্রকাশ করেন এবং তার পরিবারের সদস্যদের প্রতি আন্তরিক সমবেদনা জানান।\nবিএনপি নেতা পটলের মৃত্যুতে খালেদার শোক\nবিএনপি চেয়ারপারসনের উপদেষ্টা ফজলুর রহমান পটলের মৃত্যুতে গভীর শোক ও দুঃখ প্রকাশ করেছেন দলের চেয়ারপারসন খালেদা জিয়া। শুক্রবার গণমাধ্যমে পাঠানো এক বিবৃতিতে খালেদা জিয়া এ শোক ও দুঃখ প্রকাশ করেছেন। স্বাধীনতা যুদ্ধের বীর সেনানী ও সাবেক প্রতিমন্ত্রী ফজলুর রহমান পটল গতরাতে ভারতের একটি হাসপাতালে চিকিৎসাধীন অবস্থায় ইন্তেকাল করেন। শোকবার্তায় খালেদা জিয়া বলেন, “মরহুম ফজলুর রহমান পটল ছিলেন জাতীয় রাজনীতির একজন বিশিষ্ট ব্যক্তিত্ব। তিনি তার বর্ণাঢ্য রাজনৈতিক জীবনে একজন সুদক্ষ সংগঠক ও প্রাজ্ঞ রাজনীতিবিদ হিসেবে দেশের রাজনৈতিক অঙ্গনে নিজেকে সুপ্রতিষ্ঠিত করেছিলেন।”\n“শহীদ রাষ্ট্রপতি জিয়াউর রহমানের বাংলাদেশি জাতীয়তাবাদী দর্শনে উদ্বুদ্ধ হয়ে বিএনপিতে যোগদান করার পর থেকে আমৃত্যু দলকে সুসংগঠিত ও শক্তিশালী করতে তিনি নিরলসভাবে কাজ করে গেছেন। তার জীবদ্দশায় দেশ ও দলের প্রতি তার ভালবাসা ছিল অকৃত্রিম। বিএনপির বিরুদ্ধে সকল ষড়যন্ত্রকে দৃঢ়চিত্তে মোকাবেলা করতে তিনি যে ভূমিকা পালন করেছেন তা দলের সকল নেতাকর্মীর জন্য অনুকরণীয় দৃষ্টান্ত হয়ে থাকবে।”\nতিনি বলেন, “দেশের স্বাধীনতা ও সার্বভৌমত্ব রক্ষা ও বহুদলীয় গণতন্ত্রের প্রতি তার (ফজলুর রহমান) অঙ্গীকার ছিল অতুলনীয়। মানুষের নাগরিক ও মত প্রকাশের স্বাধীনতায় তিনি দৃঢ়ভাবে বিশ্বাস করতেন। এজন্য স্বাধীনতা সংগ্রাম থেকে শুরু করে দেশের সকল গণতান্ত্রিক আন্দোলনে তার ভূমিকা ছিল অনবদ্য। স্বাধীনতা যুদ্ধে দেশমাতৃকার মুক্তির জন্য তিনি যে অবদান রেখেছেন তা চিরকাল স্মরণীয় হয়ে থাকবে।”\n“দেশের মানুষের প্রতি অত্যন্ত সহমর্মী মরহুম ফজলুর রহমান পটল এর মৃত্যুতে দেশ একজন সত্যিকারের দেশপ্রেমিক রাজনীতিককে হারালো, যার অভাব সহজে পূরণ হবার নয়।\nবিবৃতিতে বিএনপি প্রধান মরহুম ফজলুর রহমান পটল এর বিদেহী আত্মার মাগফিরাত কামনা করেন এবং শোকাহত পরিবারবর্গ, আত্মীয়স্বজন, গুনগ্রাহী ও শুভানুধ্যায়ীদের প্রতি গভীর সমবেদনা জানান।


করোনা ভ্যাকসিন জটিলতায় প্রবাসীদের বিদেশ যাত্রা অনিশ্চিত! | CPLUSTV\nবিশেষ প্রতিবেদন করোনা ভ্যাকসিন জটিলতায় প্রবাসীদের বিদেশ যাত্রা অনিশ্চিত!\nসিপ্লাস প্রতিবেদক: করোনা ভ্যাকসিন নিয়ে দেশে থাকা প্রবাসীরা বড় জটিলতায় পড়েছেন। যেসব দেশে এখন প্রবাসীরা যেতে পারছেন সেখানে ভ্যাকসিন সনদ নিয়ে যেতে হচ্ছে।\nসারাদেশে চীনের দেয়া সিনোফার্মের টিকাদান কার্যক্রম শুরু হয়েছে। এ কার্যক্রমে অগ্রাধিকারের তালিকায় প্রবাসীদের রাখা হলেও তারা সংশ্লিষ্ট টিকাদান কেন্দ্রে গিয়ে টিকা থেকে বঞ্চিত হচ্ছেন।\nসংশ্লিষ্ট দপ্তরে গিয়েও কোন প্রক্রিয়ায় তারা টিকা নিতে পারবেন তার কোন সঠিক নির্দেশনা না পাওয়ায় প্রবাসীরা বিপাকে।\nভুক্তভোগী অসংখ্য প্রবাসী সিপ্লাস কার্যালয়ে এসে জানান, সিনোফার্মের টিকাদান কার্যক্রমে অগ্রাধিকারের তালিকায় প্রবাসীদের রাখা হয়েছে। অথচ এ কার্যক্রম শুরু হওয়ার পর চট্টগ্রাম মেডিক্যাল কলেজ হাসপাতাল কেন্দ্রে গিয়ে টিকা গ্রহণ করা যাচ্ছে না। টিকা কেন্দ্র থেকে সিভিল সার্জন কার্যালয়ে যোগাযোগ করার জন্য বলা হচ্ছে। সিভিল সার্জন কার্যালয়ে গেলে তারা কর্মসংস্থান ও জনশক্তি অফিসে যোগাযোগ করার পরামর্শ দেন। সেখানে গেলে টিকার বিষয়টি স্বাস্থ্য বিভাগের বলে উল্লেখ করা হলেও করণীয় সম্পর্কে তাদের কোন নির্দেশনা পাওয়া যায়নি। এমন পরিস্থিতির মধ্যে অসংখ্য প্রবাসীরা দিশেহারা হয়ে পড়েছে।\nতারা আরো জানান, টিকা গ্রহণের জন্য সুরক্ষা অ্যাপসের মাধ্যমে রেজিস্ট্রেশন করতে হয়। বর্তমানে এই অ্যাপসের মাধ্যমে রেজিস্ট্রেশন বন্ধ রয়েছে। তাছাড়া রেজিস্ট্রেশন করার জন্য জাতীয় পরিচয় পত্র বাধ্যতামূলক। কিন্তু বেশির ভাগ প্রবাসীর জাতীয় পরিচয় পত্র নেই। সে বিবেচনায় প্রবাসীদের জন্য পাসপোর্ট অথবা অন্য কোন বিকল্প ব্যবস্থা না রাখা বড় আরেক জটিলতা। দীর্ঘদিন বিভিন্ন দেশের সাথে বিমান যোগাযোগ বন্ধ থাকায় অনেক প্রবাসীর ভিসার মেয়াদ ইতিমধ্যে শেষ। অনেকে দেশে একটানা ৬ মাসের বেশি অবস্থান করায় বিদেশ গমনে বাধা হয়ে দাড়িয়েছে। অনেকের বিমানের টিকেটের মেয়াদও শেষ হয়ে গেছে। এভাবে আরো নানা জটিলতায় প্রবাসীরা চরম অনিশ্চয়তার মধ্যে রয়েছে। ২৩ জুন থেকে বাংলাদেশ থেকে আমিরাতে ফ্লাইট চালুর কথা রয়েছে। জরুরী ভিত্তিতে প্রবাসীদের সহজ উপায়ে টিকা গ্রহণের ব্যবস্থা করা না গেলে অসংখ্য প্রবাসীর জীবন ধ্বংস হয়ে পড়বে। এতে দেশও বিরাট ক্ষতির সম্মুখিন হবে।\nএ ব্যাপারে ভুক্তভোগীরা মাঠে নামার প্রস্তুতি নিচ্ছেন বলে জানান। তারা লাখ লাখ প্রবাসীর এ করুন দশা থেকে মুক্তির জন্য সরকারের সংশ্লিষ্ট মহলের দ্রুত হস্তক্ষেপ কামনা করেন।\nচট্টগ্রামের সিভিল সার্জন ডা. শেখ ফজলে রাব্বি এ প্রসঙ্গে বলেন, প্রবাসী কল্যাণ মন্ত্রণালয়ের চট্টগ্রাম অফিসে তাদেরকে যোগাযোগ করতে হবে। সেখানে নাম এন্ট্রি করে তারা সুরক্ষা অ্যাপসের মাধ্যমে রেজিস্ট্রেশন করতে পারবে। এরপর তারা টিকা গ্রহন করতে পারবেন। টিকার ক্ষেত্রে প্রবাসীদের অগ্রাধিকার থাকলেও তাদেরকে একটা প্রক্রিয়ায় আসতে হবে। এ ক্ষেত্রে কিছুটা জটিলতা রয়েছে বলে তিনি উল্লেখ করেন।\nPrevious articleইউপি নির্বাচনে সংঘর্ষ, গুলিতে নিহত ১\nNext articleবান্দরবানে পাচউবো’র অর্থায়নে ২ কোটি ২৫ লক্ষ টাকার উন্নয়ন কাজের উদ্বোধন করলেন পার্বত্যমন্ত্রী\nকরোনার সঙ্কটে হলিক্রিসেন্ট দিল স্বস্তির খবর\nসিআরবিতে হঠাৎ নলকূপ, ওয়াসা থেকে নেয়া হয়নি অনুমতি: এলাকাবাসী ও আন্দোলনকারীদের ক্ষোভ(ভিডিও)


বঙ্গবন্ধুর বাংলাদেশ বদলে যাচ্ছে শেখ হাসিনার হাতে - Totalnews24.com\nHome / সম্পাদকীয় / বঙ্গবন্ধুর বাংলাদেশ বদলে যাচ্ছে শেখ হাসিনার হাতে\nবঙ্গবন্ধুর বাংলাদেশ বদলে যাচ্ছে শেখ হাসিনার হাতে\nin সম্পাদকীয়, সরকার, সর্বশেষ খবর October 26, 2020\t0 80 Views\nঢাকাঃ সব্যসাচী লেখক ও কবি সৈয়দ শামসুল হকের লেখা ‘আমার পরিচয়’ কবিতাটি অনন্তকাল বেঁচে থাকবে আমার হৃদয়ে আমার পরিচয় হিসেবে। কবিরা স্বপ্নদ্রষ্টা; ভবিষ্যদ্দ্রষ্টা হন, স্বপ্ন দেখেন; স্বপ্ন দেখান কবিতায়, লেখায়। বিদ্রোহী কবি কাজী নজরুল ইসলাম আমাদের জাতীয় কবি। তিনি লিখেছেন, ‘বিশ্ব জগৎ দেখব আমি আপন হাতের মুঠোয় পুরে।’ আজ এর চেয়ে বাস্তবতা আর বোধহয় নেই। প্রায় সবার হাতে স্মার্টফোন। বিশ্বকে তারা আপন হাতের মুঠোয় নিয়ে দেখছে। কী দেখছে! কোন বিষয়টি তাদের আকর্ষণ করছে! তা তাদের মনোজগতে কী প্রভাব ফেলছে! যা দেখছে বা শুনছে তা সত্য না মিথ্যা, ঔচিত্যবোধের মাপকাঠিতে যাচাই করার অবকাশ আছে কিনা তা নিয়ে ভাবার সময় এসেছে। ২০২০ সালের শুরু থেকে এই করোনা মহামারীর কারণে সমগ্র বিশ্ব যখন প্রযুক্তির মাধ্যমে চলছে তখন ডিজিটাল বাংলাদেশের কল্যাণে অনলাইনভিত্তিক সব দাফতরিক কার্যক্রমসহ চিকিৎসা কার্যক্রম, কৃষিপণ্য কেনাবেচা ও ভোগ্যপণ্য সরবরাহ চেইন কখনো বিচ্ছিন্ন হয়নি। প্রযুক্তির কল্যাণে ভার্চুয়াল অংশগ্রহণে মাননীয় প্রধানমন্ত্রী প্রয়োজনীয় দিকনির্দেশনা দিয়ে যাচ্ছেন। বিশ্বের সঙ্গে সমানতালে পা মিলিয়ে চলছে ডিজিটাল বাংলাদেশ। আবার এ প্রযুক্তির অপব্যবহারে সমাজে মিথ্যা প্রচার, আকাশ সংস্কৃতির ঢেউ মানুষের মনে, তরুণ প্রজন্মের মনের ওপর কী প্রভাব ফেলেছে তা সমাজবিজ্ঞানীদের গবেষণার বিষয় হতে পারে। কারণ ভ্রমটাকে রুখতে যদি দ্বার বন্ধ করে রাখি তবে সত্য ঢোকার পথ হয়তো পাবে না। এখানে হারানো মূল্যবোধ ফিরিয়ে আনার দাবি এসে যায়।\nজাতির পিতা বঙ্গবন্ধু শেখ মুজিবুর রহমানকে রাজনীতির কবি বলা হয়। তিনিও স্বপ্নদ্রষ্টা ও ভবিষ্যদ্দ্রষ্টা ছিলেন। তিনি ধ্বংসস্তূপের ওপর দাঁড়িয়ে উন্নত বাংলাদেশের স্বপ্ন দেখেছিলেন। ১৯৭২ সালের ১০ জানুয়ারি যুদ্ধবিধ্বস্ত ৩০ লাখ শহীদের রক্তে ভেজা মাটিতে পা দিয়ে সোনার বাংলা গড়ার প্রত্যয় ব্যক্ত করেছিলেন। তাঁর ভালোবাসার সাড়ে ৭ কোটি বাঙালিকে অশ্রুসিক্ত নয়নে কৃতজ্ঞতা জানিয়েছিলেন। মুক্তিযুদ্ধের সময় খেতে ফসল উৎপাদন হয়নি, রিজার্ভ ছিল না, রাস্তা-কালভার্ট, পুল-ব্রিজ ভাঙা ছিল। ১ কোটি মানুষ শরণার্থী, ৩ কোটি মানুষ ঘর-বাড়িহারা, স্বজনহারা মানুষের আহাজারি, শত শত যুদ্ধাহত মুক্তিযোদ্ধা, ২ লাখ সম্ভ্রমহারা মা-বোন। এত অল্প সময়ে শরণার্থীদের পুনর্বাসন, আহত-নিহত মুক্তিযোদ্ধা ও পরিবারদের আর্থিক সহায়তা, ত্রাণ ও পুনর্বাসন সহায়তা প্রদান ছিল কঠিন কাজ। বিশ্বে তখন অর্থনৈতিক মন্দা, দেশে দেশে যুদ্ধ চলছে এর মধ্যে সদ্য স্বাধীন একটি দেশের স্বীকৃতি অর্জন; আন্তর্জাতিক সংস্থার সদস্যপদ লাভ, সর্বোপরি দেশ পরিচালনার জন্য মৌলিক সংবিধান প্রণয়ন।\nবাংলাদেশ ছিল একটি প্রদেশ। একটি প্রদেশকে দেশ হিসেবে গড়ে তোলার সব ভিত্তি যুদ্ধ-পরবর্তী বঙ্গবন্ধুর সরকার অত্যন্ত সফলতার সঙ্গে স্থাপন করেছিল। আজ এমন কোনো সেক্টর পাওয়া যায় না যেখানে তিনি মাত্র সাড়ে তিন বছর সময়ের মধ্যে হাত দেননি। ভৌগোলিক সীমা রক্ষার্থে সীমান্ত আইন, সমুদ্রসীমা অটুট রাখতে সমুদ্র আইন তিনি প্রণয়ন করেছিলেন। বঙ্গবন্ধু বলতেন ‘ভিক্ষুক জাতিকে কেউ সম্মান করে না।’ তাই তিনি দেশের অর্থনৈতিক মুক্তি অর্জনের লক্ষ্যে দীর্ঘমেয়াদি অর্থনৈতিক পরিকল্পনা প্রণয়ন করে দেশ গঠনে উদ্যোগী হন।\nআজ বাংলাদেশ মধ্যম আয়ের দেশ থেকে উন্নত দেশের দিকে যাত্রা করেছে। আজ বাংলাদেশ নিজ অর্থেই উন্নয়ন প্রকল্প বাস্তবায়ন করছে। অন্য কোনো দেশ বা সংস্থার মুখাপেক্ষী হতে হচ্ছে না। বঙ্গবন্ধুকন্যা শেখ হাসিনা শত প্রতিকূলতা সত্ত্বেও তাঁর প্রজ্ঞাময় সিদ্ধান্ত দিয়ে বাংলাদেশকে এগিয়ে নিয়ে যাচ্ছেন। বাবার স্বপ্ন পূরণের পথে এখন বাংলাদেশ। আজ বিশ্বে বাংলাদেশের নাম সম্মানের সঙ্গে উচ্চারিত হয়। কারণ এ দেশের নেতৃত্বে সেই পিতার সন্তান যার নামের ওপর বাংলাদেশের পতাকা দোলে। দেশের মানুষের প্রতি ভালোবাসার অনুভূতি রক্তের উত্তরাধিকারী হিসেবে পেয়েছেন শেখ হাসিনা। তিনি জেগে আছেন ভেবে আমরা নিশ্চিন্তে ঘুমাতে পারি। ভালোবাসার শক্তিতেই দেশ চালাচ্ছেন শেখ হাসিনা।\nবাংলাদেশের ইতিহাস গৌরবের ইতিহাস। যে দেশের মানুষ যুদ্ধ করে দেশ স্বাধীন করে সে দেশ হয় রত্নাগর্ভা। সে দেশে সমৃদ্ধ শিল্প-সংস্কৃতির বিকাশ হয়। এ দেশের মানুষের শোষণ-বঞ্চনার বিরুদ্ধে দেশমাতৃকাকে স্বাধীন করতে ঝাঁপিয়ে পড়েছিল মুক্তিকামী বীর সন্তানরা। দেশের সর্বশ্রেষ্ঠ সন্তান মুক্তিযোদ্ধারা স্বাধীনতাযুদ্ধে যোগ দিয়েছিলেন। জীবন নিয়ে ফিরে আসার আশাকে উপেক্ষা করে সর্বোচ্চ ত্যাগের মহিমা নিয়ে দীর্ঘ নয় মাস তারা যুদ্ধ করেন। অনেক মুক্তিযোদ্ধার মুখে শুনেছি পেটে ক্ষুধা নিয়ে, ঘুমহীন দীর্ঘ নয় মাস তাঁরা দেশকে মুক্ত করার লড়াইয়ে কাটিয়ে দিয়েছেন।\nবঙ্গবন্ধু শেখ মুজিবুর রহমানের ৭ মার্চের ডাকে মুক্তিকামী জনতা যার যা আছে তাই নিয়ে জনযুদ্ধে ঝাঁপিয়ে পড়েছিল। অশেষ কৃতজ্ঞতা নাম জানা-না জানা লাখ লাখ মুক্তিযোদ্ধাকে। তাঁদের মহান ত্যাগের কারণে আমরা একটি দেশ পেয়েছি। ৩০ লাখ শহীদের রক্ত ও ২ লাখ মা-বোনের সম্ভ্রম হারানোর দামে কেনা এই বাংলাদেশ। চড়া মূল্যে কেনা এত কাক্সিক্ষত এ স্বাধীনতা পাওয়ার মাত্র সাড়ে তিন বছরের মধ্যে জাতির জনককে নৃশংসভাবে পরিবারসহ হত্যা করা হয়। সারা বিশ্বে বাংলাদেশ বাঙালি জাতির জনক হত্যাকারী বিশ্বাসঘাতক জাতি হিসেবে পরিচিতি পায়। তারপর ২১ বছর জাতির জনক বঙ্গবন্ধু শেখ মুজিবুর রহমানের নাম উচ্চারণ নিষিদ্ধ হয়, নিষিদ্ধ হয় স্বাধীনতার স্লোগান ‘জয় বাংলা’। শুরু হয় বাংলাদেশের শ্রেষ্ঠ সন্তান মুক্তিযোদ্ধাদের হনন, অবমূল্যায়ন, হয়রানি, স্বাধীনতার বিপক্ষশক্তির ক্ষমতায়ন ও ইতিহাস বিকৃতি। সম্পূর্ণ উল্টোপথে পেছনে হাঁটা শুরু করে বাংলাদেশ। স্বাধীন বাংলাদেশে সেই প্রথম শুরু হয় মূল্যবোধের অবক্ষয়। সুনীতির ঝান্ডাধারী ছাত্র সংগঠনকে ব্যবহার করা হয় ক্ষমতা টিকিয়ে রাখার হাতিয়ারস্বরূপ, শুরু হয় মেধাবী ছাত্রদের দলে ভেড়ানোর নানা অপকৌশল। আজ গভীরভাবে চিন্তা করলে মনে হয় দেশের কোনো প্রয়োজনে এ যুগে যদি স্বাধীনতার জন্য যুদ্ধের প্রয়োজন হতো কেউ নিজের পাওনা নিশ্চিত না করে যুদ্ধে যেত কিনা!\nএ কাক্সিক্ষত স্বাধীনতা এক দিনে আসেনি। ১৯৫২ সালে মাতৃভাষা আন্দোলনের মধ্য দিয়ে সংগ্রাম শুরু। ’৬৬ সালে ছয় দফা, ’৭০-এর নির্বাচন, ৭ মার্চের ভাষণ, ’৭১-এ মুক্তিযুদ্ধ- ধাপে ধাপে একটি জাতি সশস্ত্র যুদ্ধের জন্য প্রস্তুত হয়েছিল। প্রতিটি ধাপে স্বাধীনতাযুদ্ধের নেতৃত্ব প্রদানকারী দল বাংলাদেশ আওয়ামী লীগের ভ্যানগার্ড হিসেবে কাজ করেছিল আমার প্রাণপ্রিয় ছাত্র সংগঠন বাংলাদেশ ছাত্রলীগসহ অন্যান্য প্রগতিশীল ছাত্র সংগঠন। বাংলাদেশ ছাত্রলীগের মূলনীতি শিক্ষা, শান্তি, প্রগতির দর্শনে ‘জয় বাংলা’ স্লোগান নিয়ে প্রতিটি আন্দোলন বেগবান ও সফল করার পেছনে ছিল ছাত্র সংগঠনের আপসহীন নেতৃত্ব। ছাত্র সংগঠনের কর্মকান্ডের প্রভাব মূল দলের ওপর পড়ে। স্মৃতিচারণায় বঙ্গবন্ধুকন্যা একদিন বলেন, ‘১৯৬৬ সালে তিনি ইডেন কলেজে ভিপি পদে প্রতিদ্বন্দ্বিতা করেন ছাত্রলীগ থেকে। প্রথম দিকে বঙ্গমাতা বেগম ফজিলাতুন নেছা মুজিব মত দেননি। পরে শেখ হাসিনার অনড় মনোভাবের কারণে সম্মতি দেন এবং সহযোগিতা করেন। বঙ্গবন্ধু তখন জেলে; দেশের সব জেলায় ছয় দফার দাবিতে জনমত গড়ে উঠেছে। শেখ হাসিনা বিপুল ভোটে জয়লাভ করেন। খবরটি ওই রাতে বঙ্গবন্ধুকে দেওয়া সম্ভব হয়নি। পরদিন তিনি যখন জানতে পারেন তখন বলেন, এত দুশ্চিন্তা তিনি নিজের কোনো ইলেকশনেও করেননি। কারণ শেখ হাসিনা হেরে গেলে ছয় দফাও হেরে গেছে বলে প্রতীয়মান হতো।’\nবাংলাদেশ অনেক দেশের কাছে আজ একটি মডেল। সংকটকে সম্ভাবনায় পরিণত করে বঙ্গবন্ধুকন্যা শেখ হাসিনার নেতৃত্বে বাংলাদেশ এগিয়ে যাচ্ছে। শেখ হাসিনা এক বক্তব্যে বলেন, ‘১৫ আগস্টের পর দেশে আসতে পারিনি। যারা বেঁচে ছিলেন তাঁদের খুঁজে খুঁজে মেরে ফেলার চেষ্টা করা হয়েছিল। ১৯৮১ সালে আওয়ামী লীগের সভাপতি নির্বাচিত হয়ে দেশে ফিরে আসি। সারা দেশ ঘুরে বেড়িয়েছি। হেঁটে, রিকশায়, ভ্যানে, নৌকায়, ধান খেতের আল বেয়ে আমি সারা দেশ ঘুরেছি। এ দেশটাকে বাবা এত ভালোবেসেছিলেন, তা অনুভব করেছি। দেশটা কীভাবে সাজাবেন স্বপ্ন দেখতেন তিনি।’\nস্বাধীনতাবিরোধী শক্তি ও পরাজিত শক্তি ছিল যারা প্রতিবন্ধকতা সৃষ্টি করে। বাংলাদেশ স্থিতিশীল হয়ে এগিয়ে যাওয়ার সময় বঙ্গবন্ধুকে হত্যা করা হয়। বঙ্গবন্ধু হত্যার কিছুদিন পর বঙ্গবন্ধুর আমরণ বিশ্বস্ত সহচর চার জাতীয় নেতা তাজউদ্দীন আহমদ, সৈয়দ নজরুল ইসলাম, আবুল হাসনাত মোহাম্মদ কামারুজ্জামান ও মো. মনসুর আলীকে খুনি মোশতাকের সরাসরি নির্দেশে প্রথমে গুলি করে এবং পরে বেয়নেট চার্জ করে মৃত্যু নিশ্চিত করা হয়। ১৫ আগস্ট থেকে ৩ নভেম্বর ঘৃণ্য জেলহত্যা পর্যন্ত মোট ১৯টি ক্যু হয়েছিল। যারা বঙ্গবন্ধুকে খুন করেছিল তারা অভিশপ্ত। আমি জানি না তারা কোনো দিন শান্তির ঘুম ঘুমাতে পেরেছে কিনা বা পারছে কিনা। পরাজিত শক্তির সঙ্গে খুনিদেরও চাওয়া ছিল যে স্বাধীন রাষ্ট্র হিসেবে বাংলাদেশ যেন মাথা তুলে দাঁড়াতে না পারে।\nকথায় আছে, কেউ সময়মতো গন্তব্যে পৌঁছতে পারবে না যদি রাস্তায় ঘেউ ঘেউ করা প্রতিটি সারমেয়কে ঢিল ছুড়তে যায়। দেশে-বিদেশে অনেক মিথ্যাচার, অপপ্রচার এখনো চলছে। মিথ্যা প্রচারের ঘোলা জলে তারা বাংলার দুঃখী মানুষের ভাগ্যবিধাতাকে হত্যা করেছিল। আজ সময়ের অবকাশে সেই ঘোলা জল থিতু হয়ে পরিষ্কার হয়েছে। সবাই দেখতে পাচ্ছে যারা জল ঘোলা করেছিল থিতু হয়ে নিচে পড়ে আছে ইতিহাসের কালো অধ্যায়ের সেই খলনায়করা। ১৯৮১ সালে দেশে ফিরে স্মৃতিচারণায় শেখ হাসিনা একদিন বললেন, ‘আমি দেখতে গিয়েছিলাম ১৯৭৪-এর জাল পরা বাসন্তী এখন বেনারসি শাড়ি পরে আছে কিনা! তাকে কেউ খোঁজ নেয়নি। আমিই গিয়েছিলাম দুর্গম পথ পাড়ি দিয়ে তাকে দেখতে।’\nযে শক্তিবলে বঙ্গবন্ধু শেখ মুজিবুর রহমান স্বাধীনতার ডাক দিয়ে একটি সশস্ত্র জনযুদ্ধের মাধ্যমে দেশ স্বাধীন করেন তা ছিল বাংলার মানুষের প্রতি বঙ্গবন্ধুর অকৃত্রিম ভালোবাসার শক্তি। লক্ষ্য স্থির করা আপসহীন নেতৃত্বে দীর্ঘদিনের আন্দোলনের ফসল ছিল স্বাধীন বাংলাদেশ।\nবঙ্গবন্ধু শেখ মুজিবুর রহমানের রাজনীতি ছিল সুপরিকল্পিত। হঠকারী কথা, কাজ তাঁর রাজনীতিতে ছিল না কখনো। বঙ্গবন্ধু হত্যার পর তাঁর ও পরিবারের চরিত্রহননের কম প্রচেষ্টা হয়নি। কিন্তু তারা সফল হতে পারেনি। বাংলা ভাষায় প্রতিষ্ঠিত একটি প্রবাদ আছে- ‘শকুনের দোয়ায় গরু মরে না।’ বাস্তবতা হলো, শকুন আজ বিলুপ্তির পথে।\nশেখ হাসিনা সুনির্দিষ্ট রোডম্যাপ নিয়ে এগিয়ে যাচ্ছেন। ২০২১ সালের মধ্যে বাংলাদেশকে মধ্যম আয়ের দেশে উন্নীত করা এবং ২০৪১ সালের মধ্যে উন্নত বাংলাদেশ হিসেবে স্বীকৃতি অর্জন করা। এ করোনা মহামারীর মধ্যেও উন্নয়নের স্বপ্ন পূরণে বাংলাদেশ অনেক দেশ থেকে এগিয়ে রয়েছে। যেখানে অনেক উন্নত দেশও মহামারীর অভিঘাতে তাদের অর্থনৈতিক টালমাটাল অবস্থা সামাল দিতে হিমশিম খাচ্ছে। এ করোনা মহামারীর ভিতরে আইএমএফের প্রতিবেদনে সারা বিশ্বের যে ২২টি দেশের জিডিপি প্রবৃদ্ধি ইতিবাচক হবে তার অন্যতম বাংলাদেশ।\n১৯৪৮-১৯৭১ সাল পর্যন্ত বঙ্গবন্ধুর ওপর প্রকাশিত পাকিস্তানি গোয়েন্দা সংস্থার প্রতিবেদন ১৪টি খ-ে প্রকাশিত হয়েছে। পাকিস্তানি শাসকরা বঙ্গবন্ধুর ওপর নজরদারির ভিতর দিয়ে অলক্ষ্যে হাজার হাজার পৃষ্ঠায় লিখে গিয়েছে বঙ্গবন্ধুর রাজনৈতিক জীবনালেখ্য। এখানেই অবনত মস্তকে স্বীকার করি মহান সৃষ্টিকর্তার কৌশল! বাংলাদেশ আমার গর্ব। বাংলার মানুষ আমার ভালোবাসা। এই বাংলাদেশ উন্নত দেশ হবে, আমার সন্তানদের বাসযোগ্য হবে- এ আশাবাদ ব্যক্ত করছি। শেষ করছি আমার প্রিয় সেই কবিতার উদ্ধৃতি দিয়ে- ‘এ ইতিহাস ভুলে যাব আমি, আমি কি তেমন সন্তান যখন আমার জনকের নাম শেখ মুজিবুর রহমান।’\nলেখক : ওয়াহিদা আক্তার, প্রধানমন্ত্রীর একান্ত সচিব-২ (অতিরিক্ত সচিব)।\nPrevious: দেশে ভিন্নমত দমনে প্রত্যক্ষ ও পরোক্ষ চাপ প্রয়োগের অভিযোগ\nNext: প্রধানমন্ত্রীর বক্তব্য: ছবির সঙ্গে ফটোর মিল নাই!


নিউজ ডেস্ক:: সিলেট, সুনামগঞ্জ ও নেত্রকোনা জেলায় সার্বিক বন্যা পরিস্থিতির অবনতি হয়েছে। বহু ঘরবাড়ি তলিয়ে গেছে। ঘরবাড়ি, জমি হারিয়ে আশ্রয়কেন্দ্রে অবস্থান করছেন অনেকে। বানবাসি মানুষের অবস্থা সচক্ষে দেখতে যাচ্ছেন প্রধানমন্ত্রী শেখ হাসিনা। আগামীকাল মঙ্গলবার তিনি বন্যাকবলিত এলাকা পরিদর্শন করবেন।\nপ্রধানমন্ত্রীর প্রেস সচিব ইহসানুল করিম বাসসকে এ তথ্য জানিয়েছেন। তিনি বলেন, প্রধানমন্ত্রী মঙ্গলবার সিলেটের বন্যা পরিস্থিতি পরিদর্শন করবেন। তিনি সুনামগঞ্জ ও নেত্রকোনা জেলার সার্বিক বন্যা পরিস্থিতিও পরিদর্শন করবেন।\nদুর্যোগ ব্যবস্থাপনা ও ত্রাণ প্রতিমন্ত্রী ডা. এনামুর রহমান ও সচিব মো. কামরুল হাসান সোমবার সিলেট সফরে যাচ্ছেন।\nদেশের উত্তর-পূর্বাঞ্চল ও উত্তরাঞ্চলে বন্যা পরিস্থিতির অবনতি অব্যাহত থাকায় সব প্রধান নদনদীর পানির উচ্চতা ধীরে ধীরে বৃদ্ধি পাচ্ছে।\nবন্যা পূর্বাভাস ও সতর্কীকরণ কেন্দ্রের (এফএফডব্লিউসি) মুখপাত্র আরিফুজ্জামান ভূঁইয়া বলেছেন, দেশের চারটি প্রধান নদী অববাহিকার মধ্যে দুটিতে পানি এখন বিপদসীমার ওপর দিয়ে প্রবাহিত হচ্ছে। ২০০৪ সালের বন্যার পর থেকে এটি হচ্ছে সবচেয়ে খারাপ পরিস্থিতি।\nসরকার এর আগে বন্যাকবলিত লোকজনকে সরিয়ে নেওয়ার জন্য বা অসহায় মানুষদের কাছে সাহায্য পৌঁছানোর কাজে বেসামরিক প্রশাসনকে সহায়তা দিতে সেনাসদস্যদের এগিয়ে আসার আহ্বান জানিয়েছিল। নৌবাহিনী ও বিমানবাহিনীর ইউনিটগুলোকে পরবর্তী সময় বিশেষ করে উত্তর-পূর্ব সিলেট অঞ্চলে সাহায্য দেওয়ার জন্য ডাকা হয়েছে। কারণ এলাকাটি এখন সমুদ্রের মতো দেখা যাচ্ছে।\nPrevious Article সিরীয়দের ফেরাতে আড়াই লাখ ঘর নির্মাণ করে দেবে তুরস্ক\nNext Article বিরতি নেবেন মুমিনুল? যা বলছেন সাকিব


শিক্ষাক্ষেত্রে বিপর্যয়ের শঙ্কা দিন দিন বাড়ছে\nরিন্টু আনোয়ার | প্রকাশের সময় : ১৬ সেপ্টেম্বর, ২০২০, ১২:০২ এএম\n‘সীমিত পরিসর’ কথাটি পরিবহণ, হাটবাজার, অফিস-আদালত থেকে অনেক আগেই উঠে গেছে। এক্ষেত্রে ব্যতিক্রম শুধু শিক্ষাপ্রতিষ্ঠান। কেবল সীমিত নয়, শুরু থেকেই শিক্ষাঙ্গণ একেবারে লকডাউন। অর্থাৎ লকডাউন বলতে যা বোঝায়, তা চলছে একমাত্র শিক্ষাপ্রতিষ্ঠানে। লকডাউন কী, কেন, কেমন, তা কেবল স্কুল, কলেজ, বিশ্ববিদ্যালয়, মাদ্রাসাসহ শিক্ষাপ্রতিষ্ঠানগুলোর ক্ষেত্রেই বোঝা যাচ্ছে। করোনা কবে যাবে-এ প্রশ্নের মতো কবে খুলবে শিক্ষাঙ্গণ-এ প্রশ্নের জবাব নেই। তার লক্ষণও দেখা যাচ্ছে না। এতো দীর্ঘ সময় পাঠদান বন্ধ থাকায় বিপর্যস্ত হয়ে পড়েছে শিক্ষা খাত। এতে প্রাক-প্রাথমিক থেকে শুরু করে বিশ্ববিদ্যালয় পর্যন্ত সব শিক্ষার্থীই ক্ষতিগ্রস্থ হচ্ছে। প্রাথমিক ও মাধ্যমিকের শিক্ষার্থীদের জন্য দীর্ঘদিন ধরে টেলিভিশনে পাঠদান চালু থাকলেও বর্তমানে শিক্ষার্থীরা এ ক্লাসে আগ্রহ হারিয়ে ফেলছে। বেশির ভাগ শিক্ষার্থীরই এখন এ ধরনের ক্লাসের প্রতি আগ্রহ নেই। একাদশের শিক্ষার্থীদের কলেজে ভর্তি বিলম্বের পাশাপাশি পিছিয়ে গেছে এইচএসসি ও সমমানের পরীক্ষাও। করোনার কারণে এ বছর বাতিল হয়েছে পঞ্চম শ্রেণির প্রাথমিক শিক্ষা সমাপনী ও অষ্টম শ্রেণির জেএসসি, জেডিসি পরীক্ষা। এমন কঠিন সময়ে শিক্ষাপ্রতিষ্ঠান খোলা উচিৎ-এমন দাবিও করা যাচ্ছে না। কারণ, জীবনের চেয়ে শিক্ষা বড়, তা অভিভাবকরা মানতে চাইবে না। আর শিক্ষাপ্রতিষ্ঠান মানে একটি বা কয়েকটি ভবন নয়। শিক্ষার্থী-অভিভাবক, শিক্ষক-কর্মচারীসহ আরো অনেককে নিয়ে এর ব্যাপ্তি। করোনার উৎপত্তি, আগমন, বিস্তারের চেয়ে এখন এর বিদায় নিয়েই বেশি কথা হচ্ছে। করোনা কোত্থেকে, কিভাবে এলো, বিস্তার ঘটলো, এর চিকিৎসা কি?-এসব প্রশ্ন এখন অবান্তরে পরিণত হয়েছে। কোনো উত্তর পাওয়া যাচ্ছে না। করোনার প্রতিষেধক আবিষ্কার হচ্ছে ঠিকই, তবে এর কার্যকারিতার তেমন সুখবর পাওয়া যাচ্ছে না। ফলে করোনাকে সঙ্গী করেই মানুষকে চলতে হচ্ছে। এই গ্যাঁড়াকলে পড়েছে শিক্ষা প্রতিষ্ঠান। দিনকে দিন শিক্ষা এবং শিক্ষা ব্যবস্থা স্থবির হয়ে পড়ছে। সামনে আরো কত দিন এ দশা চলবে, তা বলা মুশকিল। শুধু আমাদের দেশে নয়, ইউনেস্কোর তথ্য মতে, বিশ্বজুড়ে প্রায় ১৯০টি দেশের শিক্ষার্থীরা লকডাউনে আছে। এই হিসাব অনুযায়ী, স্কুল বন্ধ থাকায় বিশ্বের ৯০ শতাংশেরও বেশি শিক্ষার্থী এখন ঘরবন্দি। ইউনেস্কো এর আগে বলেছে, করোনার কারণে বিশ্বের ১৪০ কোটি শিক্ষার্থীর শিক্ষা কার্যক্রম বন্ধ হয়ে গেছে। সব দেশেই আর্থিকভাবে সচ্ছলদের তুলনায় অসচ্ছল শিক্ষার্থীদের পড়াশোনা অনেক বেশি ক্ষতিগ্রস্ত হচ্ছে। ধনীদের মতো অনলাইন ক্লাসে অংশ নেওয়ার ক¤িপউটার, অন্যান্য ডিভাইস ও ইন্টারনেট সংযোগ এবং নিরাপদ ও পড়াশোনার উপযোগী পরিবেশ পাচ্ছে না তারা। আর্থিক অনিশ্চয়তার কারণে তারা মানসিকভাবেও ভালো নেই। গত ৮ মার্চ বাংলাদেশে কোভিড নাইনটিন সংক্রমণ শনাক্ত হলে ১৭ মার্চ থেকে দেশের সব পর্যায়ের শিক্ষা প্রতিষ্ঠান বন্ধ ঘোষণা করা হয়, যা এখনো চলমান। নতুন শিক্ষাবর্ষের প্রথম তিন মাস পূরণ না হতেই মার্চে সব শিক্ষা প্রতিষ্ঠান বন্ধ হয়ে গেছে। অন্যদিকে শেষ হয়নি সিলেবাসও। পরীক্ষা শুরু না হতেই সারাদেশের এইচএসসি ও সমমানের ১২ লাখ শিক্ষার্থীর শিক্ষাজীবনও হোঁচট খেয়েছে। আটকে গেছে বিশ্ববিদ্যালয় পর্যায়ের আরো ১২ লাখ শিক্ষার্থীর সব ধরনের পরীক্ষা। এক হিসাবে জানা গেছে, শিক্ষার সব স্তর মিলিয়ে একদিন ক্লাস না হলে ১৬ কোটি ঘণ্টা ক্ষতি হয়। সে হিসাবে গত মার্চ থেকে এ পর্যন্ত ক্ষতির পরিমাণ ৪শ কোটি ঘণ্টার বেশি। এ ক্ষতি কাটিয়ে উঠতে শিক্ষা মন্ত্রণালয় টেলিভিশন রেডিওতে পাঠদান শুরু করলেও বাস্তবতার সঙ্গে তা সঙ্গতীপূর্ণ নয়। এইচএসসি ও সমমানের পরীক্ষা অনুষ্ঠানের তারিখ নির্ধারিত ছিল ১ এপ্রিল। করোনায় শিক্ষাপ্রতিষ্ঠানে ছুটি ঘোষণার পর এ শিক্ষার্থীদের পরীক্ষা এরইমধ্যে পাঁচ মাস পিছিয়ে গেছে। কবে, কীভাবে এ পরীক্ষা হবে, কেউ বলতে পারছে না। শিক্ষা মন্ত্রণালয়ও এ নিয়ে কোনো সিদ্ধান্ত জানাতে পারছে না। এইচএসসি পরীক্ষার ফল প্রকাশের পরপরই সারাদেশের বিশ্ববিদ্যালয়গুলোতে শুরু হয় ভর্তি পরীক্ষার আয়োজন। এবার সেই ভাবনারও সময় নেই। এছাড়া করোনার কারণে এ বছর পিছিয়ে গেছে একাদশের ভর্তি কার্যক্রম। প্রতি বছর ১ জুলাই কলেজে একাদশ শ্রেণিতে ক্লাস শুরু হলেও এ বছর এখনো ভর্তি কার্যক্রম শেষ হয়নি।\nদেশে বেসরকারি, নন-এমপিও এবং প্রাইভেট মিলিয়ে শিক্ষা প্রতিষ্ঠান প্রায় ৬০ হাজার। এগুলোর মধ্যে ৪০ হাজারই কিন্ডারগার্টেন স্কুল। ২ হাজার বিভিন্ন রকম আধা-এমপিও ও বেসরকারি স্কুল। এছাড়া নন-এমপিও স্কুল, কলেজ ও মাদ্রাসা প্রায় সাড়ে ৮ হাজার, পলিটেকনিক ইন্সটিটিউটসহ বিভিন্ন ধরনের কারিগরি শিক্ষাপ্রতিষ্ঠান প্রায় ১০ হাজার, বেসরকারি বিশ্ববিদ্যালয় ৯৬টি। এসব প্রতিষ্ঠানের মধ্যে কেজি স্কুলগুলোতে ৬ লাখ শিক্ষক-কর্মচারী আছেন। কারিগরি প্রতিষ্ঠানে জনবল আছে প্রায় আড়াই লাখ। বেসরকারি নন-এমপিও স্কুল, কলেজ ও মাদ্রাসায় আছেন আরও প্রায় ৯০ হাজার। ৯৬ টি বেসরকারি বিশ্ববিদ্যালয়ে শিক্ষক-কর্মচারী আছেন প্রায় ২৯ হাজার। এছাড়া শতাধিক ইংরেজি মাধ্যমের শিক্ষাপ্রতিষ্ঠান আছে, যেখানে আরও কয়েক হাজার শিক্ষক-কর্মচারী রয়েছে। অনার্স-মাস্টার্স কলেজে শিক্ষক আছেন সাড়ে ৫ হাজার। তাদের বেশির ভাগের বেতন-ভাতা অনিয়মিত হয়ে গেছে। রাজধানীসহ বিভিন্ন শহর, শহরতলী এবং গ্রামাঞ্চলে কিন্ডারগার্টেন স্কুলের অনেকগুলো বন্ধ হয়ে গেছে। কোথাও কোথাও এগুলো বিক্রির চেষ্টাও চলছে। রাজধানী ও শহরাঞ্চলের কোচিং সেন্টারগুলোও বন্ধ প্রায়। পরিস্থিতি কতটা নাজুক হলে এমন অবস্থার সৃষ্টি হয়? অথচ এসব শিক্ষা প্রতিষ্ঠানে শিক্ষার পাশাপাশি অনেক শিক্ষিত মানুষের কর্মসংস্থানও হয়েছিল। রাজধানীতেই দুই শতাধিক ছোট বড় কেজি স্কুল ও কলেজ বিক্রির উদ্যোগ ও চিরতরে বন্ধের কথা জানিয়ে শিক্ষক সংগঠনগুলো বলছে, এরইমধ্যে কেজি স্কুলের অনত্ত দুইজন শিক্ষক অর্থ কষ্টে চিরকুট লিখে আত্মহত্যা করেছেন। অর্ধাহারে-অনাহারে কাটছে দিন লাখ লাখ শিক্ষক, কর্মচারী ও তাদের পরিবারের সদস্যদের। অনেকে চাকরি হারিয়ে শহর ছেড়ে চলে গেছেন গ্রামে। লোকলজ্জার ভয়ে কিছু করতে না পেরে অনেকে দিন কাটাচ্ছেন অর্ধাহারে-অনাহারে। কোনো কোনো উদ্যোক্তাও পড়েছেন বিপদে। রাজধানীর অলিগলির অনেক শিক্ষাপ্রতিষ্ঠান স্থায়ীভাবে বন্ধ করে দেয়া হচ্ছে। কোনো কোনো স্কুলের সামনে টু-লেট ঝুলিয়ে দেয়া হয়েছে। উপায় না পেয়ে ফার্নিচারসহ গোটা স্কুল বিক্রির জন্য ঘুরছেন কোনো কোনো উদ্যোক্তা। স্কুল বিক্রির বিজ্ঞাপণ বাংলাদেশে নতুন সংযোজন। এর মাঝে আবার শিক্ষার্থীদের কাছ থেকে অতিরিক্ত অর্থ আদায়ের মতো অনৈতিকতাও বাদ যায়নি। নানা খাত-উপখাতে যথেচ্ছ অর্থ আদায় করেছে কিছু শিক্ষাপ্রতিষ্ঠান। বিশেষ করে একাদশ থেকে দ্বাদশে প্রমোশন দিতে গিয়ে এ ফাঁদ পেতেছে কিছু কলেজ। টাকা আদায়ের রশিদে দেখা গেছে, ৯টি খাতের মধ্যে টিউশন ফি, সেশন ফি, উন্নয়ন ফি, পরীক্ষার ফি, বার্ষিক ক্রীড়া প্রতিযোগিতার ফি, ম্যাগাজিন ফি, মিলাদ ফি, সাংস্কৃতিক উৎসব ফি, অন্যান্য ফি রয়েছে। এভাবে অভিভাবকদের কাছ থেকে বাড়তি অর্থ আদায় করা হচ্ছে। যা অনেকের জন্যই অসহনীয়। এ পরিস্থিতি শিক্ষার্থী বিশেষ করে শিশু এবং তরুণদের জন্য ভীষণ মানসিক চাপের। কেবল শিক্ষা নয়, সামাজিক দূরত্ব মানা, পরিবারে দারিদ্র্য বেড়ে যাওয়া তাদেরকে আরো হতাশার দিকে ঠেলে দিচ্ছে। আন্তর্জাতিক উন্নয়ন সংস্থা ওয়ার্ল্ড ভিশনের এক জরিপে বলা হয়েছে, শতকরা ৭১ ভাগ শিশু ও তরুণ স্কুল বন্ধের কারণে নিজেদের বিচ্ছিন্ন ও নিঃসঙ্গ অনুভব করছে। শিশু ও তরুণদের ওপর করোনা পরিস্থিতির প্রভাব জানতে বাংলাদেশসহ ১৩টি উন্নয়নশীল দেশে এ জরিপ চালানো হয়। এতে বাংলাদেশ, আলবেনিয়া, বসনিয়া ও হার্জেগোভিনা, ব্রাজিল, ডেমোক্রেটিক রিপাবলিক অব কঙ্গো, মালি, মঙ্গোলিয়া, নিকারাগুয়া, পেরু, ফিলিপাইন, রোমানিয়া, সিয়েরা লিওন এবং তুরস্ক-সিরিয়া সীমান্তে শরণার্থী ক্যা¤েপ আশ্রয় নেওয়া সিরীয় শিশুরা রয়েছে।\nশিক্ষা সংক্রান্ত সমস্যা এখন সারাবিশ্বে চলছে। কিছু কিছু দেশে শিক্ষাপ্রতিষ্ঠান খুলে দেওয়ায় করোনা সংক্রমণ বেড়ে যাওয়ায় আবার বন্ধ করে দেয়া হয়েছে। করোনা পরিস্থিতির উন্নতি না হলে সেপ্টেম্বর পর্যন্ত শিক্ষাপ্রতিষ্ঠান বন্ধ থাকবে বলে মাস চারেক আগেই ইঙ্গিত দিয়েছেন প্রধানমন্ত্রী। সেই সময়ও চলে গেছে। সর্বশেষ সকল ধরনের শিক্ষা প্রতিষ্ঠান বন্ধের সময় তিন দফা বাড়িয়ে আগামী ৬ আক্টোবর পর্যন্ত ছুটি বাড়ানো হয়েছে। এ বন্ধ আর কত সময় চলবে তা কেউ বলতে পারবে না। ইতোমধ্যে অনেক শিক্ষার্থী পড়াশোনা থেকে ছিটকে পড়েছে। করোনা-পরবর্তী সময়ে কত শিক্ষার্থী ঝরে পড়বে, তা এখনই বলা যাচ্ছে না। সবমিলিয়ে দেশের শিক্ষা খাত অত্যন্ত ঝুঁকির মধ্যে পড়েছে। এ পরিস্থিতির অবসান কবে হবে, তারও কোনো নিশ্চয়তা নেই। তবে আমরা আশা করতে পারি, শিঘ্রই এ পরিস্থিতির অবসান ঘটবে। একটি কার্যকর ভ্যাকসিন আবিষ্কার হলে এ পরিস্থিতি উত্তরণে অনেকটাই সহায়ক হবে।\n‘উন্নয়নের ধারা ধরে রাখতে শিক্ষার বিকল্প নেই’\nশিক্ষার সঙ্কট থেকে সামাজিক অবক্ষয় ও রাজনৈতিক দুর্বৃত্তায়ন\nপিএইচডি অভিসন্দর্ভ জমা দিলেন উষসী চক্রবর্তী\nচক্রের মূল হোতা স্বাস্থ্যশিক্ষা ব্যুরোর মেশিনম্যান গ্রেফতার\nআল্লামা আহমদ শফী (রহ.) ছিলেন দ্বীনি শিক্ষার বাতিঘর\nক্ষতিগ্রস্ত শিক্ষার্থীদের বিনাবেতনে অধ্যয়নের সুযোগ দাবি\nবিদেশে উচ্চশিক্ষার নামে প্রতারণা ঠেকাতে হবে\nরামেক পরিচালকের বিরুদ্ধে অবহেলার অভিযোগ\nভোগবাদী নীতির উপর ভর করে বেড়ে ওঠা পুঁজিবাদের চরম বিকাশ এবং কর্পোরেট রাজনৈতিক লুণ্ঠনের পথ\nকিশোর গ্যাং প্রতিরোধে এখনই কার্যকর পদক্ষেপ নিতে হবে\nবৈশ্বিক মহামারি করোনার ধকলের মধ্যে দেশে চুরি, ছিনতাই, দুর্নীতি, জালিয়াতি, টেন্ডারবাজির মতো অপরাধমূলক ঘটনা সচেতন ও বিবেকবানদের দুর্ভাবনায় ফেলেছে। এর মধ্যে ধর্ষণ মহামারি আকার ধারণ\nদ্রব্যমূল্য কমানোর ফলপ্রসূ উদ্যোগ নেয়া হচ্ছে কি?\nএকজন পোশাক শ্রমিকের সর্বনি¤œ আয় মাসে সাড়ে আট হাজার টাকা। তার ঘর ভাড়া, বিদ্যুৎ বিল, গ্যাস বিল নিয়ে মোট খরচ আড়াই থেকে তিন হাজার টাকা।\nঠিক করেছি, প্রেসিডেন্ট ট্রাম্প প্রশাসনে তিনজন স্টলওয়ার্ট বা রাঘব বোয়ালের দক্ষিণ এশিয়া সফর সম্পর্কে লিখবো।\nবাংলাদেশের গণতন্ত্রের ভবিষ্যৎ\nগ্রাম-বাংলায় একটা কথা বহুল প্রচলিত রয়েছে। মাচার তলে কেরে? -আমি কলা খাই না। একথার একটা পটভূমি আছে। একটা দুষ্টু ছেলে মাচার তলে বসে গোপনে কলা\nউন্নত ও টেকসই সড়ক নির্মাণ নিশ্চিত করতে হবে\n২০৪১ সালের মধ্যে দেশকে উন্নত দেশে পরিণত করার লক্ষ্যে কাজ চলছে। অন্যান্য খাতের মতো যোগাযোগ\nবাংলাদেশে এখন সকল ধরনের সরকারি এবং বেসরকারি প্রতিষ্ঠান খোলা। বাস স্ট্যান্ড, রেল স্টেশন, হাট-বাজার, সিনেমা হল সব স্বাভাবিক। সব কিছু আগের মতোই চলছে। কোচিং সেন্টার,\nআইনের বাতিঘর বলে নন্দিত আইনজীবী ব্যারিস্টার রফিক-উল হক আর নেই। গত ২৪ অক্টোবর সকাল সাড়ে\nফাঁসিই কি ধর্ষণের সমাধান?\nকরোনা মহামারির মধ্যে ‘ধর্ষণ’ মহামারিতে গোটা জাতি আজ বিপর্যস্ত, হতাশাগ্রস্ত, নিরাপত্তাহীন। অভাব-অনটনে থাকা পরিবারগুলো তো\nহেফাজতে মৃত্যু আর কত?\nপ্রায়ই হেফাজতে মৃত্যুর ঘটনা ঘটছে। সাম্প্রতিক সময়ে ঢাকা, সিলেট ও বাগেরহাটে পুলিশ হেফাজতে চারটি মৃত্যুর\nধর্ষণের বিরুদ্ধে প্রতিরোধ গড়ে তুলুন


প্রকাশিতঃ মঙ্গলবার, নভেম্বর ১৩, ২০১৮, ৫:১৭ অপরাহ্ণ\nঢাকা : সকল জল্পনা-কল্পনা শেষে আওয়ামী লীগ নেতৃত্বাধীন মহাজোটে যোগ দিচ্ছে যুক্তফ্রন্ট। জোটগতভাবে একাদশ জাতীয় সংসদ নির্বাচনে অংশগ্রহণ বিষয়ে আলোচনা করতে আজ (মঙ্গলবার) দুপুরে ধানমন্ডিতে আওয়ামী লীগ সভাপতির রাজনৈতিক কার্যালয়ে বৈঠকও করে দলটি। আনুষ্ঠানিক আলোচনার পর স্বাতন্ত্র্য বজায় রেখে যুক্তফ্রন্ট মহাজোটে যোগ দিতে পারে এমন আভাস দেন যুক্তফ্রন্টের যুগ্ম মহাসচিব মাহী বি চৌধুরী।\nবৈঠকে আওয়ামী লীগের পক্ষে প্রতিনিধিত্ব করেন দলটির সাধারণ সম্পাদক ওবায়দুল কাদের। অন্যদিকে যুক্তফ্রন্টের প্রতিনিধিদলের পক্ষে বৈঠকে উপস্থিত ছিলেন বিকল্পধারা বাংলাদেশের মহাসচিব মেজর (অব.) মান্নান ও যুগ্ম মহাসচিব মাহী বি চৌধুরী।\nবৈঠক শেষে মাহী বি চৌধুরী সাংবাদিকদের বলেন, আনুষ্ঠানিক আলোচনার পর স্বাতন্ত্র্য বজায় রেখে যুক্তফ্রন্ট মহাজোটে যোগ দিতে পারে। প্রাথমিক আলোচনা হয়েছে। কিছুদিনের মধ্যে আনুষ্ঠানিক আলোচনার সিদ্ধান্ত হবে; বলেন তিনি।\nতবে এখনই আসনের দাবি নিয়ে আলোচনা হয়নি বলে জানান মাহী বি চৌধুরী।\nএর আগে ড. কামালের নেতৃত্বে জাতীয় ঐক্যফ্রন্ট গঠন প্রক্রিয়ায় সক্রিয় ছিলেন বিকল্প ধারার সভাপতি ও যুক্তফ্রন্টের চেয়ারম্যান ডা. এ কিউ এম বদরুদ্দোজা চৌধুরী। নানা নাটকীয়তায় শেষ পর্যন্ত বি চৌধুরী জাতীয় ঐক্য ফ্রন্টে যোগ দেননি।\nতবে যুক্তফ্রন্টের মহাজোটে আসার আভাস দিয়েছিলেন আওয়ামী লীগ সাধারণ সম্পাদক ওবায়দুল কাদেরও।\nগত রোববার আওয়ামী লীগের মনোনয়ন বোর্ডের সভা শেষে সাংবাদিকদের তিনি বলেছিন, যুক্তফ্রন্ট ও আমাদের সঙ্গে নির্বাচন করতে পারে। যুক্তফ্রন্টের সঙ্গে আমাদের অ্যালায়েন্স হতেও পারে। আলোচনা চলছে।


রাজশাহীর স্বর্ণালীকে হাসপাতালে ভর্তি | RajshahiExpress.com\nবুধবার, ০৩ জুন, ২০২০ ৬:০৪ পূর্বাহ্ণ\n‘মুক্তামণি’র মতো বিরল রোগে আক্রান্ত রাজশাহীর পবা উপজেলার বড়গাছি ইউনিয়নের টেকাটাপাড়া গ্রামের শিশু স্বর্ণালীকে হাসপাতালে ভর্তি করা হয়েছে। রাজশাহীর সিভিল সার্জনের তত্বাবধানে মঙ্গলবার দুপুরে স্বর্ণালীকে রাজশাহী মেডিকেল কলেজ হাসপাতালের মেডিসিন ওয়ার্ডে ভর্তি করা হয়।\nএখন সে রামেক হাসপাতালের ৩৬ নম্বর ওয়ার্ডে চিকিৎসাধিন। চিকিৎসকরা জানিয়েছেন প্রাথমিক অবস্থায় তার সবরকম পরীক্ষা-নীরিক্ষা করা হবে। এরপর তার চিকিৎসার বিষয়ে প্রয়োজনীয় ব্যবস্থা গ্রহণ করা হবে। উন্নত চিকিৎসার জন্য স্বর্ণালীকে ঢাকাতেও স্থানান্তর করা হতে পারে। তার হাতে যে রোগের লক্ষণ তা মুক্তামণির মতো কিনা তাও মিলিয়ে দেখা হবে। তবে প্রাথমিকভাবে মুক্তামণির হাতের যে রোগ স্বর্ণালীর হাতেও একই রোগের লক্ষণ মিলেছে বলে জানা গেছে।\nএরআগে সকালে স্বর্ণালীকে নিয়ে আসা হয় রাজশাহী জেলা সিভিল সার্জনের কার্যালয়ে। সেখানে সিভিল সার্জন ডা. সঞ্জিত কুমার শাহা ছাড়াও বেশ কয়েকজন চিকিৎসক প্রাথমিকভাবে স্বর্নালীর হাতের রোগ নির্ণয়ের চেষ্টা করেন। এসব বিষয়ে তার বাবা-মায়ের কাছ থেকেও সব খোঁজ খবর নেয়া হয়। পরে তাকে রাজশাহী মেডিক্যাল কলেজ হাসপাতালে ভর্তি করে দেয়া হয়। গত সোমবার স্বর্ণালীকে নিয়ে সানশাইনসহ বিভিন্ন গনমাধ্যমে প্রতিবেদন প্রকাশের পর এ নিয়ে খোজ-খবর শুরু করে স্বাস্থ্য বিভাগ। এরপর সিভিল সার্জনের উদ্যোগে মঙ্গলবার স্বর্ণালীকে নিয়ে আসা হয় সিভিল সার্জণের কার্যালয়ে। সেখান থেকে ভর্তি করে দেয়া হয় রামেক হাসপাতালে।\nরাজশাহীর সিভিল সার্জন ডা. সঞ্জিত কুমার শাহা জানান, স্বর্ণালীর হাতের সব ধরনের চিকিৎসার উদ্যোগ নেয়া হয়েছে। মঙ্গলবার তাকে রাজশাহীতে নিয়ে এসে পরীক্ষা-নিরিক্ষা শুরু হয়েছে। রাজশাহী মেডিক্যাল কলেজ হাসপাতালের বিশেষজ্ঞ চিকিৎসকরা তাকে দেখছেন। তাদের পরামর্শক্রমে যদি সম্ভব হয় তাহলে রাজশাহী মেডিক্যাল কলেজ হাসপাতালেই তার চিকিৎসা চলবে। যদি আরো উন্নত চিকিৎসার প্রয়োজন হয়, তাহলে ঢাকায় পাঠানো হবে। মুক্তামণিকে যেভাবে চিকিৎসা দেয়া হচ্ছে স্বর্ণালীকেও প্রয়োজনে সেভাবে চিকিৎসা দিয়ে সুস্থ্য করে তোলা হবে। তার সুস্থ্য হওয়ার জন্য যা যা প্রয়োজন স্বাস্থ্য বিভাগ তা করবে বলেও জানান, রাজশাহীর সিভিল সার্জন ডা. সঞ্জিত কুমার শাহা।\nরাজশাহী মেডিক্যাল কলেজ হাসপাতালের মেডিসিন বিভাগের সহযোগী অধ্যাপক ডা. খলিলুর রহমান বলেন, স্বর্ণালীর প্রাথমিক চিকিৎসা শুরু হয়েছে। তাকে পর্যবেক্ষণ করা হচ্ছে। পরীক্ষা নিরীক্ষার পর পরবর্তি সিদ্ধান্ত নেয়া হবে।\nপ্রসঙ্গত, জন্মের সময় ছোট কালো দাগ থেকে স্বর্ণালীর পুরো হাতেই ছড়িয়ে পড়েছে বিরল এ রোগ। এ নিয়ে চরম বেকায়দায় পড়েন স্বর্ণালীর বাবা-মা। স্বর্ণালীর বয়স এখন ১২ বছর। স্থানীয় নোনামাটিয়া সরকারী প্রাথমিক বিদ্যালয়ের ছাত্রী সে। তার বাবা আবদুল মান্নান দুর্গাপুরের দাওকান্দি কলেজের পিওন ও মা রুমা বেগম গৃহীনি। স্বর্ণালীর ডান হাতে জন্মের পর থেকে কালো দাগ থেকে এ রোগের উৎপত্তি।


জামালগঞ্জে আইন-শৃঙ্খলা বিষয়ক সমন্বয় সভাজামালগঞ্জে আইন-শৃঙ্খলা বিষয়ক সমন্বয় সভা – Daily Sunam Kantha\nজামালগঞ্জে আইন-শৃঙ্খলা বিষয়ক সমন্বয় সভা\nজামালগঞ্জ উপজেলায় ইউপি নির্বাচন উপলক্ষ্যে আইন-শৃঙ্খলা বিষয়ক সমন্বয় সভা অনুষ্ঠিত হয়েছে। গতকাল বৃহস্পতিবার দুপুরে উপজেলা পরিষদ হল রুমে এ সভার আয়োজন করা হয়। এতে সভাপতিত্ব করেন জামালগঞ্জ উপজেলা নির্বাহী কর্মকর্তা টিটন খীসা। প্রধান অতিথির বক্তব্য রাখেন জেলা প্রশাসক শেখ রফিকুল ইসলাম।\nবিশেষ অতিথি হিসেবে উপস্থিত ছিলেন পুলিশ সুপার হারুন অর রশিদ, মহিলা ভাইস চেয়ারম্যান হাফিজা আক্তার দিপু, উপজেলা পরিষদ ভাইস চেয়ারম্যান মু. রশিদ আহমদ, জামালগঞ্জ থানার অফিসার ইনচার্জ মো. আতিকুর রহমান।\nঅন্যান্যের মধ্যে বক্তব্য রাখেন উপজেলা আ.লীগের সাধারণ সম্পাদক আলহাজ্ব এম নবী হোসেন, প্রেসক্লাবের সভাপতি অঞ্জন পুরকায়স্থ, চেয়ারম্যান প্রার্থী করুণা সিন্ধু তালুকদার, মতিউর রহমান, মো. নুরু মিয়া, সাধন চন্দ্র তালুকদার, আলী নুর আলম উজ্জ্বল।\nঅন্যান্যদের মাঝে উপস্থিত ছিলেন উপজেলা আওয়ামী লীগের সভাপতি আলহাজ্ব মোহাম্মাদ আলী, চেয়ারম্যান প্রার্থী রেজাউল করিম শামীম, মো. মাসুক মিয়া, আলীনুর আলম, এমদাদুল হক আফিন্দী, মকবুল হোসেন আফিন্দী, মো. জসিম উদ্দিন, জুলফিকার চৌধুরী, মাওলানা ওয়াক্কাস আলী,¿ মো. হারুন অর রশিদ, ভজন তালুকদার, মো. মাসুদ আলম মকসুদ, অসীম তালুকদার, মিহির লাল রায়, প্রদীপ মজুমদার, রতি রঞ্জন পুরকায়স্থ, আব্দুল খালেক ফারুক, মো. আক্তারুজ্জামান শাহ, অ্যাড. মো. শাহীন আলম, সৈয়দ সাঈদ আহমদ, আলী আহমদ, আক্তারুজ্জামান তালুকদার, দুলাল মিয়া, আব্দুল রকিব চৌধুরী প্রমুখ।\nএর আগে জামালগঞ্জের ভীমখালি ইউনিয়ন পরিষদ, ভীমখালি উচ্চ বিদ্যালয়, ভীমখালি ভূমি অফিস পরিদর্শন করেন জেলা প্রশাসক শেখ রফিকুল ইসলাম। এ সময় অন্যান্যদের মধ্যে উপস্থিত ছিলেন জামালগঞ্জ উপজেলা নির্বাহী কর্মকর্তা টিটন খীসা, নির্বাহী ম্যাজিস্ট্রেট মো. মনিরুল হাসান, ভীমখালি ইউপি চেয়ারম্যান আব্দুল মন্নান তালুকদার, ভীমখালি উচ্চ বিদ্যালয়ের প্রধান শিক্ষক মো. রফিকুল ইসলাম প্রমুখ।\nএছাড়াও জেলা প্রশাসক শেখ রফিকুল ইসলাম উপজেলা ভূমি অফিস, সাচনা বাজার ইউনিয়ন ভূমি অফিস, উপজেলা নির্বাহী অফিসারের কার্যালয় পরিদর্শন ও জামালগঞ্জে স্কাউট লিডারদের সাথে মতবিনিময় করেন।


সুশান্তের ডায়েরির পাতায় ‘নতুন তথ্য’ || Somoynews.tv\nপ্রয়াত বলিউড অভিনেতা সুশান্ত সিং রাজপুতের ডায়েরির পাতা থেকে উঠে এলো চাঞ্চল্যকর তথ্য। তার ডায়েরিতে উঠে আসে, ২০২০ সালের তার অভিনয়ের প্ল্যান। এছাড়াও এক বছরে ৫০ কোটি রোজগার করবেন কী করে, সেই রাস্তার কথা লিখে রেখেছিলেন তিনি। ছবির কাজের পাশাপাশি ছিল ব্যবসা আর অনুষ্ঠানের প্ল্যান।\nভারতীয় সংবাদমাধ্যম আনন্দবাজারের প্রতিবেদনে বলা হয়, নিজেকে নিজে টার্গেট দিয়েছিলেন সুশান্ত। তার ডায়েরির প্রথম পাতায় লেখা ‘আই’। তিনি ভেবেছিলেন, প্রোডাকশন হাউজ তৈরি করবেন, যেখানে সবচেয়ে ভালো লেখকরা কনটেন্ট তৈরি করবেন। ক্রিয়েটিভ কনটেন্টে তিনি তার নতুন নতুন সিনেমা উপহার দেবেন। শুধু ভারতের নয়, বিদেশের লেখক ও পরিচালকদের নিয়েও কাজ করার পরিকল্পনা ছিল এই বছর (২০২০) থেকে।’\nআরও পড়ুন: রিয়া ছাড়াও সুশান্তের ফ্ল্যাটে থাকতেন আরেক নারী!\nডায়েরির পাতা থেকে আরো জানা যায়, বদলে যাচ্ছে ডায়েরির পাতা। বদল হচ্ছে ভাবনায়। আজকের সময়ের কথা ভেবে প্রযুক্তি নির্ভর স্টার্টআপ তৈরি করবেন। তার ডায়েরির তৃতীয় পাতায় এই ধরনের কাজের সঙ্গে যুক্ত মানুষের সঙ্গে দেখা করার কথা, সঙ্গে এত ধরনের কাজের জন্য ভেবেছেন লিগাল টিমের কথাও।\nডায়েরির লেখাটা ২০১৯ সালে। তিনি লস অ্যাঞ্জেলসে বাড়ি করার কথাও লিখছেন তাতে। তার আইনজীবী বোন প্রিয়াঙ্কা আর মেঘা মেহেতাকে এই টিমের প্রধান করতে চেয়েছিলেন সুশান্ত। তার এমন লেখা থেকে বোঝা যাচ্ছে তিনি শুধু স্বপ্নই দেখেননি, স্বপ্নকে বাস্তবে ফেলে কাজে নামতে চেয়েছিলেন!\nআরও পড়ুন: সুশান্ত হত্যার সিবিআই তদন্তে আপত্তি নেই রিয়ার\nডায়েরির এমন লেখায় অনেকে প্রশ্ন তুলেছেন, তিনি অবসাদগ্রস্ত ছিলেন কি করে? যিনি তার নতুন স্বপ্নের কথা সুনিপুণভাবে লিখছেন তিনি কেন আত্মহননের পথ নেবেন?\nএদিকে শুক্রবার (১৪ আগস্ট) সুশান্ত সিংহ রাজপুতের মৃত্যু মামলার ফের শুনানি। রিয়া চক্রবর্তীর আবেদনের ফের শুনানি হবে শীর্ষ আদালতে। সুপ্রিম কোর্টের দিকেই তাকিয়ে এখন গোটা দেশ।


সংবাদ অনলাইন » তারপরও বাংলাদেশের অর্থনীতি অনেকটা ভালোই চলছে\nকরোনাভাইরাসে গোটা বিশ্বের অর্থনীতি টালমাটাল অবস্থায় চলছে। তারপরও বাংলাদেশের সার্বিক অর্থনৈতিক অবস্থা অনেকটাই ভালো চলছে। গত অর্থবছরে বাংলাদেশের অর্থনীতি ছিল চ্যালেঞ্জের মুখে। চলতি অর্থবছরটিও চ্যালেঞ্জমুখী। বাংলাদেশ একটা সময় অতিক্রম করছে। করোনাভাইরাস সংক্রমণের প্রভাবে চলতি ২০২০-২১ অর্থবছরে বাংলাদেশের মোট দেশজ উৎপাদন বা জিডিপি ১ দশমিক ৬ শতাংশ বাড়বে বলে পূর্বাভাস দিয়েছে বিশ্বব্যাংক। বিশ্বব্যাংক মনে করে- আগামী অর্থবছর (২০২১-২২) তা বেড়ে ৩ দশমিক ৪ শতাংশে দাঁড়াবে। ওয়ার্ল্ড ইকোনমিক আউটলুক (ডব্লিউইওর) পরিসংখ্যান অনুযায়ী, শ্রীলঙ্কার পরে দক্ষিণ এশিয়ায় করোনা মহামারির কারণে ভারত সবচেয়ে বেশি ক্ষতিগ্রস্ত হবে। রিপোর্ট অনুযায়ী, দক্ষিণ এশিয়ার মধ্যে পাকিস্তান এবং নেপালের মাথাপিছু জিডিপির তুলনায় এগিয়ে থাকবে ভারত। তবে বাংলাদেশ ছাড়াও ভুটান, শ্রীলঙ্কা এবং মালদ্বীপ ভারতের চেয়ে এগিয়ে থাকবে।\nআইএমএফ আগামী বছরে ভারতের অর্থনৈতিক পুনরুদ্ধারের আভাস দিয়েছে, এতে ২০২১ সালে মাথাপিছু জিডিপিতে ভারত সামান্য ব্যবধানে বাংলাদেশকে ছাড়িয়ে যাবে। ডলারের হিসাবে ভারতের মাথাপিছু জিডিপি ২০২১ সালে ৮ দশমিক ২ শতাংশ হবে, বিপরীতে বাংলাদেশের মাথাপিছু জিডিপি হবে ৫ দশমিক ৪ শতাংশ। এতে ভারতে মাথাপিছু জিডিপি দাঁড়াবে ২ হাজার ৩০ ডলার, বাংলাদেশের হবে ১ হাজার ৯৯৯ ডলার। আইএমএফের পূর্বাভাস অনুযায়ী, চলতি বছরে সবচেয়ে বেশি জিডিপি প্রবৃদ্ধি অর্জন করা বিশ্বের শীর্ষ তিন দেশের একটি হবে বাংলাদেশ। বাংলাদেশের প্রবৃদ্ধি হতে পারে ৩ দশমিক ৮ শতাংশ। বাংলাদেশের চেয়ে এগিয়ে থাকবে শুধু গায়ানা ও দক্ষিণ সুদান। এদিকে সরকারের গবেষণা প্রতিষ্ঠান বাংলাদেশ পরিসংখ্যান ব্যুরোর (বিবিএস) তথ্য অনুযায়ী, করোনায় মানুষের আয় কমেছে ২০ শতাংশ।\nবিবিএস বলছে, করোনার আগে গত মার্চ মাসে প্রতি পরিবারের মাসিক গড় আয় ছিল ১৯ হাজার ৪২৫ টাকা। আগস্টে কমে দাঁড়ায় ১৫ হাজার ৪৯২ টাকায়। অর্থাৎ পাঁচ মাসের ব্যবধানে পরিবারপ্রতি আয় কমেছে প্রায় চার হাজার টাকা। অন্যদিকে বেসরকারি দুটি গবেষণা সংস্থা পাওয়ার অ্যান্ড পার্টিসিপেশন রিসার্চ সেন্টার (পিপিআরসি) ও ব্র্যাক ইনস্টিটিউট অব গভর্ন্যান্স অ্যান্ড ডেভেলপমেন্টের (বিআইজিডি) সাম্প্রতিক এক জরিপে দেখা গেছে, করোনার প্রভাবে দেশের ৭০ শতাংশ দরিদ্র মানুষের আয় কমে গেছে। বাংলাদেশ উন্নয়ন গবেষণা প্রতিষ্ঠানের (বিআইডিএস) জরিপে দেখা গেছে, করোনাকালে দেশে নতুন করে এক কোটি ৬৩ লাখ মানুষ দারিদ্র্যসীমার নিচে নেমে গেছে। আর বিশ্ব পরিমন্ডলে বাংলাদেশের কৃষির অবস্থান খুবই শক্তিশালী। ফলে মহাসংকট সত্ত্বেও বাংলাদেশে খাদ্য ঘাটতি হয়নি। না খেয়ে থাকেনি কোনো মানুষ। এর আগের বছর ২০১৯ সালের শুরুটা ছিল দেশের অর্থনীতির জন্য খুবই স্বস্তিদায়ক। কেননা সে সময় টানা ১১ বছর ধরে একই মতাদর্শের সরকার দেশ শাসন করায় উন্নয়ন প্রকল্পগুলোর কাজ হয়ে আসছিল বেশ দ্রুতগতিতে। অর্থনৈতিক প্রবৃদ্ধিও ছিল উচ্চ। মাথাপিছু আয়ও দ্বিগুণের বেশি হয়েছিল।\nকিন্তু অনিয়ম-দুর্নীতি আর বিশ্বমন্দার বাড়তি মাত্রা যোগ হওয়ায় সে বছরের শেষদিকে এসে দ্রুতগতিতে এগিয়ে চলা সামষ্টিক অর্থনীতি আচমকা হোঁচট খেয়ে বসে। এর সঙ্গে যুক্ত হয় চলতি বছরের শুরু থেকেই চলে আসা করোনা মহামারীর প্রচন্ড ধাক্কা। এক ধাক্কায় বিপর্যস্ত হয়ে পড়ে সামগ্রিক অর্থনীতি, যার রেশ এখনো শেষ হয়নি। বরং প্রথম ঢেউয়ের ধাক্কা পুরোপুরি কেটে ওঠার আগেই শুরু হয়েছে দ্বিতীয় ঢেউয়ের ধাক্কা। ফলে একমাত্র প্রবাসী আয় ছাড়া এখন পর্যন্ত দেশের সামষ্টিক অর্থনীতির সব প্রধান সূচক নেতিবাচক ধারায় রয়েছে। বাংলাদেশ ব্যাংকের তথ্যমতে, প্রায় টানা এক দশক ধারাবাহিকভাবে অর্থনৈতিক প্রবৃদ্ধি অর্জন করেছে দেশ।\n২০০৯ সালে ৫ শতাংশের বৃত্ত ভেঙে ৬ শতাংশ প্রবৃদ্ধি অর্জনের মধ্য দিয়ে নতুন এক অধ্যায় শুরু করে বাংলাদেশ। সব শেষ ২০১৮-১৯ অর্থবছরে ৮ দশমিক ১৫ শতাংশ অর্জিত হয়েছে। এরপর করোনা মহামারিতে বিশ্বের প্রায় সব দেশই নেতিবাচক প্রবৃদ্ধি পেলেও বাংলাদেশ ৫ দশমিক ২৪ শতাংশ প্রবৃদ্ধি অর্জন করে। আর চলতি অর্থবছর শেষে বাজেটের টার্গেট অনুযায়ী ৮ দশমিক ২ প্রবৃদ্ধি অর্জিত হবে বলে আশা করা হচ্ছে। ২০২২ সালের আগেই ডবল ডিজিট (২ অঙ্ক) প্রবৃদ্ধি অর্জিত হবে বলে আশা করা হচ্ছে। একইভাবে ২০০৯ সালে মাথাপিছু আয় ছিল ৭০৯ মার্কিন ডলার। এখন তা ১৯০০ ডলার অতিক্রম করেছে। সে সময় বৈদেশিক মুদ্রার রিজার্ভ ছিল ১০ বিলিয়ন ডলার; যা ইতোমধ্যে ৪৩ বিলিয়ন অতিক্রম করেছে। রপ্তানি ছিল ১০ বিলিয়ন ডলার। ২০১৯ সালে তা ৩৫ বিলিয়ন ডলার ছাড়িয়ে গেছে। আগামীতে ৫০ বিলিয়ন ডলার রপ্তানি আয়ের স্বপ্ন দেখছে বাংলাদেশ।\nস্থায়ী কর্মসংস্থানে খুব একটা আশানুরূপ প্রবৃদ্ধি না হলেও অস্থায়ী কর্মসংস্থান, বিকল্প কর্মসংস্থান এবং কর্মমুখী শিক্ষার প্রসারের মাধ্যমে কর্মক্ষম মানুষ আর শ্রমশক্তিকে কাজে লাগানোর চেষ্টা করেছে সরকার। কিন্তু করোনা মহামারি এসে এসব অর্জনে প্রচন্ড আঘাত হানে। ফলে ২০২০ সালে বহুসংখ্যক মানুষ বেকার হয়। দেশে দারিদ্র্যও বাড়ে দ্বিগুণ হারে। এ বছর ৭৫ থেকে ৮০ ভাগ মানুষের আয় কমে গেছে, যার একটা বড় নেতিবাচক প্রভাব পড়েছে সামষ্টিক অর্থনীতির ওপর। এদিকে আসন্ন দিনগুলোও দেশ ও বৈশ্বিক অর্থনীতির জন্য হবে কঠিন চ্যালেঞ্জের। বাংলাদেশসহ বিশ্বের প্রায় সব দেশে অর্থলগ্নিকারী প্রতিষ্ঠানগুলোর কার্যক্রম থেমে গেছে। একই সঙ্গে পরিবহন, পর্যটন, হোটেল, মোটেল, বিশ্ব চিত্রজগৎ, বিনোদন কেন্দ্রসহ সব ধরনের ব্যবসা-বাণিজ্য স্থবির হয়ে পড়েছে। বিপুল লোকসানের মুখে পড়ে বহু কোম্পানি বন্ধ হয়ে যেতে পারে বলে আশঙ্কা প্রকাশ করা হচ্ছে।\nবিশ্বব্যাপী মহামারি রূপ নেয়া প্রাণঘাতী করোনাভাইরাসের সংক্রমণ কতটা দীর্ঘায়িত হবে এর ওপর নির্ভর করছে অর্থনীতির ক্ষতির বিষয়টা। ইতোমধ্যে আন্তর্জাতিক শ্রম সংস্থা (আইএলও) বলেছে, করোনাভাইরাসের প্রভাবে বিশ্বব্যাপী অন্তত আড়াই কোটি মানুষ চাকরি হারাবে। আর বিশ্ব বাণিজ্য সংস্থা (ডব্লিউটিও) বলছে, ২০০৮-২০০৯ সালের বিশ্ব অর্থনৈতিক মন্দাকেও হার মানাবে এবারের করোনাভাইরাসের আর্থিক ক্ষতি। অন্যদিকে বিশ্বব্যাংক ও আইএমএফ সব সদস্য দেশকে এ বিষয়ে সতর্ক করেছে। সংস্থা দুটি বলেছে, বিশ্ববাণিজ্য থমকে গেছে। এশীয় উন্নয়ন ব্যাংক (এডিবি) বলেছে, বিশ্বব্যাপী ছড়িয়ে পড়া করোনাভাইরাসের প্রভাবে বাংলাদেশের অর্থনীতি মন্দার মুখে পড়তে পারে। অবস্থা খারাপের দিকে গেলে ৩০২ কোটি ১০ লাখ ডলার পর্যন্ত অর্থনৈতিক ক্ষতির মুখে পড়তে পারে বাংলাদেশ।\nকরোনার কারণে যে সংকট চলছে তাতে কয়েক ট্রিলিয়ন ডলার পর্যন্ত ক্ষতির মুখে পড়তে পারে বৈশ্বিক জিডিপি। কর্মস্থলে অনুপস্থিতি, উৎপাদন হ্রাস, সরবরাহ ব্যাহত হওয়ার কারণে বিনিয়োগ এবং বাণিজ্যও কমে যাচ্ছে। এজন্য বছরজুড়েই বিনিয়োগকারীরা ছিলেন উদ্বিগ্ন। বাংলাদেশ ভারতকে পেছনে ফেললেও আমাদের আত্মতৃপ্তির কিছু নেই। কারণ ভারতকে পেছনে ফেললেও শ্রীলঙ্কা থেকে বাংলাদেশ অনেক পেছনে রয়েছে। একইভাবে মালদ্বীপ ও ভুটান থেকেও আমরা পিছিয়ে রয়েছি। অনেকেই ভারতের কথা বলছেন, কিন্তু দক্ষিণ এশিয়ার আরও তিন দেশ শ্রীলঙ্কা, মালদ্বীপ ও ভুটানের কথা কেউ বলছেন না। অথচ এ তিনটি দেশ আমাদের চেয়ে ওপরে রয়েছে।\nভারতকে পেছনে ফেলার কথা না ভেবে বরং নিজেদের দক্ষতা-যোগ্যতা বাড়ানো যায় কীভাবে, সেটা দেখা দরকার। এদিকে বাংলাদেশের কর-জিডিপি হার গোটা বিশ্বের মধ্যে নিম্নতম পর্যায়ে রয়েছে। কর-জিডিপির হার নেপাল, এমনকি যুদ্ধবিধ্বস্ত আফগানিস্তান বা পাকিস্তানের চেয়েও বাজে অবস্থায় রয়েছে। সম্প্রতি এশীয় উন্নয়ন ব্যাংক (এডিবি) বলেছে, বিশ্বব্যাপী ছড়িয়ে পড়া করোনাভাইরাসের প্রভাবে বাংলাদেশের অর্থনীতি মন্দার মুখে পড়তে পারে। অবস্থা খারাপের দিকে গেলে ৩০২ কোটি ১০ লাখ ডলার পর্যন্ত অর্থনৈতিক ক্ষতির মুখে পড়তে পারে বাংলাদেশ। সংশ্লিষ্টরা জানান, করোনার কারণে যে সংকট চলছে তাতে কয়েক ট্রিলিয়ন ডলার পর্যন্ত ক্ষতির মুখে পড়তে পারে বৈশ্বিক জিডিপি। কর্মস্থলে অনুপস্থিতি, উৎপাদন হ্রাস, সরবরাহ ব্যাহত হওয়ার কারণে বিনিয়োগ এবং বাণিজ্যও কমে যাচ্ছে। এজন্য বছরজুড়েই বিনিয়োগকারীরা ছিলেন উদ্বিগ্ন।\n[লেখক : বীর মুক্তিযোদ্ধা, সাবেক কর কমিশনার, পরিচালক, বাংলাদেশ স্যাটেলাইট কো. লি. (BSCL)]